
PAPINA RIJ£Ć 


Ivan Pavao II. primio je 15. prosinca 2000. 
vjerodajnice dr. Franje Ženka, novog Veleposlani¬ 
ka Republike Hrvatske pri Svetoj Stolici. Tom pri¬ 
godom je Sveti Otac održao govor poticajan svim 
građanima RH, osobito katoličkim vjernicima, koji 
je doživljavaju kao očinsku riječ ohrabrenja i pobu¬ 
de u nastojanjima za opće dobro. 

Qovor donosimo u cijelosti: 

Upoznao sam 

DUHOVNU )AKOST 
HRVATSKOGA NARODA 

Gospodine Veleposlanice! 

1. Srdačno Vas pozdravljam riječima dobrodošlice 
te sa zadovoljstvom primam vjerodajnice kojima ste 
ovjerovljeni za izvanrednoga i opunomoćenoga Vele¬ 
poslanika Republike Hrvatske pri Svetoj Stolici. Zah¬ 
valjujem Vam na ljubeznim riječima koje ste mi upravi¬ 
li, podsjetivši na nastojanja i nade zemlje koju pred¬ 
stavljate. 

Preko Vas, zahvaljujući Vašoj ljubeznoj uslužnosti, 
želim s poštovanjem i srdačno pozdraviti predsjednika 
Republike, gospodina Stjepana Mesića, i sve stanovni¬ 
ke Vaše lijepe i gostoljubive zemlje Hrvatske, koju sam 
mogao posjetiti dva puta, u rujnu 1994. i u listopadu 
1998. Ti su pohodi za mene bili posebne prigode, koje 
su mi omogućile da izbliza upoznam duhovnu jakost 
hrvatskoga puka te bogatu vjersku i kulturnu baštinu 
koju posjeduje. Sve ga to čini sposobnim da, kao sa¬ 
mosvojna nacija, pridonosi izgradnji međunarodne za¬ 
jednice, utemeljene na čvrstome miru što počiva na is¬ 
tinskoj suradnji, na uzajamnome poštivanju i na djelot¬ 
vornoj solidarnosti na raznovrsnim društvenim 
područjima, od gospodarskoga i tehnološkoga do kul¬ 
turnoga i političkoga. 

♦ 

2. Već je evo deset godina otkako je Hrvatska, ta 
stara i plemenita nacija, ušla u veliku obitelj europskih 
nacija, koje uživaju slobodu i demokraciju, te s njima 
zajedno vedro i s nadom gleda na budućnost. Diktatu¬ 
re kojima je bila izvrgnuta tijekom ovoga zadnjeg sto¬ 
ljeća stoje poput stroge opomene koju se ne smije zabo¬ 
raviti. Katastrofalne posljedice nastale zbog onih tako 
zlokobnih ideologija posebno su snažan poziv da se 
ubuduće ne dopusti da se slična dramatična iskustva 
ponove u bilo kojemu dijelu svijeta. 

Neka ove stranice povijesti, koje su obilježene tra¬ 
gedijama pojedinaca i društava, pomognu europskim 
zemljama da sve više budu svjesne potrebe zajedničko¬ 
ga svladavanja tragičnoga naslijeđa raznih totalitariza- 

ma, te Europu učine zajedničkim 
domom, područjem učinkovite soli- 
darnosti prožete vrijednostima 
Evanđelja, koje su oblikovale njezi- 
nu povijest. Europske su zemlje da¬ 
nas više nego ikada prije pozvane 
na veću suradnju, koja nosi biljeg 
uzajamnoga poštivanja, izgrađuju- 
ćega razumijevanja i oplemenjujuće 
međuovisnosti. 

♦ 

3. Hrvatska ide putem demok¬ 
racije, ali taj put nije uvijek lagan, 
zbog loših iskustava koja je doživje¬ 
la u prošlosti i zbog nedavnoga rata, 
koji je priječio skladan razvoj same 
Hrvatske i cijeloga tamošnjeg pod¬ 
ručja. Potrebno je nastaviti ići pu¬ 
tem kojim se je krenulo te očitovati 
veliku strpljivost, razboritost, 
spremnost na žrtvu, nesebičnu soli¬ 
darnost i duh pomirbe. Obveza je to 
koja se tiče kako građana, tako još 
više onih koji su na vlasti. Da bi se 
svladale teškoće i postigli plemeniti 
ciljevi za kojima Hrvatska teži, od 
svih se traži razumijevanje, postoja¬ 
nost i trijeznost. 

Napredak postignut tijekom 
zadnjega desetljeća potiče na zauzi¬ 
manje za uvijek sve bolju budućnost 
zemlje. Zelja mi je da se tako nasta¬ 
vi i ubuduće, uz stvarnu i veliko¬ 
dušnu solidarnost razvijenijih ze¬ 
malja. Jedino će tako moći doći do 
poboljšanja životnih uvjeta u okvi¬ 
ru čvrstoga mira i nacionalne po¬ 
mirbe, bez koje jedna nacija ne 
može ići naprijed. 

♦ 

4. Svim europskim nacijama, 
bilo da se radi o velikima bilo o ma¬ 
lima, valja, uz ista prava i dužnosti, 
osigurati slobodu i demokraciju. To 
je put koji vodi u budućnost s čvr¬ 
stim mirom i istinskim razvojem, na 
korist ne samo Europe. Naime, de¬ 
mokracija se ne može ni nametati 
ni improvizirati, nego se, naprotiv, 
postiže odgojem i valja je podupira¬ 
ti. Sve to zahtijeva stalni rast gra¬ 
đanske i društvene svijesti te sus¬ 
tavno sudjelovanje svih sastavnica 
nacije u izgradnji općega dobra, pri 


čemu se nikada ne smije izgubiti iz 
vida istina o čovjeku i ženi, koje je 
Bog stvorio na svoju sliku i priliku 
(usp. Post 1,26-27). 

Demokracija zahtijeva da se dr¬ 
žavni ustroj stavlja u službu svih 
građana, a ne samo pojedinih sku¬ 
pina te se, u zajedničkome traženju 
općega dobra, razvija stalni dijalog 
svih političkih i društvenih sastav¬ 
nica uz poštivanje svih zajedno i 
svakoga pojedinačno. Onaj tko je 
pozvan služiti zajednici dužan je u 
svim okolnostima voditi računa o 
etičkim načelima i moralnim pravi¬ 
lima, na kojima mora počivati sva¬ 
ka društvena zajednica. Riječ je o 
baštini o čijim vrijednostima mora¬ 
ju nezaobilazno voditi računa oni 
koji imaju čast biti politički pred¬ 
stavnici. Njihova je obveza da se iz- 
građujuće zalažu za djelotvorno 
promaknuće osobe, obitelji i cijelo¬ 
ga društva, što pretpostavlja da 
neprestano budu svjesni da im je 
dužnost postupati i raditi kao razbo¬ 
riti i mudri branitelji i promicatelji 
općega dobra. 

♦ 

5. U suočavanju s ne laganim 
izazovima sadašnjega trenutka po¬ 
sebno je važno, da oni koji se u ok¬ 
viru državne uprave nalaze na čel¬ 
nim mjestima znaju među pukom 
širiti nadu i pouzdanje, pri tom se 
posebno skrbeći za pojedince i 
društvene slojeve koji su slabiji i 
potrebniji pomoći. Prijeko je pot¬ 
rebno voditi računa o zakonitim i 
opravdanim zahtjevima obitelji i 
mladeži, bilo na gospodarskome i 
društvenom području, bilo na prav¬ 
nome i političkom, te štititi osobu i 
ljudski život u cjelini, od njegova 
začeća do naravnoga završetka. 

Obitelji i mladi s razlogom oče¬ 
kuju da imaju mogućnost živjeti uz 
čestiti rad, kako bi s pouzdanjem 
mogli izgrađivati mirnu budućnost. 
Dostojanstvo ljudskoga rada zahti¬ 
jeva zakonske uredbe koje priječe 
zloporabe te, dajući prednost pra¬ 
vednoj podjeli bogatstava, stvaraju 
opće ozračje pogodno za otvaranje 


novih radnih mjesta, za društveni 
mir i za ostvarenje pravoga napret¬ 
ka. 

♦ 

6. Crkva će sa svoje strane, i os¬ 
tajući u okvirima vlastite mjerodav¬ 
nosti, na svaki način pružati svoj 
doprinos, posebno svjedočeći za 
vrijednosti koje same po sebi nisu 
izvrgnute promjenama društvenih i 
povijesnih okolnosti, jer su ukorije¬ 
njene u samu ljudsku stvarnost. 
Ovo je njezino služenje od svekoli¬ 
ke koristi pojedincima, obiteljima i 
cijelome građanskom društvu. 

U svojemu zalaganju za čovjeka 
Crkva nailazi na široka područja su¬ 
radnje s državom. Imajući to pred 
očima, kako ovdje ne spomenuti 
ugovore što su ih sklopili Sveta Sto¬ 
lica i Republika Hrvatska. Radi se, 
naime, o sredstvima suradnje od 
dosta velike važnosti koja, poštiva¬ 
njem vlastitih autonomija obiju 
strana, pridonose usklađenosti od¬ 
nosa Crkve i države, na sveopću ko¬ 
rist svih hrvatskih državljana. 

♦ 

7* Gospodine Veleposlaniče, že¬ 
lim Vam da svojim izvršavanjem vi¬ 
soke zadaće koja Vam je povjerena 
pridonosite stalnome jačanju već 
dobrih i srdačnih odnosa što posto¬ 
je između Svete Stolice i Republike 
Hrvatske. Bio Vam ugodan boravak 
ovdje u gradu Rimu, bogatu kršćan¬ 
skom poviješću, kulturom i vjerom. 
Siguran sam da će Vam moji surad¬ 
nici biti uvijek na raspolaganju i 
spremni rješavati pitanja i teškoće 
koje budete iznosili. 

Za Vas, za Vašu cijenjenu obi¬ 
telj, za one koji su na vlasti u Vašoj 
plemenitoj zemlji i za sve sinove i 
kćeri ljubljene hrvatske nacije, 
ištem zagovor Presvete Bogorodice, 
koju se također časti kao najvjerni¬ 
ju odvjetnicu Hrvatske, i svetoga 
Josipa, zaštitnika Vaše zemlje, te od 
srca udjeljujem apostolski blagoslov 
Vama, svima koji su Vam na srcu, te 
svima koje kao veleposlanik ovdje 
predstavljate. 

KUTAK SVETACA 1 BLAŽEN1KA 

Proglašeno 233. novih blaženika 

\J nedjelju 11. ožujka 2001. na Trgu sv. Petra u Vatikanu papa Ivan Pavao II. u euharis- 
tijskom je slavlju proglasio blaženima slugu Božjega Josea Aparicia Sanza, svećenika, i 
njegova 232 druga - biskupijske svećenike, redovnike, redovnice, očeve i majke obite¬ 
lji, mlade laike - sve redom mučenike u doba Španjolskoga građanskog rata između 
1936. i 1939. Tako su se pridružili popisu od 996 blaženih i 447 svetih, koliko ih je u tije¬ 
ku svoga pontifikata proglasio Ivan Pavao II. 

Bilo je to najbrojnije proglašenje blaženih u jednom obredu u povijesti Katoličke crkve, 
pa je izostao običaj da se slike novih blaženika postave na fasadu bazilike sv. Petra. 

Svi su oni bili ubijeni »jer su bili kršćani«, naglasio je Sveti Otac, »zbog njihove vjere u 
Krista, jer su bili aktivni članovi Crkve«. Nisu bili pošteđeni ni užasnih poniženja i mu¬ 
čenja prije nego su bili ubijeni. Dojmljiva je njihova nepokorena hrabrost, kojom su išli 
ususret mučeništvu, radije nego dazaniječu svoju vjeru. 

Pred mučiteljima s uperenim puškama, poput zastava su razvili svoje »oružje« - kruni¬ 
cu, molitvu, oproštenje. 


O* Vendelin Vošnjak 
- Časni Sluga Božji 



Časni Sluga Božji Vendelin Vošnjak 

(1861 - 1933 ) 


Franjevac o. Vendelin Vošnjak 
(Konovo, 1861. - Zagreb, 1933.) živio 
je i umro na glasu svetosti. Stoga je u 
Zagrebu 1963. pokrenut crkveni postu¬ 
pak za njegovo proglašenje blaženim, a 
1982. nastavljen je u Rimu. Kongrega¬ 
cija za kauze svetaca je na upit o Ven- 
delinovom svetom životu izrekla svoje 
pozitivno mišljenje, pa je 18. prosinca 
2000. papa Ivan Pavao II. na svečanoj 
sjednici to i potvrdio riječima: »Sigur¬ 
no postoje bogoslovne kreposti vjere, 
ufanja i ljubavi kako prema Bogu tako 
prema bližnjemu, kao i stožerne kre¬ 
posti razboritosti, pravednosti, umjere¬ 
nosti i hrabrosti i njima pripojene, i to u 
herojskom stupnju u Sluge Božjega Ve- 
nedelina Vošnjaka, zavjetovanog sve¬ 
ćenika Reda manje braće.« Tim činom 
o. Vendelinu pripada naziv: Časni Slu¬ 
ga Božji. 

Taj sud Crkve javno je obznanjen u 
crkvi sv. Franje na Kaptolu u Zagrebu, 


na dan smrti Sluge Božjega Vendelina, 
a prije svečanog euharistijskog slavlja, 
koje je predvodio i u kojem je prigodnu 
homiliju izrekao mons. Josip Bozanić, 
nadbiskup zagrebački. 

Svi čitatelji Glasnika, dok se mole 
bi. Alojziju, neka mole i za proslavu 
Časnog Sluge Božjega Vendelina, jer 
osjećamo sve veću potrebu nebeske 
zaštite. Vjerujemo da sveci i blaženici 
hrvatskog naroda neće ostati dužni 
svojim sunarodnjacima na mukotr¬ 
pnom hodočašćenju zemljom do iste 
slave neba. 


Godina bi. Augustina 
Kažotića 



BI. Augustin Kdžotić 
(1260 - 1323.) 


U pripremi 300. obljetnice progla¬ 
šenja blaženim trogirskog dominikan¬ 
ca, zagrebačkog (1303.-1322.) i lucer- 


BLAŽENI ALOJZ IJE STEPINAC-8 (2001) 2-3 



Među bldženicimd koje je Ivdn Pdvdo II. 
u nedjelju 1 1 . ožujkd 2001 . progldsio 
bldženimd bili su i frdnjevci konventudlci; 
Alfonso Lopez, Modesto Vegds, Pedro 
Riverđ, Frdncisco Remćn, Miguel Remćn 
i Dionisio Vicente 


skog (1322.-1323) biskupa, bi. Augus¬ 
tina Kažotića, zagrebački nadbiskup 
mons. Josip Bozanić proglasio je »raz¬ 
doblje od travnja 2001. do travnja 
2002. godinom bi. Augustina Kažoti¬ 
ća«. On sam je i otvorio »Kažotićevu 
godinu« euharistijskim slavljem u Za¬ 
grebačkoj katedrali, 4. travnja 2001. 

BI. Augustin je prvi hrvatski blaže- 
nik. Blaženim ga je proglasio papa Kle- 
ment XI. 4. travnja 1702. Bio je pros¬ 
vjetitelj, prijatelj siromaha i prognani¬ 
ka, jedan od prvih teoloških pisaca u 
Hrvata, cijenjen od svojih suvremenika 
kao »izvrstan propovjednik i naučite- 
lj«, »muž vrlo naobražen i dobar«, koji 
se isticao »velikom erudicijom, sve- 
tošću, milosrđem i svim ostalim krepos¬ 
tima«, što su osjetili mnogi »svjedoci 
brojnih čudesa na njegovu grobu i na 
njegov zagovor«, pa s pravom zauzima 
jedno od najodličnijih mjesta u dru¬ 
štvenoj, kulturnoj i vjerskoj prošlosti 
hrvatskoga naroda. 

Proslava Kažotićeve godine ima za 
cilj i približavanje njegova duhovnog 
značaja današnjem čovjeku, te objedi¬ 
niti napore u vidu njegova proglašenja 
svetim. 

»S Isusom sve biva lako!« 


Ne mogu zaboraviti i ne smijem prešutjeti us- 
hit odvjetnika Kongregacije za kauze svetaca, koji je 
za tisak pripremao na crkvenom sudu dana očitova¬ 
nja svjedoka o glasu svetosti i mučeništva kardinala 
Stepinca: »Nemojte da zbog činjenice Stepinčeva 
mučeništva, ne dođu na puno svjetlo njegove vrline, 
njegove kreposti!« Pobojao se naime, da bi se istica¬ 
njem mučeništva, moglo zanemariti veličajne Ste- 
pinčeve vrline. I sam »Advocatus diaboli« reče na 
kraju bitke: »C/ledom na krepostan život Stepinac 
može kao po autocesti prispjeti do časti oltara! Nje¬ 
gove vrline sjaje kao sunce!« 

On doista bijaše vir fortis et fidelis - čovjek snažan i 
vjeran. Usvojio je i živio kršćanske istine živo, cjelovito i 
postojano, te izrastao u »potpuna, cjelovitog čovjeka«, 
što ga knjiga Propovjednikova opisuje riječima: »Hoc 
est omnis homo! - To je sav čovjek!« (Prop 12,13) 

Brižljivo je usvajao i usvojio dar vjere. Bila je to vje¬ 
ra koja »uvijek čisti teren od apsurda i dariva srce hrab- 
rošću«, koja ulijeva pouzdanje u Boga, nadu i povjere¬ 
nje u čovjeka. Očitovao je to on: i pred znanošću i pred 
ljudskim preokretima, i pred zabludama filozofskim i 
teološkim, i pred zatvorenicima, i pred radnicima, i 
pred nezaposlenima, i pred bolesnima, i pred mladima, i 
pred vojnicima, i pred svećenicima, i pred sjemeništar- 
cima, i pred bogoslovima, i pred redovnicima i redovni¬ 
cama, pred nejakom djecom i zrelim ljudima, pred li¬ 
ječnicima i književnicima, pred novinarima i građevi¬ 
narima, pred psovačima i pijanicama, pred ubojicama i 
čedomornicima, pred pobožnicima i pred nevjernicima, 
pred protivnicima ideološkim i političkima, u svim si¬ 
tuacijama očitovao je vrhunac kršćanskog djelovanja. 

To djelovanje je očitovanje najveće između krepos¬ 
ti: ljubavi. A ona je, nadahnuta Božjim pozivom i posla¬ 
njem, izvorno susretište i ljudi i ideje i prakse. To je 
područje života gdje se najbolje vidi tko glasuje i radi za 
čovjeka, tko je u biti - iz ponora - od zla - i protiv čo¬ 
vjeka. 

To je blaženi Alojzije posvjedočio riječima u propo¬ 
vijedi na Staru godinu 1935. u Zagrebačkoj katedrali: 

»Upravljamo puni pouzdanja najprije svoje oči 
Bogu našemu, govoreći sa svetim pjesnikom: 'Bog nam 
je utočište i krepost, pomoćnik u nevoljama, koje nas 
teško zaskočiše.' (Ps 46,2) 'Zato se nećemo bojati kad bi 
se zemlja i gore prenijele u dubinu mora. Kad bi bučila i 
kipjela voda njegova i planine se tresle od sile njegove.' 
(Ps 46,2-4) 



BI. Alojzije za vrijeme jednog sprovoda 


Uz pomoć dragoga Boga prihvatit ćemo se junački 
posla u narednoj godini. Štampi, koja stvara beznačel- 
nost, koja unosi nemoral, nehaj, zdvojnost u duše na¬ 
šega puka, suprotstavit ćemo još jače štampu kato¬ 
ličku, štampu žive vjere i čvrstih načela. Pravi katolik 


43 










m.C W±l>i UK/ - 


BLAŽENI ALOJZIJE STEPINAC-8 (2001) 2-3 


razumjet će Kristovu riječ: 'Ne mo¬ 
žete služiti Bogu i mamoni.’ (Mt 
6,24) Kako bi se mogli i nazivati ka¬ 
tolici, dok bi svojim novcem podu¬ 
pirali i plaćali novine, koje će 
možda na jednoj strani napisati koji 
pristojni članak o Crkvi, jer računa¬ 
ju s katoličkim čitateljima, a na de¬ 
set drugih donijet će najgadnijih 
povreda javnoga morala i poštenja, 
jer im je glavni princip da se zarađu¬ 
je, makar i na račun duša. 

Klasnoj mržnji, koju sije komu¬ 
nizam, suprotstavit ćemo klasnu so¬ 
lidarnost i našu iskrenu kršćansku 
ljubav prema bijednima, jer je samo 
ljubav u stanju da učini svijet sret¬ 
nijim, a nipošto mržnja. Ljubav je 
jača od mržnje, i ona će konačno 
pobijediti (...). 

Dekristijanizaciji naših škola 
suprotstavit ćemo najživlju religioz¬ 
nu pouku naše mladeži po selima i 
gradovima, dok je u nama daha. 
Nova godina naći će nas spremne i 
neustrašive u borbi, koja nam se si¬ 
lom nameće. Samo Bog je vječan! 
To je, braćo, naša utjeha i naša sna¬ 
ga, kad gledamo pred sobom toliki 
niz protivnika Božjih, što otvorenih 
što sakrivenih. Oni će proći, a Ti 
ostaješ. I kad bi se desilo, da val op¬ 
će mržnje koju sije komunizam pre¬ 
lije i čitavu Europu, nećemo ni ča- 
sak klonuti, jer mi znamo, Gospode, 
da će 'oni proći, a Ti ostaješ!’. I kad 
bi se desilo, da val moralne razvrat- 
nosti, što ju sije bezbožna štampa, 
prelije čitavu Europu i svijet, mi ne¬ 
ćemo klonuti duhom jer znamo, 
Gospode, da će proći ona i njezini 
začetnici, ali Ti ostaješ!' I kad bi se 
desilo, da zdvojnost, što ju siju nep¬ 
rijatelji Tvoji širom svijeta, još više 
raširi crna svoja krila nad ovim iz¬ 
mučenim narodom, mi nećemo 
klonuti duhom, jer će i to proći, ali 
Ti ostaješ’ Gospode! 

Neka se prelije more na nas, 
neka se sruše bregovi, neka potam¬ 
ni ako hoće i sunce nad nama, naša 
vjera u Tebe, Gospode, i u pobjedu 
Tvojih načela ostaje nepokoleblji¬ 
va, jer će sve proći, ali Ti ostaješ!’« 


( Propovijedi, govori , poruke , Zagreb, 
2000., str. 90s.) 

Tu jasnoću misli izrekao je i na 
završetku Euharistijskog kongresa u 
Varaždinu, 29. lipnja 1938.: »I 
došlo što došlo, mi ćemo ići nepo¬ 
kolebljivo i vjerno za Isusom, za Cr¬ 
kvom katoličkom. S njom ćemo ići 
u život ako ustreba, s njom ćemo ići i 
u smrt. Uvijek vjerni euharistijskom 
Spasitelju.« (nav. mj., str. 251.) Ta¬ 
kav stav Alojzije je očitovao i po¬ 
znatom rečenicom: »S Isusom sve 
biva lako!« 

Tako je Alojzije postajao i ostao 
u Bogu uvijek sebi vjeran. Jasan na 
početku i vjeran do kraja. Zato nje¬ 
gove »kreposti sjaju poput sunca«! 

Te kreposti bi. Alojzija želimo 
predočiti, navijestiti te zavoljeti i u 
ovom broju Glasnika. Pobudno je 
čitati o brojnim vjerničkim mno¬ 
štvima diljem svijeta koja su ispu¬ 
njala crkve i prostore oko njih, uz 
njegove spomenike i slike, ili crkve i 
oltare podignute njemu u čast. Nje¬ 
gov je lik živ u srcima i savjestima 
to više što je jača svijest, da je on 
svojim vjerničkim stavom i ljubav¬ 
lju prema Bogu bio smjerokaz pre¬ 
ma dobru, oživotvorenje zapovijedi 
ljubavi i uzor pouzdanja. Bio je uvi¬ 
jek prepoznatljiv po iskrenom rodo¬ 
ljublju. Potvrđuje to i odlomak iz 
pisma, koje je 20. lipnja 1943. upu¬ 
tio mons. A. Jure tiču u Švicarsku: 


»A taj naš dragi narod, kraj svih 
njegovih pogrješaka, ne trebam 
Vam posebno preporučivati. Učini¬ 
te, Monsignore, sve što je samo u 
Vašoj moći, da ga se ispravno prosu¬ 
đuje i da ostane u svakom slučaju 
svoj na svome, slobodna jedinica 
među narodima, jer je to zaslužio 
svojom prošlošću. 

Idemo još teškim danima usus- 
ret. Partizani se spremaju na palje¬ 
nje žita, odnosno u prvome redu vr- 
šilica. Tko da procijeni nesreću, 
koja bi se na taj način mogla stvori¬ 
ti? Ufamo se u Boga, da ćemo biti 
pošteđeni. Meni su neki dan iz Bre¬ 
zovice odveli dvanajst konja. Pisali 
su da im javimo što stoje konji, da 
bi ih platili. Ali se u to nije vrijedno 
upuštati, jer bi nas lako koja usijana 
glava okrivila da smo u vezi s parti¬ 
zanima. 

U rukama smo Božjim. Ufamo 
se u zagovor Majke Božje, da ćemo 
doživjeti dane mira.« 

S tim ufanjem preporučamo, i 
sve čitatelje pozivamo, da se učlane 
u Zajednicu štovatelja bi A. Stepinca. 
Neka nas njegov blaženi lik objedi¬ 
ni u ovoj plemenitoj djelatnosti, 
koja je sva usmjerena na promatra¬ 
nje njegovih vrlina, te dovede do 
osobnog posvećenja i njegova prog¬ 
lašenja svetim. 

Dr. Juraj Batelja, postulator 


anas je 30 gimnazijalaca iz Siska pomno razgleda¬ 
lo zbirku, slijedeći preko nje životni put kardinala Ste¬ 
pinca, hrvatskog blaženika. Vjerujem da će lik blaženi- 
ka, čovjeka koji štuje Boga i zalaže se za čovjeka, ostaviti 
dubok trag i na mladim Siščanima, te im biti poticaj u 
svim životnim zgodama i nezgodama. Da znaju prepoz¬ 
nati vrijednosti za koje je živio i trpio Alojzije Stepi- 
nac, te da imaju dovoljno hrabrosti i vjere poput njega 
tako i živjeti. Blaženi Alojzije moli za nas Siščane! - 20. 
02. 2001.. Vlč. Antun Sente ml. - vjeroučitelj 

STEPINČEVO 2001, 

I z brojnih izvješća o ovogodišnjim proslavama 
blagdana bi Alojzija Stepinca među hrvatskim ka¬ 
tolicima u domovini i diljem svijeta izdvojili smo 
nekoliko dokazanih riječju i slikom. 

Iz tih nekoliko primjera vidi se, da je blaženi 
Alojzije živo prisutan u vjerničkom mnoštvu koje 
mu se utječe u zagovor u osobnim potrebama, za 
rast u vjeri, ali i za opće dobro, osobito za domovi¬ 
nu i hrvatski narod. 

Molimo braću svećenike i sve čitatelje Qlasni- 
ka da nam iz svojih župnih zajednica ili hrvatskih 
katoličkih misija, zasađenih diljem svijeta, pošalju 
izvješća o proslavama u čast našeg Blaženika. 

Na ovom mjestu donosimo izvješća o proslava¬ 
ma u katedralama u domovini i u svijetu, a u poseb¬ 
nom dodatku u župnim crkvama i pastoralnim sre¬ 
dištima diljem domovine i svijeta. 



STEPINČEVO 2001. 
U ZAGREBU 

Priprava za proslavu 3. obljetni- 
ce liturgijskog blagdana bi. Alojzija 
Stepinca i 41. obljetnice njegove 
smrti započela je u srijedu 7. veljače 
trodnevnicom u Zagrebačkoj ka- 
tedrali. Euharistijsko slavlje pred' 
vodio je župnik župe bi. Alojzija 
Stepinca iz Trnjanske Savice u Zag¬ 
rebu, Dragutin Cerovečki. On je u 
propovijedi istaknuo spremnost bi. 
Alojzija za svoje mišljenje, svoje uv¬ 
jerenje, i za Boga ne samo trpjeti, 
nego i dati svoj život. BI. Alojzije 
Stepinac bio je velik zbog bezgra¬ 
ničnog povjerenja u Boga i želje da 
se jedino vrši njegova volja. 

Drugoga dana trodnevnice kon- 
celebrirano misno slavlje predvodio 
je zagrebački nadbiskup u miru kar¬ 
dinal Franjo Kuharić. Ocrtavajući 
lik bi. Alojzija Stepinca, kardinal 
Kuharić je u propovijedi rekao, 
kako ga je Papa za prvog posjeta 


Hrvatskoj 1994. godine nazvao be¬ 
demom Crkve u Hrvata. On je bra¬ 
nitelj Crkve u Hrvata, branitelj 
vjere, čovjeka, prava i dostojanstva 
hrvatskog naroda. Kada je Sv. Otac 
došao u Mariju Bistricu 3. listopada 
1998. proglasiti kardinala Stepinca 
blaženim, nazvao ga je kompasom. 
Ivan Pavao II. za bi. Stepinca rekao 
je i da je točka nadahnuća te naj¬ 
svjetliji lik Crkve u Hrvata. Obra¬ 
ćajući se mladima kardinal Kuharić 
je rekao, kako je važno da Stepinca 
upravo mladi današnjice uzmu za 
uzor kako se odnositi prema Bogu, 
vjeri, Crkvi, Evanđelju u svijetu 
protuevanđelja. Prije mise euharis¬ 
tijsko klanjanje predvodili su bo¬ 
goslovi, sjemeništarci, mladi iz ka¬ 
toličkih pokreta FRAMA, Hrvatski 
katolički zbor »Mi«, Djelo Mariji¬ 
no, neokatekumeni, te mladi iz žup¬ 
nih zajednica i Gimnazije ss. milosr¬ 
dnica. 

Posljednjega dana trodnevne 
priprave meditativnu pripravu i eu- 


Djevojčice iz Markuševca 

u Trodnevnici za Stepinčevo, 
9. veljače 2001 . 


haristijsko slavlje predvodio je žup¬ 
nik župe Markuševec preč. Zlatko 
Golubić. Govoreći o svecima koji 
su živjeli jednostavno, skromno i si¬ 
romašno, preč. Golubić istaknuo je 
da se isto može reći i za našeg Blaže¬ 
nika. BI. Stepinac volio je biti jed¬ 
nostavan, pomagati bližnjemu, i u 
sebi je imao osjećaj za siromaha. 
»Na zlo je blaženi Stepinac uzvra¬ 
ćao dobrotom, na kletve molitvom, 
na mržnju blagoslovom, a na nep¬ 
ravde odgovarao je poštenjem«, 
ustvrdio je propovjednik. Riječi 
zahvale svima koji su sudjelovali u 
pripravi za proslavu Stepinčeva na 
kraju mise uputio je postulator dr. 
Juraj Batelja. Liturgijsko pjevanje 
predvodio je župni zbor i KUD župe 
Markuševec. 


45 








BLAŽENI ALOJZUE STEPINAC-8 (2001 ) 2-3 



Blagdan bi. Alojzija Stepinca i 
41. obljetnica njegove smrti poseb- 
no su svečano proslavljeni 10. ve¬ 
ljače navečer u prepunoj Zagreba¬ 
čkoj katedrali. Euharistijsko slavlje 
predvodio je zagrebački nadbiskup 
Josip Bozanić zajedno s kardinalom 
Franjom Kuharićem, apostolskim 
nuncijem u RH nadbiskupom Giu- 
liom Einaudijem, zagrebačkim po¬ 


moćnim biskupima Josipom Mrzlja- 
kom i Vladom Košićem, apostolskim 
administratorom biskupije Saba Do- 
dom Gjergjijem, uz stotinjak dijece¬ 
zanskih i redovničkih svećenika. 

Obredu spomena na Blaženiko- 
vo preminuće, u 14 sati u Zagreba¬ 
čkoj katedrali, i ove su godine bili 
nazočni brojni vjernici. I oni su se 
zajedno s bogoslovima Nadbiskup¬ 


skog bogoslovnog sjemeništa u Zag¬ 
rebu pjesmom i molitvom uključili 
u ovu već tradicionalnu pobožnost. 
Zasluga je bogoslovnog okteta da su 
vjernici i u tom slavlju u čast bi. 
Alojzija još gorljivije sudjelovali. 

Slijedimo bi. Alojzija - svjedo¬ 
ka kršćanske nade! 


Propovijed mons. 
Josipa Bozanića, 

NADBISKUPA ZAGRE¬ 
BAČKOGA, u Zagre¬ 
bačko) KATEDRALI, NA 
BLAGDAN BL. AlO]ZI]A 

Stepinca, 

10. VELIAČE 2001. 

Draga braćo i sestre! 

»Ne bojte se onih koji ubijaju 
tijelo, ali duše ne mogu ubiti. Bojte 
se više onoga koji može i dušu i tije¬ 
lo pogubiti u paklu.« (Mt 10,28) 

Isus Krist, otkupitelj čovjeka, 
oslobađa ljude od svih strahova. 
Strahom Božjim koji je dar Duha 
Svetoga čovjek pobjeđuje strah od 
sadašnjeg stanja u svijetu. Tu je 
ključ Isusovog poziva: »ne bojte 
se«, ali i »bojte se«; ne bojte se ljudi, 
bojte se Boga. 

Čovjek današnjice boji se da se 
ne bi svijet što ga on izgrađuje dos¬ 
tignućima kojima se on, čovjek, po¬ 
nosi, okrenuo protiv čovjeka samo¬ 
ga; da ne bi taj svijet postao manje 
human i manje prikladan za čovje¬ 
kov život; da ne bi svijet koji čovjek 
izgrađuje postao više promicatelj 
smrti nego li života. 

Čovjek na početku 21. stoljeća 
sve više osjeća potrebu da ne gleda 
samo dolje, da svoj pogled ne zaus¬ 
tavlja samo na zemlji. Današnji 
čovjek, da bi mogao živjeti uistinu 
kao čovjek, potrebno je da digne 
svoju glavu prema gore. 

Draga braćo i sestre, Ivan Pa- 
vao II. poziva nas na početku trećeg 


tisućljeća da svoj pogled usmjeri¬ 
mo, više nego ikada, na osobu Isusa 
Krista, koji je umro i uskrsnuo. U 
njemu je život koji je ljudima svjet¬ 
lo i »svjetlo u tami svijetli i tama ga 
ne obuze« (Iv 1,5). 

Danas, na blagdan blaženog 
Alojzija Stepinca, Papin poziv ova¬ 
ko nam tumači naš Blaženik: 

»Krist jedini znade pomoći bol¬ 
nom čovječanstvu. Ali ne samo 
znade nego i može, jer je 'portans 
omnia verbo virtutis suae - koji 
nosi sve silom riječi svoje!' (Heb 
1,3) Jer ako je današnja strahovita 
materijalna kriza samo posljedica 
duhovne krize, pitam vas, tko drugi 
može pomoći? Tko može unijeti 
smirenje u srca ljudska osim Krista? 
Tko može obuzdati napadače i oti¬ 
mače, ako ne Krist? Tko može da 
donese smirenje u obitelji osim 
Krista Gospodina? Tko može da 
mladež sačuva u svetoj čistoći ako 



ne Krist? Tko može da poslodavac 
gleda u radniku brata i dade mu, što 
mu je dužan dati, ako ne Krist? I ob¬ 
ratno, tko će učiniti da radnik ne 
gleda u poslodavcu neprijatelja 
nego prijatelja, ako ne Krist Gospo¬ 
din? Za sve dakle, bili oni u kojim 
mu drago prilikama, Krist je jedina 
nada i jedino čvrsto uporište u bur¬ 
nim vremenima, u kojima živimo, 
tako da svi mogu s jednakim pra¬ 
vom reći: 'Vere in Domino Deo 
nostro salus Israel! - Zaista u Gos¬ 
podu Bogu našemu spas je Izraelu!', 
i to ne samo pojedinci nego i naro¬ 
di. Zar će im drugi netko odati 
pravdu i slobodu, ako ne Krist, Bog 
i Spasitelj naš? Jer znate li, što su i 
čitavi narodi pred Njim? 'Omnes 
gentes quasi non sint, sic sunt co- 
ram eo, et quasi nihilum et imane 
reputatae sunt ei! - svi narodi, kao 
da ih nema, tako su pred njim, i kao 
ništa i taština smatraju se pred 
njim!' (Iz 40,7). Zato i narod kao ta¬ 
kav može i mora govoriti: »Zaista u 
Gospodu Bogu našemu spas je Iz¬ 
raelu!« Tu i nigdje drugdje! 

No spoznanjem i moći spojena 
je kod Krista i ljubav prema bijed¬ 
nome čovjeku, kakove ne nalazimo 
više nigdje... S punim dakle pravom 
govori psalmist: ’Beatus vir, cuius 
est nomen Domini spes eius! - 
Blago čovjeku, čija je nada ime 
Gospodnje!' (Ps 40,5)« /Propovijed 


Mons. Josip Bozanić; nadbiskup 
zagrebački, predvodio je misno 
slavlje u Zagrebačkoj katedrali 
2001 ; ovdje na jednom pastirskom 
pohodu 

Mons. Josip Bozanić, nadbiskup 
zagrebački, kade njem iskazuje počast 
relikvijama blaženog Alojzija saču- 
vanima u moćniku iza glavnog oltara u 
Zagrebačkoj katedrali 10. II. 2001. 


na Staru godinu 1937; Propovijedi, 
poruke , govori 1934-1940 ., Zagreb, 
2000., str. 221s./ 

Blago čovjeku, čija je nada ime 
Gospodnje! 

Čovjek današnjice, koga plaše 
dostignuća njegovih djela i koji sve 
više živi neizvjesno pred budućno¬ 
šću, osjeća potrebu za pomoću koja 
dolazi od nade. Potrebna nam je 
nada. Iz dana u dan spoznajemo da 
je svijet ideologija i socijalnih pore¬ 
daka, koji je prošlih stoljeća propo¬ 
vijedao samodostatnost čovjeka i 
obećavao sreću zatvorenu u ovoze¬ 
maljske horizonte -svijet praznina i 
beznađa. To sve jača sigurnost u 
nama da naš život i naša budućnost 
jesu jedino u Božjim rukama, koji 
nasuprot svim našim glupostima i 
zlu vodi ljudsku povijest po svom 
providnosnom planu dobrote i mi¬ 
losrđa. 

Sam Papa kaže: »Moć Kristova 
Križa i njegova Uskrsnuća veća je 
od svakoga zla kojeg bi se čovjek 


mogao i morao bojati« ( Prijeći prag 
nade , str. 231.). 

Onaj koji je stavio svoju bis¬ 
kupsku službu pod geslo: »In Te 
Domine speravi! U Tebe se, Gospo¬ 
dine, uzdam!«, učitelj je, braćo i 
sestre, nade naše. Blaženi Alojzije 
Stepinac je svojim životom i riječju 
propovjednik kršćanske nade. 

On nam poručuje: »Božja moć i 
slava više odsijevaju u nemogućim 
ljudskim situacijama... Pouzdanje, 
pouzdanje i opet pouzdanje u Božje 
milosrđe!« (Iz pisama M. Margareti 
Labrtić OSU , br. 7, 28. III. 1955.). 
Njegova bezgranična nada u Boga 
temelji se na životu koji je bio dubo¬ 
ko uronjen u Bogu. Sam obrazlaže: 
»A na čemu ima da se temelji, pitat 
će tkogod, naša nada? Odgovaram, 
na Božjoj vjernosti, jer Bog ne laže. 
Na Božjem sveznanju kojem ništa 
ne izmakne. Na Božjoj svemoći 
koja je uvijek gospodar situacije.« 
(Propovijedi , str. 29.) 

Iz intimnog zajedništva s Bo¬ 
gom, neprestano hranjena Svetim 
pismom i svetim sakramentima, on 
je mislio i djelovao. 

»Kod mene je«, rekao ja naš 
Blaženik, dana 28. lipnja 1934-, »u 
zadnje vrijeme bilo mnogo ljudi. 
Kod mnogih opažam malodušje. 
Danas ljudima manjka vjera i pouz¬ 


danje. Međutim, geslo je sadašnjega 
nadbiskupa preuzv. g. dra Bauera: 
'Fides vincit! Vjera pobjeđuje!’, a i 
ja sam uzeo za geslo - kaže On - ri¬ 
ječi psalmiste: 'In Te Domine spera¬ 
vi! U Tebe sam se pouzdao Gospo¬ 
dine!' Onaj, koji vjeruje u Boga, 
nema se čega plašiti. Ne smije se 
bojati onaj pojedinac i ona zajedni¬ 
ca, kojima ravna ruka Božja. Dok se 
držimo Crkve nemamo razloga bo¬ 
jazni ni straha pred opasnostima«. 
(Nagovor sveučilišnoj omladini , 28. 
lipnja 1934-, Propovijedi, poruke, go¬ 
vori 1934-1940., str. 12.) 

Nada, kako nas uči bi. Alojzije 
Stepinac, najuže je povezana s vje¬ 
rom. Bez spoznaje Isusa Krista, koju 
imamo po vjeri, nada postaje utopi¬ 
ja. Ali i bez nade vjera je mlaka i 
umrtvljena. Po vjeri čovjek nalazi 
put pravoga života, ali samo u nadi 
ga može živjeti. Stoga po vjeri u 
Krista nada postaje sigurnost. Nada 
je pak ona koja širi vidike vjere i 
čini vjeru životvornom. 

Nada je stoga prava dimenzija 
vjere. Ona je hod od vjere prema 
cilju, a to je Bog budućnosti. Vjera 
navješta stvarnost Kristova uskr¬ 
snuća kao događaj koji stvara novu 
budućnost, nada pak hrani usmje¬ 
renje prema budućnosti na temelju 
događaja vjere. Nada ne usmjeruje 
čovjeka samo prema budućnosti. 
Ona mu omogućava i pravi odnos 
prema sadašnjosti. 

U središtu kršćanske nade je 
križ. Kristov križ je sadašnji oblik 
prisutnosti Božjega kraljevstva na 
zemlji. U jednom pismu bi. Alojzija 
Stepinca nalazimo ovu bilješku: 
»Kako vidim, križeva vam ne manj¬ 
ka. No nije li to pečat božanske lju¬ 
bavi prema vašoj zajednici? Za sve¬ 
toga Ambrozija, velikog milanskog 
biskupa, čitamo kako se jednom 
svratio u neku kuću da prenoći. 
Domaćin ga je primio. Pohvalio mu 
se, da on ne zna što je to križ. Am¬ 
brozije je smjesta ustao i rekao svo¬ 
me pratiocu: 'Bježimo odavle, jer 
ovdje nema Boga!' Moram dakle iz 
riječi svečevih zaključiti, da u vašoj 

zajednici stanuje Bog, kad vas pohađa križevima.« ( Pis¬ 
mo časnim sestrama , Krašić, 29. srpnja 1954.) 

Nada rođena na križu razlikuje kršćansku vjeru od 
praznovjerja, kao i od nevjere. A sloboda rođena na 
križu razlikuje kršćansku vjeru od beživotnog optimiz- 
ma, kao i od nasilja. 

U vazmenom otajstvu nalazi se zadnji smisao kn 
šćanske nade: ona je u isto vrijeme zauzetost za sa- 
dašnjost, ali i otvorenost prema eshatološkoj bu~ 
dućnosti. 

Stoga vjera i nada kao čin potpunog povjerenja u 
Boga koji spašava po Kristovom pashalnom otajstvu 
uključuju i potpuno samodarivanje čovjeka Bogu i lju- 
dima koje se ostvaruje u djelotvornoj ljubavi. Povjere- 
nje u Boga znači ljubav prema Bogu i čovjeku. 

Ovdje bih želio naglasiti i to, da se duhovna snaga 
kršćanske nade na osobiti način očituje pred temelj' 
nom enigmom ljudskog života, a to je misterij smrti. 
Samo kršćanska nada omogućuje čovjeku da živi sa- 
dašnjost u povjerenju, iščekujući ostvarenje Božjeg 
obećanja. Omogućuje čovjeku da živi iščekivanje 
Boga, koji dolazi i koji će doći. Kršćanska nada omogu- 
čuje čovjeku da u slobodi, miru i Božjem predanju 
prihvati susret sa smrću i da se otvori vječnosti. 

Draga braćo i sestre, mučenik blaženi Alojzije Ste- 
pinac je učitelj i uzor naše nade. Sav uronjen u Boga, 
nošen vjerom, nadom i ljubavlju, on je postao prorok 
budućih vremena. On nas i danas uči kako staviti 
pouzdanje u Boga, kako se u svom životu potpuno nas- 
loniti na Božje obećanje koje ne razočarava. On nas 
uči kako odgovoriti onome koji od nas zatraži obrazlo- 
ženje nade koja je u nama. On nas uči i kako treba tr¬ 
pjeti zbog pravednosti čineći uvijek dobro, a nikada 
zlo. On nas uči kako čovjek treba uvijek ostati slobo¬ 
dan u Kristu. On nas nadalje uči, kako živjeti život koji 
vodi prema vječnosti. 

Draga braćo i sestre, duboko suosjećajući sa svim 
teškoćama kojima su ovih dana pritisnuti mnogi građa¬ 
ni naše Domovine, upravimo goruću molitvu blaže¬ 
nom Alojziju Stepincu da sve nas štiti moćnim zagovo¬ 
rom kod prijestolja Božjeg milosrđa. Osobito molimo 
za mir, razumijevanje i međusobno poštivanje u Hrvat¬ 
skoj. Sve pozivam da nikad ne pomislite da se nasiljem 
i prijetnjom mogu riješiti problemi i teškoće. 

Spasi, Gospodine, hrvatski narod i obdari ga želje¬ 
nim mirom. 

Spasi nas, Gospodine! Samo se u Tebe uzdamo! 

»U Tebe se, Gospodine, uzdam, ne daj da se ikada 
postidim!« 

Kraljice mira, najvjernija odvjetnice Hrvatske, 
moli za nas. Amen. 

Mons. Josip Bozanić, 
nadbiskup zagrebački 


PROSLAVA 
U SPLITU 

a blagdan bi. Alojzija Stepinca, 10. velja¬ 
če, u crkvama Splitsko-makarske nadbiskupije 
slavljene su svečane mise. Misno slavlje u kated¬ 
rali Sv. Dujma u Splitu predvodio je, zajedno s ka¬ 
nonicima prvostolnog kaptola, zamjenikom pro¬ 
vincijala franjevačke provincije Presvetog Otkupi¬ 
telja dr. fra Dušanom Morom, i splitskim 
svećenicima, nadbiskup dr. Marin Barišić. 

Svečanost je liturgijskim pjevanjem uveličao 
mješoviti katedralni zbor pod ravnanjem mo. don 
Sime Marovića, a uz orguljsku pratnju mo. s. Mir¬ 
te Skopljanac-Mačina. 

Propovijed nadbiskupa Marina Barišića 
na blagdan blaženoga Alojzija Stepinca 
Split, 10 . veljače 2001* 

2Kor l,3-7.8b-9.12 
Iv 12,23-28 

Draga braćo i sestre! 

Prošlo je već više od četrdeset godina kako je Aloj¬ 
zije Stepinac prešao iz ovog vremena i prostora u 
vječnost. Ulazimo u treću godinu kako nam je prišao 
na nov način iz vječnosti u ovo naše vrijeme i prostor. 
Stepinac je proživio svoj život kroz ovo naše ljudsko i 
nacionalno, ali na autentičan kršćanski način, tako da 
je preko toga postigao vijenac slave. Koliko god smo se 
mi radovali njegovom proglašenju blaženim 1998. u 
Mariji Bistrici, vjerujem da se i blaženi Alojzije rado¬ 
vao onoj našoj i njegovoj pobjedi za koju je dao divno 
ljudsko i kršćansko svjedočanstvo, pobjedi slobode hr¬ 
vatskog naroda i priznanja Hrvatske države. 

Slaveći danas bi. Alojzija, da li do kraja razumije¬ 
mo njega i njegov čas u ovom našem današnjem vre¬ 
menu? Ne zaustavljamo li se na pola puta, a on je išao 
do kraja, do vječnosti? Pod riječju Čas' mislimo na ono 
naše nacionalno i političko događanje. On je toliko ve¬ 
lik da je općeljudski prihvatljiv, da je trajnost i za 
vječnost. Možemo li ga i u ovom času danas vidjeti kao 
našu trajnost, kao sveca Katoličke crkve, kao onoga 
koji ima značenje za nas i za naše danas i za druge kul¬ 
ture, vremena i narode? Nismo li u opasnosti da i samo 
njegovo proglašenje zatvorimo u svoje granice i vidimo 
ga jedino u povijesnoj dimenziji nacionalnog i poli¬ 
tičkog, što je ponekada naglašeno i u svakodnevnom 
predstavljanju lika i djela blagopokojnog Kardinala? 
Da li ga na taj način pravimo nacionalnim herojem ko¬ 
jega smo poredali u aleju povijesnih hrvatskih velika- 

Mons. Marin Barišić nadbiskup 
splitslco-makarski ustoličen 
26. kolovoza 2000. 


na, umjesto da ga vidimo na aleja¬ 
ma života naše Crkve, našega dru¬ 
štva? Ne zaustavljamo li mi na taj 
način i proces njegove daljnje ka¬ 
nonizacije ostavljajući ga na aleji 
Mirogoja? Pa čak i oltar ponekada 
može biti aleja, umjesto da njega i 
njegove trajne vrednote, ljudske i 
kršćanske, vidimo i doživimo u pro¬ 
cesu našega življenja. Nismo li mi u 
opasnosti da ga zatvorimo u naše 
granice i tako svedemo ovo bogat¬ 
stvo života na ono ljudsko i svakod¬ 
nevno, dok možda drugi van grani¬ 
ca naše Domovine, kršćani u svije¬ 
tu, nadilazeći političko i nacionalno, 
vide dublje i bogatije ovaj herojski i 
svetački život? 

Izrečene su i napisane već toli¬ 
ke riječi o životu i djelu Alojzija 
Stepinca, ali čini mi se da one ne 
uspijevaju do kraja osvijetliti ovu 
ljudsku i kršćansku veličinu. Evo ri¬ 
ječi, riječi Božje koju smo danas 
čuli, ona ga dublje zahvaća i trajnije 
osvjetljava, utemeljuje i čini ga 
nama razumljivijim i bližim. »...Bi¬ 
jasmo prekomjerno, preko snage 
opterećeni, ali u sebi prihvatismo i 
sramotnu osudu da se ne bismo uz¬ 
dali u same sebe, nego u Boga koji 


uskrisuje mrtve«, veli sv. Pavao. 
Alojzije je imao svoj oslonac u 
Bogu, Bogu utjehe, koji nas tješi u 
svakoj našoj nevolji, da bismo i mi 
mogli tom istom utjehom tješiti sve 
koji su u nevoljama. Iz ovog temelj¬ 
nog vjerničkog iskustva, povjerenja 
i pouzdanja u Boga, mogao je naći 
zajednički nazivnik svim nevolja¬ 
ma, patnjama, osudama, poniženji¬ 
ma: »U tebe se, Gospodine , uzdaml« 
Zato je i u času osude mogao biti 
cjelovit, hrabar, ne plašeći se onoga 
časa da će biti zatrt, ugašen, po¬ 
ništen, jer život povezan s Kristom 
jest život logike zrna. U određenom 
času pada na zemlju, ali donosi iz¬ 
nenađujući plod. 

Shvatiti blaženoga Alojzija Ste¬ 
pinca, nadići kategorije jednoga he¬ 
roja, možemo jedino ako s njime 
podijelimo i dijelimo njegovo iskus¬ 
tvo u našim životnim situacijama 
danas na našim alejama, trgovima, 
ulicama, u našim društvenim izazo¬ 
vima i obiteljskim odnosima. 

Proces mu se dogodio u našem 
glavnom gradu Zagrebu, koji na 
svoj način u ono vrijeme postade 
Haag njemu i tolikim braniteljima 
nacije i Domovine. Zbog tadašnjeg 
nepravednog zagrebačkog procesa 
Stepinac, nevino osuđen, odležao je 
više godina u Lepoglavi. Njemu se 
sudilo i kao osobi i kao simbolu cije¬ 
le Crkve i naroda. Da li su ta vre¬ 
mena daleko iza nas ili se ona danas 
ponavljaju u nekoj sličnoj varijanti? 
Povijest prihvaćamo, ona se ne 
može promijeniti, ali budućnost 
možemo odgovornije graditi. Bu¬ 
dućnost se ne smije zagraditi, nego 
je treba graditi. Da li se i danas na 
svoj način nastavljaju slični procesi 
hrvatskim domoljubima, onima koji 
su dali sebe i najviše za našu slobo¬ 
du? Prije su se svi procesi odvijali 
doma i domoljubi su čamili u našim 
Lepoglavama. Nisu li ovi današnji 
branitelji danas u još težoj, osamlje¬ 
noj i tragičnijoj situaciji? Sve su dali 
u sudbonosnom času za slobodu 
Domovine, nisu se plašili u onom 
sudbonosnom času pasti poput zrna 
za naš novi život, pa čak da su po¬ 


negdje i pogriješili u obrani naših ži¬ 
vota i slobode, zar ih Domovina 
može ostaviti sada same i jednos¬ 
tavno ih prepustiti sudu drugih, 
uvijek ograničenom i uvjetovanom 
ljudskom sudu, onom sudu i onima 
koji su mogli sve spriječiti već na 
samom početku, pa i učiniti da ne 
dođe do agresije, koja je prisilila na¬ 
še očeve i sinove da izlože svoje ži¬ 
vote i da brane nas i sebe? 

Možemo biti subjektivni i emo¬ 
tivni u našim razmišljanjima, ali 
jedno je sigurno: premda je potreb¬ 
no razlikovati grijeh od grešnika, 
svoga građanina, domoljuba, brata, 
pa stoga da je i najveći grešnik, ni¬ 
kad ga se ne bismo smjeli jednos¬ 
tavno odreći. Da li je moguća indi¬ 
vidualna krivnja, u situaciji praved¬ 
ne obrane samo stvar dotičnog 
pojedinca, ili se njegova situacija na 
svoj način odnosi na zajednicu svih 
onih koje je branio? Mnogi se s pra¬ 
vom pitaju kako to da se naša Do¬ 
movina više uzbuni i štiti kamene 
spomenike mrtvih prošlosti, a olako 
se odriče sudbina živućih osoba sa¬ 
dašnjosti prepuštajući ih goloruke 
ljudskom sudu Haaga, koji je ne 
samo zamijenio naše Lepoglave, 
nego, još više, na svoj način on pos¬ 
taje Had za hrvatske branitelje i to¬ 
like naše obitelji? Možemo li bar mi 
imati za njih više razumijevanja, so¬ 
lidarnosti i praštanja? 

U ovoj godini našega pastoral¬ 
nog plana i programa »Obitelj izvor 
života«, mi vidimo bi. Alojzija kao 
naše svjetlo i nadahnuće. On je sa 
svjedočenjem ljudskih i kršćanskih 
vrednota bio ohrabrenje tolikim 
našim obiteljima, župnim zajedni¬ 
cama i većoj obitelji domovinskoj i 
našoj Crkvi koju je branio i povezi¬ 
vao s jednom obitelju svih kršćana, 
preko Petrova nasljednika. 

Zahvaljujući njegovu evanđe¬ 
oskom svjedočenju naša velika obi¬ 
telj - domovina i narod bili su zašti¬ 
ćeni i ohrabreni da izdrže u nadi bo¬ 
ljih vremena. Ova univerzalna i 
katolička, ljudska i kršćanska, svje- 
dočka veličina izrasla je na hrvat- 

skom polju, u hrvatskom narodu i 
Crkvi, u jednom od najtežih čašo- 
va, ali kroz njega, njegove patnje i 
patnje tolikih pojedinaca i zajedni¬ 
ca, uz tolike žrtve, poput sjemena 
koje pade na zemlju poslije strplji¬ 
va i ustrajna vremena čekanja, 
urodiše obilnim i trajnim plodovi¬ 
ma slobode i priznanja nove de¬ 
mokratske Hrvatske. 


SVJEDOČANSTVO 
VJETNAMSKOG 
KARDINALA U 
RIMU 

^Sla blagdan blaženog 
Alojzija Stepinca 10. veljače ove 
godine, svetu misu u Hrvatskoj 
crkvi svetog Jeronima u Rimu s 
početkom u 18.00 sati predvodio 
je predsjednik Papinskog vijeća 
»lustitia et pax«, nadbiskup 
FRANCOIS-XAVIER NQUYEN VAN 

thvan. Mons. Van Thuan je 
Vijetnamac. Život mu je u mno- 
gočemu sličan blaženome Aloj- 
ziju Stepincu. Rodio se u mjestu 
Hue 17. travnja 1928. Za sveće¬ 
nika je zaređen 11. lipnja 1953. 
Biskupski red primio je 24. lipnja 
1967. Kroz 8 godina bio je bis¬ 
kupom u Nha Trangu u Vijetna¬ 
mu. Pavao VI. imenovao ga je 
24. travnja 1975. koadjutorom 
nadbiskupije Thanh-Pho Ho 
Chi Mihna. Kad su komunisti 
preuzeli vlast u Ho Chi Mihnu 
rekli su mu da je njegovo imeno¬ 
vanje plod zavjere, i nakon tri 
mjeseca, 15. kolovoza 1975., na 
blagdan Velike Qospe su ga uhi¬ 
tili i zatvorili. Tamnovao je 13 
godina. Više od polovicu zatvor¬ 
skog vremena bio je u samici. 
Usprkos svim maltretiranjima i 
mučenju sačuvao je prisebnost 
duha i ostao čvrst i nepokolebljiv 


Blaženi Alojzije, nisi prvi naš 
blaženik, niti prvi hrvatski svetac, 
ali ti si prvi naš blaženik, ne samo 
od našega roda, krvi i mesa, duha i 
jezika, nego si naš blaženik od ovog 
našeg vremena, naših problema i 
životnih situacija, osobnih i nacio¬ 
nalnih. Ti koji si rekao na nepra¬ 
vednom procesu: »Hrvatski se na¬ 
rod plebiscitarno izjasnio za hrvatsku 



Novoimenovani kardinal, nadbiskup 

FRANgOIS-XAVIER NGUYEN 
VAN THUAN, Vijetnamac, pro¬ 
povijeda o bi. A. Stepincu: »Ako 
smo ga nazvali 'mučenikom', dosta 
smo propovijedali.«, 

10. veljače 2001 ., u Hrvatskoj 
crkvi sv. Jeronima u Rimu. 


u vjernosti prema Papi i uopće 
načelima katoličke vjere. Sveti 
Otac Ivan Pavao II. imenovao 
ga je predsjednikom Papinskog 
vijeća lustitia et pax. 

Početkom korizme u jubilarnoj 
svetoj godini 2000., održao je du¬ 
hovne vježbe Papi i Rimskoj kuriji. 
Ivan Pavao II. učinio ga kardinalom 


državu i ja bih bio ništarija, kad ne 
bih osjetio bilo hrvatskog naroda...«, 
ti koji si se iz nebeske domovine ra¬ 
dovao rađanju i slobodi svoje i na¬ 
še nove demokratske Hrvatske, 
tebi se utječemo u našem sa¬ 
dašnjem času da budemo dostojni 
njene slobode i njenog imena ov¬ 
dje, sada i s tobom u nebeskoj do¬ 
movini. 


22. veljače 2001. Nakon što je na¬ 
javljen budućim kardinalom, ovo 
mu je bila prva »kardinalska« pon- 
tifikalna sv. misa. Dobro poznaje ži¬ 
vot i djelo kardinala Stepinca. Rado 
drži konferencije, a osobito ga traže 
i rado slušaju mladi. 

S kardinalom Nguyenom van 
Thuanom je koncelebriralo gotovo 
stotinjak svećenika, zatim predsjed¬ 
nik Papinske crkvene akademije 
nadbiskup Justo Garcia, tajnik 
Kongregacije za kler nadbiskup 
Csaba Terniac, tajnik Kongregacije 
za proglašenje svetaca nadbiskup 
Eduard Novvak, ravnatelj Apostol¬ 
ske pokoričarne nadbiskup Luigi 
De Magistris, te zadarski nadbiskup 
Ivan Prenđa, banjolučki biskup Fra¬ 
njo Komarica, i kotorski biskup Ilija 
Janjić. 

Mons. I. Penzeš, biskup subo- 
tički, najavio je dolazak, ali je bio 
spriječen zbog štrajka aviona u Bu¬ 
dimpešti. Uzeo je vlak i došao na¬ 
kon slavlja. 

Među koncelebrantima bili su 
svećenici s posebnim zaduženjima u 
Vječnom gradu i Vatikanu: mons. 
Jure Bogdan, vlč. Marko Tomić, R. 
R Ivan Fuček D. I., mons. Milan 
Simčić, mons. Martin Vidović, 
mons. Petar Rajić, rev. R Pasquale 
Iacobone, rev. R Lachenschmidt, 
mons. Marijan Rola, mons. Laslo 
Nemeth - rektor mađarskog Zavo¬ 
da, R. R Stjepan Krasić O. R, R. R 
Tomislav Mrkonjić O.F.M.Conv., 
R. R Jure Sarčević, R. R Antonio 
Franjić OFM., generalni tajnik 
reda, R. R Dragan Ružić, hercego- 

Novoimenovani kardinal Frangois-Xa- 
vier van Thuan, propovijeda na 
blagdan blaženog Alojzija Stepinca 
10 veljače 2001. u Hrvatskoj cr¬ 
kvi svetog Jeronima u Rimu. 


vački franjevac na službi u general¬ 
noj kuriji reda male braće, R. R Lju¬ 
devit Maračić O.F.M.Conv., R. R 
Jure Antunović D.I., R. R Bernard 
Ardura O. Praem., tajnik Papinskog 
vijeća za kulturu, prof. dr. Slavko 
Kovačić (Split). 

Propovijed vijetnamskog 
nadbiskupa, najavljenog kar¬ 
dinala (i učinjenim u konzisto- 
riju 22. veljače 2001.) FRAN¬ 
JO 1SA-X AVI ERA NQUYEN 
VAN THUANA, predsjedni¬ 
ka ustanove »lustitia et pax«, 
10. veljače 2001., u crkvi svJe¬ 
ronima u Rimu, prigodom 
proslave 41. obljetnice smrti 
bi. A. Stepinca. 

Stepinac je bio moj 
učitelj i uzor! 

Sretan sam što mogu slaviti li¬ 
turgijsko slavlje blaženog Alojzija 
Stepinca zajedno s rimskom hrvat¬ 
skom zajednicom. S ganućem se 
sjećam svoga posjeta Zagrebu 1998. 
godine, prilikom mirovne misije 
koju mi je Sveti Otac povjerio na 
Kosovu. U pratnji kardinala Kuha- 
rića i nadbiskupa Bozanića tada 
sam se na koljenima pomolio na 
grobu blaženoga Alojzija. 

U godinama moga tamnovanja 
primjer njegova svjedočenja bio mi 
je velika utjeha. Stepinac je bio moj 
učitelj i uzor. Osjećam da sam sjedi¬ 
njen s vama u euharistiji, i molim 
vas da svoje molitve uputite Bogu i 
za moju domovinu - Vijetnam - 
koja i danas nastavlja svoju patnju. 

Posebna mi je radost što mogu 
slaviti Božju milost koja je djelovala 
u blaženikovoj duši. Osjećam veli¬ 
ku poteškoću pri pomisli govoriti o 


jednoj tako velikoj osobnosti kao 
što je bio Alojzije Stepinac. Pomo¬ 
lio sam se, i sada bih vam želio 
priopćiti ono što izvire iz moga srca. 

Ne pronalazim riječi kojima bih 
mogao opisati svoje ganuće, po- 
božnost i divljenje prema Stepincu. 
Jednom zgodom sveti Ambrozije je 
trebao održati propovijed o svetoj 
Agnezi i jedino što je rekao, bilo je: 
»Nazvat ću je mučenicom, i ja sam 
dovoljno propovijedao.« 

Ako svi Alojzija Stepinca nazo¬ 
vemo mučenikom, uočit ćemo da je 
u riječi »mučenik« sažeta već cijela 
propovijed, i ništa više ne treba do¬ 
davati. Pokušajmo ipak razmišljati o 
plodovima milosti u njegovoj div¬ 
noj duši. Tolike izrečene propovije¬ 
di pomažu nam upoznati blaženog 
Alojzija, počevši od one koju je iz¬ 
rekao Sveti Otac 3. listopada 1998. 
prigodom proglašenja blaženim u 
Mariji Bistrici. K tome prisjećam se 
propovijedi kardinala Kuharića, 
nadbiskupa Bozanića, i tolikih dru¬ 
gih Pastira koji su veličali Stepinče- 
ve kreposti. 

Pozivam vas da danas malo 
dublje razmislimo o napuštenosti 
koju je blaženi Alojzije trpio poput 
Isusa na križu. Sveti Pavao piše Ti- 
moteju u svojoj poslanici o iskustvu 
napuštenosti: »Za prve moje obrane 
nitko ne bijaše uza me, svi me na- 


pustiše.« (2 Tim 4,16) Stepinac se, 
ne samo pred sudom nego za vrije¬ 
me čitave svoje duge patnje, osje¬ 
ćao u pojedinim trenucima istinski 
napuštenim i zaboravljenim, upra¬ 
vo kao i sam Isus koji na križu zapo- 
maže: »Bože moj, zašto si me osta¬ 
vio?« (Mk 15,34) No, usprkos svoj 
svojoj muci, Stepinac nikada nije 
izgubio nadu, jer mu je vjera u tr¬ 
pljenju davala potrebnu snagu. 
Izabrao je za svoje biskupsko načelo 
i slijedio sve do mučeništva: »In Te, 
Domine, speravi! - U Tebe se, Gos¬ 
podine, uzdam!« 

Čitav život se pouzdavao u 
Boga, i zato je pred sudom mogao 
odbiti sve optužbe vladinih tužite¬ 
lja. Branio se govoreći istinu, i s pu¬ 
nim pravom izjavio: »Moja je savje¬ 
st čista.« Posvjedočio je svoju vjer¬ 
nost Crkvi i Petrovu nasljedniku. 
Kada je 1956. primio pismo Pia 
XII., koje je osim njemu bilo upuće¬ 
no i kardinalima Mindszentyju i 
Wyszyriskom te svim progonjenim 
kršćanima, Stepinac ga je doživio 
kao milosni dar. Odlučivši poput 
dobrog pastira ostati sa svojim sta¬ 
dom, zaključio je: »Ako papa oče¬ 
kuje mučeništvo, sve je potpuno 
jasno.« 

Pio XII. je proces protiv Stepin¬ 
ca ocijenio »velikom žalošću«. Ali 
istina, snaga i svjetlo koji su zračili 

iz Stepinca, djelovali su na sve koji 
su bili prisutni na njegovu suđenju. 
Čak su i dvojica odvjetnika, koje je 
postavio režim, umjesto da napa¬ 
daju Stepinca branili ga i optužili 
samu državnu vlast. Snaga jednoga 
sveca, njegova hrabrost i heroizam, 
promijenili su srca i dvojice držav¬ 
nih pravnika. Razumljivo je da je u 
tim trenucima, kad je on odvojen 
od stada, od svojih vjernika koji su 
bili raspršeni jer je njihov Pastir bio 
progonjen, duboko osjećao patnju i 
napuštenost. 

I ja sam iskusio taj osjećaj. Po¬ 
nekad, za vrijeme boravka u zatvo¬ 
ru, u meni se pojavilo svojevrsno 
buntovno pitanje: Zašto Gospodin 
dopušta da budem u zatvoru kada 
sam potreban svom narodu? Kada 
su moji sjemeništarci, svećenici, re¬ 
dovnici i redovnice, toliki mladi lju¬ 
di u župama ostali bez pastira? Ali 
tada bih čuo Gospodinov glas u 
svom srcu: »Izaberi Boga a ne Božja 
djela.« Sve moje dužnosti bile su 
Božja djela, ali to nije i sam Bog. 
Mislim da sav život Pastira u zatvo¬ 
ru mora biti poput krunice u kojoj 
se neprestano ponavlja: »Izaberi 
Boga a ne Božja djela.« 

Stepinac je molio riječima 
Evanđelja: »Oče, tebi je sve mogu¬ 
će! Otkloniovu čašu od mene! Ali, 
ne što ja hoću, nego što hoćeš ti!« 
(Mk 14,36). On je veliki pastir mu¬ 
čenik, ali i veliki učitelj zato, što je 
mnoge utvrđivao za vrijeme raz¬ 
doblja hladnog rata, ne samo u Hr¬ 
vatskoj nego u čitavom svijetu, 
učeći ih živjeti prema evanđeoskim 
vrijednostima. 

Bio sam sjemeništarac, mlad sve¬ 
ćenik, sada sam biskup; svjedočan¬ 
stvo Alojzija Stepinca i tolikih dru¬ 
gih mučenika unijelo je u moj život 
svjetlo i osposobilo me na vjernost 
Crkvi i Papi, sve do spremnosti na 
smrt. Stepinac je i učitelj molitve te 
marijanske pobožnosti, primjer pra¬ 
voga duhovnog pastira. No ne mo¬ 
žemo zaboraviti njegovu pastirsku 
službu, njegovu ljubav prema Euha¬ 
ristiji. 


Kroz devet godina potpune izo¬ 
lacije, u zatvoru sam slavio svetu 
misu držeći na dlanu tri kapi vina i 
kap vode, zasigurno zahvaljujući i 
primjeru Alojzija Stepinca. On mi 
je dao snagu da slijedim Isusa kao 
vjerni učenik. 

Stepinac je za sve, pa i za mene, 
također primjer opraštanja i pomi¬ 
renja sa svima koji su mi učinili zlo. 
Volio je svoje neprijatelje. Volio je i 
opraštao Srbima; volio je i opraštao 
fašistima, nacistima i komunistima 
koji su ga progonili. Zbog toga je ve¬ 
lik, jer je velika ljubav, autentična 
Isusova ljubav u njegovu srcu. 

Alojzije Stepinac je blaženik, ali 
možemo slobodno reći, sudeći pre¬ 
ma životopisu, da su ga »kanonizi¬ 
rali« sami komunisti! Kada je umro, 
njegov je grob bio pripremljen u cr¬ 
kvi njegove župe u Krašiću, gdje je 
bio zatočen. Ali je Tito iznenada iz¬ 
dao naredbu da se njegovo tijelo 
ipak preveze u Zagrebačku katedra¬ 
lu. Njegovo razmišljanje je bilo 
ovakvo: »Ako Stepinca pokopamo 
u Krašiću, svakodnevno će onamo 
dolaziti 5.000 ljudi i tako ćemo od 
Krašića napraviti novo svetište. Bo¬ 
lje je, dakle, prenijeti ga u katedra¬ 
lu, koja je u središtu Zagreba, gdje 
se tih 5.000 ljudi neće toliko prim¬ 


jećivati.« Time su, na izvjestan na¬ 
čin, komunisti - njegovi neprijatelji 
- priznali Stepinčevu svetost i pred¬ 
vidjeli njegovu beatifikaciju. 

Blaženi Alojzije na poseban je 
način štovao sveca čija je liturgijska 
proslava 11. veljače. Ime toga sveca 
je: »Quodvultdeus«, što znači: »O- 
no što Bog hoće«. I Stepinac je je¬ 
dan »Quodvultdeus«, jer je do kra¬ 
ja vršio Božju volju. 

Zaključujući velim: ako smo ga 
nazvali »mučenikom«, dosta smo 
propovijedali. 

Blaženi Alojzije, moli za nas! Štiti 
svoju voljenu Hrvatsku, zemlju kri- 
ževa i zemlju mučenika, posebno u 
ovom trenutku krhkog i osjetljivog 
mira. Blaženi Alojzije, ti si slava 
sveopće Crkve, ti si slava herojske 
Hrvatske, ti si ponos Božjega naro¬ 
da u Zagrebu. 


Zaključujući, »appellabo marty- 
rem predicabo satis«, ako smo ga 
nazvali »mučenikom« dosta smo 
propovijedali. 

Hvaljen Isus i Marija! 


PISMA ČITATELJA 

Velecijenjeni preč. dr. Batelia 

Opet idemo ususret svetom Stepinčevu. Danu 
Hrvata, pred kojim se kleči diljem svijeta. 

Čast mi je u ovom pismu poslati Vam časopis sa 

POSMRTNOM MASKOM NAŠEG VELIKANA... PRILAŽEM I 
FOTOS KARDINALA STEPINCA, KOJI SAM JA SNIMILA U 

Krašiću. 

Uz MOLITVE ZA V\S I NAŠU TRPEĆU HRVATSKU, TE 
UZ ONU IZ HRVATSKOG PJESNIŠTVA! 

»Ml SATRT ĆEMO GROBU VRATA 

još nas ima još Hrvata« 


S BI A/l-NlM 
A 10.1/1.1 IM 


bilježim se osobitim štovanjem 
Slava Ana Lončarević, Zagreb 

tn-icuom* 


SVEČANOSTI U MELBOURNEU 

^Sla Stepinčevo, 10. veljače 2001., ispred katedrale 
sv. Patricka u Melbourneu, svečano je otkriveno i blagos¬ 
lovljeno poprsje bi. kardinala Alojzija Stepinca. Bio je to 
najveći skup Hrvata u iseljeništvu toga dana, na kojem se 
okupilo više od 4.000 vjernika. Bistu je blagoslovio dr. 
Qeorge Pell, nadbiskup Melbournea, uz koncelebraciju hr¬ 
vatskih svećenika iz Viktorije i domovine. Bili su nazočni: 
Mato Križanac, Ivica Zlatunić, Josip Vranješ, Velimir Ma¬ 
glica, Stjepan Qnječ, Jozo Batinić, Ambroz Mikić, Pero Ba- 
bić, te Talijan John Racanello i Slovenac Metod Ogorevec. 

Blaženikovu bistu je izradio akademski kipar Mladen 
Mikulin, a otkrio ju je Ivan Skratulja, predsjednik Austral- 
sko-hrvatskog kongresa, i njegova supruga Slavica, obuče¬ 
na u hrvatsku narodnu nošnju. Odabrani su jer su - iako 
tek u petom desetljeću života - roditelji sedmero djece. 

Bili su nazočni mr. Zeljko Sikić, vođa melbournškoga 
konzulata RH, konzulice Ana Modun i Sanja Novaković, 
parlamentarni zastupnici Inge Peulich i Bruce Mildenhall, 
predstavnici Malteške katoličke zajednice Sv. Petra i Pavla, 
predstavnici vijetnamske, kineske, filipinske, talijanske, 
poljske, slovenske i drugih katoličkih zajednica, te vodstva 
svih hrvatskih političkih, kulturnih, folklornih i sportskih 
udruga, predsjednici hrvatskih domova i klubova, hrvat¬ 
skih i australskih pisanih i elektroničkih medija. 



Trajno se sjećajmo junaštva 
kardinala Stepinca 

Odlomci iz propovijedi 
mons. Georgea Pella, nad¬ 
biskupa melbournškoga, na 
proslavi Stepinčeva 
u Melbourneu, 

10. veljače 2001. 

Danas, nakon više od 54 godi¬ 
ne, u drugoj hemisferi i na drugom 
kraju svijeta, vi - Australsko-hrvat- 
ska zajednica - okupili ste se u svo¬ 
joj katedrali da biste dali svoje viđe¬ 
nje, da biste iskazali što mislite o 
ovomu velikom čovjeku Crkve. 

Vaš prekrasni dar, Kardinalova 
bista, stajat će ovdje zauvijek, da bi 
sve nas podsjećala na Kardinalovo 
junaštvo, i da bi cijelu katoličku za¬ 
jednicu podsjećala na udio hrvat¬ 
skih Australaca u izgradnji naše Cr¬ 
kve i naše nacije. (...) 


Nijemci su okupirali 
Jugoslaviju 1941., podije¬ 
livši zemlju po nacional¬ 
nim granicama. U trav¬ 
nju te godine njemačke i 
talijanske okupacijske 
snage stvorile su hrvat¬ 
sku državu pod ustaškom upravom. 
Iako je i sam bio vatreni domoljub, 
Stepinac je glasno i neprekidno kri¬ 
tizirao ustaše, te talijanske i nje¬ 
mačke zločine i nepravde. Uvijek je 
bio prijatelj Zidovima. Tijekom 
toga razdoblja, da bi kaznili, zastra¬ 
šili njega, ubili su mu brata. U tako 
teškim okolnostima, on je nastavio 
pomagati izbjeglicama pred naciz¬ 
mom, posebno Zidovima, kao što je 
to radio i prije rata. Također je radio 
i na zaštiti progonjene srpske manji¬ 
ne. 

S njemačkim porazom, Titovi 
komunistički partizani preuzeli su 
vlast u ponovno ujedinjenoj Jugos¬ 
laviji. Gotovo od početka počeli su 


Predstavnici Hrvatske katoličke misije u Melbour¬ 
neu prinose darove za misnu žrtvu na proslavi 
blagdana bi. A. Stepinca, 10. veljače 2001 . 


vršiti strahovit pritisak na Stepinca 
ne bi li ga nagovorili na raskidanje 
hrvatskih veza s Rimskom Crkvom. 
Suočeni s njegovim nepokoleblji¬ 
vim odbijanjem da to učini, komu¬ 
nisti su ga zatvorili u rujnu 1946. i 
optužili ga za suradnju s Nijemcima 
i njihovim saveznicima. Na namje¬ 
štenom suđenju koje je uslijedilo, 
brojni su svjedoci njegova junačko¬ 
ga zalaganja za slabe, uključujući 
Srbe i Zidove, bili onemogućeni da 
svjedoče u njegovu korist. Unatoč 
njegovu izvrsnom govoru, u kojemu 
se narugao optužbama i sasuo ih na¬ 
trag u lice svojim tužiteljima, Stepi¬ 
nac je osuđen na 16 godina teške 
robije s prisilnim radom. (...) 

Stepinac je iz robijašnice 1951. 
prebačen u kućni pritvor u župnoj 
kući u svojoj rodnoj župi, koju sam 
imao čast posjetiti prije nekoliko 
godina u društvu s velečasnim Ma¬ 
tom. Godinu dana kasnije, papa Pio 
XII. imenovao ga je kardinalom, a 
komunističke su vlasti prekinule 
diplomatske odnose sa Svetom Sto¬ 
licom. Dok je robijao, kardinal Ste¬ 
pinac počeo je teško pobolijevati, 
pod utjecajem rezličitih, teško ob¬ 
jašnjivih okolnosti. Danas mnogi 
sumnjaju da su ga njegovi čuvari 
trovali arsenom. Vlastima je dano 
do znanja da bi mogao biti izliječen 
u Americi, no kako njemu nitko 
nije jamčio da će dobiti dopuštenje 

Proslava 

STEP1NČEVA 2001. 

U SARAIEVSKOI 
Katedrali 

Na blagdan bi. kardinala Aloj- 
zija Stepinca u Sarajevskoj katedra¬ 
li svečano misno slavlje predvodio 
je vrhbosanski pomoćni biskup dr. 
Pero Sudar uz koncelebraciju pet¬ 
naest svećenika i u nazočnosti 
mnoštva vjernika. Na početku mis¬ 
nog slavlja biskup Sudar je rekao: 
»Kao i u svim crkvama gdje žive 
Hrvati diljem svijeta, tako je i nas 
večeras ovdje u Sarajevskoj prvos¬ 
tolnici okupio spomendan velikana 
našeg naroda. Velikana koji je u 
svom životu, u svojoj smrti, ali i na¬ 
kon smrti, bio znak naše ustrajnosti 
opiranja zlu, naše ustrajnosti u vjeri 
da dobro mora pobijediti, da je 
Božja zadnja. Zato donoseći, vjeru¬ 
jem, svatko od nas svoje osobne 
potrebe i nakane, pozivam vas da 
večeras molimo upravo za ono za 
što je ovaj velikan koga je Crkva 
podigla na čast oltara dao i svoj ži¬ 
vot, a to je obrana zajedništva i je¬ 
dinstva postojanosti hrvatskog na¬ 
roda. Zato vas pozivam, da upravo 
na tu nakanu, za tako potrebno za¬ 
jedništvo i jedinstvo hrvatskog na¬ 
roda i molimo.« U homiliji je biskup 
Sudar istaknuo da je Stepinac do¬ 


da se ponovno vrati u domovinu, 
Stepinac je otklonio ponudu. Umro 
je u veljači 1960. od polycythae- 
miae - abnormalnog povećanja cr¬ 
venih krvnih zrnaca. 

Papa Ivan Pavao II. prigodom 
svojega drugoga posjeta Hrvatskoj 
3. listopada 1998. proglasio je Ste¬ 
pinca blaženim u Nacionalnom ma¬ 
rijanskom svetištu u Mariji Bistrici. 
U svojem osvrtu na beatifikaciju po 
povratku u Rim, Sveti Otac opisao 
je blaženika Alojzija Stepinca kao 
čudesan simbol hrvatske vjernosti 
Kristu i njegovoj Crkvi tijekom više 
od 13 stoljeća. Kao zagrebački nad¬ 
biskup, on je za svoje geslo uzeo: »U 
Tebe sam se, Gospodine, pouzdao.« 

kaz da nema vremena ni prostora u 
kojemu je nemoguće biti svet i biti 
čovjek. 

Veleslavlie li 

VARAŽDINSKO) 

Katedrali 

Spomendan bi. Alojzija Stepin¬ 
ca svečano je proslavljen 10. velja¬ 
če u Varaždinskoj katedrali. Sveča¬ 
no misno slavlje zajedno sa svećeni¬ 
cima i mnogobrojnim vjernicima 
predvodio je generalni vikar Va¬ 
raždinske biskupije mons. Ivan Go¬ 
dina. U propovijedi je mons. Godi¬ 
na ocrtao lik Blaženika, istaknuvši 
da je pšenično zrno sam Krist koji je 
umro na Kalvariji, ali ovo se Otaj¬ 
stvo smrti i života ostvaruje također 
i u ovozemnom životu Kristovih 
učenika. To se lijepo ostvarilo i na 
njegovom učeniku Alojziju Stepin- 
cu, koji je poput pšeničnog zrna pao 
na hrvatsku zemlju i donio obilat 
rod. On je položio svoju sudbinu u 
Božje ruke i nije se postidio. No, 
možda se pitaju mnogi, kako je to 
bilo moguće njemu ostvariti u 
teškom vremenima u kojima je ži¬ 
vio, zapitao je mons. Godina, te re¬ 
kao: »Pogledajmo njegov životni 
put i vidjet ćemo da je već u obitelj¬ 
skom domu živio u ozračju potpu¬ 
nog predanja Bogu i njegovoj volji, 


Bilo je to i dokazom njegove nevi¬ 
nosti. Kako je to Sveti Otac rekao 
prilikom beatifikacije blaženoga Aloj¬ 
zija Stepinca: 

»Priznajemo pobjedu Kristova 
nauka nad totalitarnim ideologija¬ 
ma, pobjedu Božjega zakona i sav¬ 
jesti nad nasiljem i ugnjetavanjem, 
pobjedu oprosta i pomirenja nad 
mržnjom i osvetom. Blaženi Alojzi- 
je Stepinac na taj način predstavlja 
Hrvatsku koja želi oprostiti i pomi¬ 
riti se, odbacujući sjećanja na mr¬ 
žnju i zamjenjujući Zlo s Dobrim.« 

Qeorge Pell, 
nadbiskup melbournški 


nastavivši to u svojim mladenačkim 
danima, u danima studija, u sveće¬ 
ničkom i biskupskom životu. Ne¬ 
mojmo misliti da je to uvijek bilo 
lako. Hranjen na izvorima života: 
Svetome pismu, sv. Euharistiji i 
molitvi, mogao je u svakom trenut¬ 
ku svoga života iznova klicati 'U 
Tebe se, Gospodine, uzdarn. Ta nje¬ 
gova vjera utemeljena na Isusu 
Kristu imala je snagu privlačnosti 
već za života, kao i nakon njegove 
smrti, pa i danas. Svojim životom 
privlačio je ljude, premda je životni 
put Blaženika bio obilježen križem. 
Kao i Krist na križu Stepinac op¬ 
rašta svojim progoniteljima, moli za 
njih, a potiče i svoje svećenike da 
služe mise na tu nakanu.« 

U povodu blagdana u Katedrali 
je od 7. do 9. veljače priređena 
trodnevnica. U srijedu 7. veljače 
večernju misu i propovijed održao 
je preč. Gustav Kuzmić, kanonik, 
istaknuvši u propovijedi da i danas 
Blaženikova oporuka snažno govori 
nama vjernicima i poziva nas na 
vjernost Bogu, Crkvi i Domovini. U 
četvrtak 8. veljače misno je slavlje 
predvodio kancelar Varaždinske bi¬ 
skupije mr. Antun Perčić, ocrtavši 
duhovni lik Blaženika, istaknuvši 
da je izvor njegove duhovnosti bila 
Biblija, Euharistija i molitva. U pe¬ 
tak navečer 9. veljače misno slavlje 
predvodio je preč. Alojzije Domis- 

lović, kanonik i rektor Katedrale, 
koji je govorio o njegovim pastorak 
nim pothvatima, osobito provid' 
nosnima, glede osnivanja novih 
župa u gradu Zagrebu. 


Mons. Jure Bogdan rektor Papinskog hr¬ 
vatskog zavoda Sv. Jeronima u Rimu poz¬ 
dravlja sve slavitelje Stepinčeva 2001 u 
crkvi sv. Jeronima u Rimu. Zahvaljujući rekto¬ 
rima ovoga hrvatskog crkvenoga središta u 
Rimu glas o svetosti i mučeništvu kard. Ste- 
pinca pronio se središtem kršćanstva i diljem 
svijeta 



Molitva vjernika u 

MISAMA U ČAST 
BLAŽENOG AlOJZIJA 

Stepinca 

Ako pšenično zrno pavši na 
zemlju umre, donosi mnogo roda . 
Utječući se u zagovor blaženog mu¬ 
čenika Alojzija Stepinca upravimo 
Gospodinu svoju molitvu i pjevaj¬ 
mo zajedno: 

Gospodine, usliši nas! ili 

Usliši, usliši, usliši, Bože pro¬ 
šnje naše! 

1. Gospodine, daj da papa Ivan 
Pavao II. i svi pastiri Crkve budu 
poslušni Duhu Svetome kojega je 
slijedio i blaženi Alojzije Stepinac, 
te tako budu živi svjedoci vjere u 
novom tisućljeću, molimo te. 

2. Blaženi Alojzije Stepinac OS' 
tavio nam je primjer zauzetosti za 
dobro svoga naroda. Daj, Gospodi' 
ne, da svaki od nas bude spreman 
dati svoj prilog duhovnom i materi' 
jalnom napretku našeg naroda i do' 
movine nam Hrvatske, molimo te. 

3. Blaženi Alojzije Stepinac 
čvrsto je vjerovao Isusu Kristu i 
spremno je trpio za njega sve do 
mučeničke smrti. Pomozi nam, 
Gospodine, slijediti njegov primjer, 


da bismo i mi više ljubili Krista, mO' 
limo te. 

4. Gospodine, daj da naša mla' 
dež i naše obitelji, poput blaženog 
Alojzija Stepinca, imaju jasnoću 
njegove vjere, čvrstoću njegove 
nade i veličinu njegove ljubavi pre' 
ma Tebi, molimo te. 

5. Za sve koji su progonjeni 
zbog Kristova imena, posebno za 
progonjenu Crkvu u [Vijetnamu], 
da im primjer mučenika bude snaga 
u svjedočenju i življenju njihove 
vjere, molimo te. 

6. Blagoslovi, Gospodine, naše 
bolesnike, starije, nemoćne i osam' 
ljene osobe. Ispuni ih nadom i smis' 
lom, molimo te. 

7. Gospodine, da svi oni koji su 
preminuli u nadi susreta s Tobom 
budu dionici Tvoje slave, molimo 
te. 

Bože, nagrado i kruno mučeni¬ 
ka, koji si želio spasiti svijet po žrtvi 
Krista Tvoga Sina, pomozi nam da 
ga nasljedujemo u daru našega 
vlastitog života za dobro brače. Po 
Kristu Gospodinu našemu. Amen. 

(Ova je molitva vjernika sastavljena i iz- 
moljena 10. veljače 2001. u crkvi Papin¬ 
skog hrvatskog zavoda sv. Jeronima u 
Rimu.) 


OBAVIJEST ČITATELJIMA GLASNIKA 


Donosimo popis knjiga koje 
je o blaženom Alojziju Stepincu 
objavila Postulatura za njegovo 
proglašenje blaženim i svetim, a 
svaki ih čitatelj Glasnika može 
naručiti na adresu Postulature: 
Kaptol 31, 10000 Zagreb: 

BATELJA J., Najljepše Mariji. 
Misli blagopokojnog kardinala-nad- 
biskupa Alojzija Stepinca o štovanju 
Majke Božje , Zagreb, 1990.; 25 kn 
BATELJA J., Živjeti iz vjere. Du¬ 
hovni lik i pastirska skrb kardinala 
Alojzija Stepinca , izd. NDS, Zagreb, 
1990.; 60 kn 


Sluga Božji Alojzije Stepinac , 
(kratki, ilustrirani, životopis), Zag' 
reb, 1995.; 20 kn 

ALOJZIJE KARDINAL STE' 
PINAC, nadbiskup zagrebački, Pro¬ 
povijedi, govori, poruke 1941- 1946, 
(uvod napisali dr. J. BATELJA i dr. 
C. TOMIĆ), Zagreb, 1996.; 80 kn 
ALOJZIJE'VIKTOR STEPT 
NAC, Pisma iz sužanjstva (1951- 
1960), (predgovor: mons. J. BO' 
ZANIĆ, nadbiskup zagrebački; 
uvod, bilješke i predmetno kazalo 
napisao dr. J. BATELJA), Zagreb, 
1998.; 100 kn 


BARBOUR H. - BATELJA 
J., Svjetlo na putu života. Duhovni 
životopis blaženog Alojzija kardi¬ 
nala Stepinca, nadbiskupa zagre¬ 
bačkoga, mučenika (uvodno slo' 
vo: kard. Franjo KUHARIĆ, 
nadbiskup zagrebački u miru), 
Zagreb, 1998.; 40 kn 

Alojzije STEPINAC, nad' 
biskup zagrebački, Propovijedi, go¬ 
vori, poruke (1934. - 1940.) 

(Priredio i predgovor napi' 
sao: dr. Juraj BATELJA; proslov: 
dr. Ante MATELJAN, Zagreb, 
2000.; 100 kn 

.SVJEDOČANSTVA 

SVJEDOČANSTVA 

Svjedočanstva o uslišanju na zagovor bi. 
Alojzija Stepinca poslali su brojni Blaženikovi što¬ 
vatelji. Uz ovdje objavljena, svoja su svjedočan¬ 
stva poslali i sljedeći štovatelji: Nevenka Boraš, 
Terezija Hodak, Tomica Rušnov, Sunčana Majsto- 
rović, Marija Bjelonjić, Irena Dragičević, Zlatica 
Tomljanović, Šonja Qržetić, Slavica Cičić. 

Kardinal 
Franio Kliharić: 
»BRANEĆI 

STEPINCA BRANIO SAM 
ISTINU« 

»Dok je zagrebački nadbiskup i kardinal Alojzije 
Stepinac bio okrutno napadan i difamiran kao zločb 
nac, smatrao sam obvezom svoje savjesti da branim is~ 
tinu i njegovo ljudsko dostojanstvo. Time sam branio i 
Crkvu i prava svakog čovjeka. Smatrao sam to svojim 
poslanjem«, izjavljuje umirovljeni zagrebački nadbis' 
kup kardinal Franjo Kuharić u razgovoru za pastorak 
no'informativni list hercegovačkih biskupija »Crkva 
na kamenu«. Razgovor je objavljen pod naslovom 
»Braneći Stepinca branio sam istinu«, a bio je posve' 
ćen ulozi Crkve u teškom razdoblju nakon II. svjetskog 
rata i komunističkog režima, sjećanju na kardinala Ste' 
pinca, ali i opstanku Hrvata katolika u BiH. 

»Sto sam ja učinio to će prosuditi milosrdni Bog i 
povijest... Sto se tiče naše Crkve u onom teškom vre' 
menu uvjeren sam da se dobro držala i vršila svoje pos' 
lanje zahvaljujući mudrosti i jakosti Duha Svetoga. T> 
liki su svećenici i redovnici bili progonjeni i ubijeni; tO' 
liki su vjernici zbog svog vjerskog uvjerenja bili 
zapostavljeni građani drugoga reda, ali nisu porekli 
svoju ispravnu savjest«, prisjeća se kardinal u razgovO' 
ru teškog razdoblja komunističkog režima. Kardinal 
Kuharić se prisjetio i kako je u tome dobu branio Ste' 
pinca i njegovo dostojanstvo. Braneći Stepinca, rekao 
je kardinal Kuharić, »branio sam i Crkvu i prava sva' 
kog čovjeka«. »Smatrao sam to svojim poslanjem. Sve' 
tost života, svjedočanstvo, patnje, nevinost sada blaže' 
nog Alojzija Stepinca, sve je to bila svjetlost u teškim 
danima. On je bio čovjek Crkve i graditelj i branitelj 
njezinoga jedinstva s Petrom. Braneći njega branili smo 
temelje naše vjere, branili smo čovjeka, svakog čovje' 
ka, hrabrili smo i tog našeg hrvatskog čovjeka da živi«, 
rekao je kardinal Kuharić. (IKA) 



Kard. Franjo Kuharić predvodi misno slavlje druge večeri 
Trodnevnice, u kojoj su pjesmom i molitvom sudjelovali i mla¬ 
di vjernici zagrebačkih župa te svećenički i redovnički kandi¬ 
dati i kandidatice, 8. veljače 2001 . 


Blaženiku i Rabiiu 
Aloiziiu Stepincu 
2001 . 

U ponosnoj poniznosti prema Bogu i svome narodu 
živjeli su i umrli oni koji tu počivaju i na čije grobove 
naš narod hodočasti odajući im počast, ali i tražeći svO' 
je najdublje i najbolje korijene. U ovoj zemlji Hrvata 
često su cvjetale pohare, i svakojaka zla razarala su sve' 
tinje, gazila ljude. 

»Mi si možemo potpuno predstaviti kako će izgk' 
dati apokaliptični jehači, o kojima govori Knjiga otkri' 
venja«, piše iz zatočeništva jedne davne godine Rabi 
naš, Alojzije Stepinac. 

I onda, kao i danas, puku su trebale nečije oči da bi 
se vidjelo ono skriveno, trebala je i treba nečija na' 
zočnost da učini zemlju nastanjivom za ljubav. Legem 
da se ispreda u srcu naroda oko onoga tko je to zaslužio. 
Tako kažu da je Isus naslijedio sandale u kojima je nje' 

gov poočim gazio prašnim zemalja 
skim putovima, a onda te iste sanda- 
le obuvaju svi oni koji su upisani 
zlatnim slovima u vremenima što 
nose zastrašujuću krinku nesnošlji¬ 
vosti i laži. 

»Ali kad se sjetim da je sveti 
Atanazije pet mjeseci živio u jednoj 
grobnici, pet godina u jednoj staroj 
napuštenoj cisterni, što da se ža¬ 
lim?«, pisao je naš blaženik Alojzije 
1955. iz zatočeništva, misleći pri 
tom više na druge, na svoj puk, na 
sve nesretne i potrebite. Znao je da 
je najdublja tema ovoga zemaljsko¬ 
ga života da jedna osoba traži dru¬ 
gu, jer u životu nema važnije stvari 
od traženja ljudskoga bića. A čime 
možemo biti tako bliski u tom tra¬ 
ganju doli dušom darovanom od 
Boga, koja se nalazi u Vječnosti. Mi 
ljubimo jedino onu prošlost koja se 
pridružila Vječnosti, i one likove 
koji su Vječnost za života prepozna¬ 
li. Oni su znali da moraju moliti za 
sve koji to ne čine, patiti sa svima 
koji pate, biti sami za sve one koji to 
ne znaju, jer samo u samoći čovjek 
susreće svoje pravo lice. 

I sada na pragu trećeg tisućljeća 
stojimo licem u lice: naš blaženik, 
rabi Alojzije Stepinac, i njegov puk 
što ga je sebi skupio. Pa zašto dolazi¬ 
mo, romari moji, na taj grob? u ovoj 
drevnoj katedrali? Zar nemamo de¬ 
mokraciju koja nas vodi? Ne, de¬ 
mokracija, pa ma kakva bila, ostaje 
ravnodušna prema dobru i zlu, ona 
je izgubila vjeru u Istinu, jednako 
kao i onda kada je dopustila da uz 
Alojzija milijuni nevinih čame u lo¬ 
gorima. Demokracija je to znala, ali 
je šutjela. Ona šuti i danas. Ona nije 
sakralna, nije ontološka, ne očajava 
zbog gubitka istine i pravde, one u 
Vječnosti položene, one koju mi tra¬ 
žimo i u ovozemaljskim vremenima. 

Za tim čeznemo na ovom gro¬ 
bu, tu nas čeka trag te veličine, tu 
se nalazi duša askete tužna lika, koji 
nam pruža ruku kao i davnih godi¬ 
na kada je o Crkvi Božjoj iz svoje 
osame pisao često na kraju svojih 
pisama: »I vrata paklena neće je 
nadvladati...« 

Nevenka Nekić 


Blaženi kov prosvied 

ZBOG RUŠENIA 

ZAGREBAČKE 

SINAGOGE 

Kada su u kasnu jesen 1941. 
počeli rušenje zagrebačke sinagoge 
nadbiskup Stepinac je veoma žesto¬ 
ko reagirao u propovijedi, koju je 
tih dana održao u katedrali, a koji¬ 
ma sam redovito prisustvovao. 
Tada je po prilici rekao: »Svaka ku¬ 
ća u kojoj se Boga moli hram je 
božji i posvećeni objekt, i tko god 
digne ruku da to ruši stići će ga kaz¬ 
na Božja. Neće imati mira ni na 
ovom ni na onome svijetu!« 

Nekoliko dana nakon toga nag¬ 
lo umre inženjer kome je gradska 
uprava bila povjerila radove rušenja 
sinagoge. Poznavao sam toga čovje¬ 
ka, bio je moj student, no imena se 
trenutno ne mogu sjetiti. Sjećam se 
da mi je pričao da je lijepu željeznu 
ogradu sinagoge upotrijebio u zoo¬ 
loškom vrtu, za neki tamošnji obje¬ 
kt, jer je neke tamošnje radove ta¬ 
kođer vodio taj inženjer gradske up¬ 
rave. Ta bi se ograda još negdje 


BI. A. Stepinac prigodom blagoslova 


mogla naći u Maksimiru. Kada je 
taj čovjek naglo umro, po gradu se 
tada na veliko govorilo da je Stepi¬ 
nac prorokovao tu njegovu smrt, i 
ne znam je li to razlog da je prošlo 
dosta vremena dok su pronašli no¬ 
vog poslovođu za nastavak rušenja 
sinagoge, tako da je rušenje bilo 
zastalo i potrajalo sve do početka 
ljeta 1942. godine. 

\J Zagrebu, 28. veljače 2001. 

Dr. Franjo C/lavina 


hvala svim čitatelji¬ 
ma, štovateljima blaže¬ 
nog hlojzga 5tepinca u 
domovini i širom svije¬ 
ta, za molitve i darove, 
koji nesebično i veliko¬ 
dušno promiču glas 
svetosti i mučemštva 
kardinala hlojzga 5te- 
pmca. 


Češkog doma u Daruvaru 4. lipnja 


1 939.; u kutu lijevo dolje: dr. Josip Salač, a ispred njega vlč. gg. Vladimir Dum- 
bović i Ivan Prahir; rukom je zasjenio lice vlč. Mijo Ettinger, župnik u Daruvaru, li¬ 
jevo do Nadbiskupa je vlč t Filip Homolka; iza Nadbiskupa su crkv. odbornici: gg. 
Lujo Horvat i Franjo Sefc, tato: Života; arhiv: Zvonko Horvat u Daruvaru 

SA STEP1NCEM 
U NOVO 
TISUĆLJEĆE 

Da s Alojzijem Stepincem 
idemo u novo tisućljeće svjedoči 
i novi broj C/lasnika Postulature 
»Blaženi Alojzije Stepinac«. Kao 
i svi raniji brojevi, tako i ovaj 
broj 1. u 2001. godini kvalitetne 
je opreme i sadržaja. Kardinal 
Stepinac je nepresušno izvorište 
novih sadržaja naše vjere u Isusa 
Krista i njegove ljubavi među 
ljudima na zemlji. 

Budući da se bliži nova obljetni- 
ca smrti našega blaženika, na Ste- 
pinčevo 10. veljače i njegova ukopa 
13. veljače istoga mjeseca u zagre¬ 
bačkoj Stepinčevoj katedrali, slobo¬ 
dan bih Vam bio opisati te dane, u 
kojima sam i sam sudjelovao kao 
student prava. 

Alojzije Stepinac, zagrebački 
nadbiskup, za nas sve bio je ne 
samo sveti čovjek nego ujedno i hr¬ 


vatski nacionalni simbol za slobod¬ 
nu, suverenu i pravednu Državu 
Hrvatsku. Po svim našim tajnim 
skupovima citirali smo riječi našega 
nebeskog i zemaljskog velikana i 
učitelja. Od onih riječi pri ređenju 
za biskupa koadj utora, kada je izja¬ 
vio da ga nitko ne može natkriliti u 
ljubavi za Krista i Hrvatsku, pa sve 
do njegova povijesnog procesa, 
pripravljena od naših neprijatelja, 
gdje je na onome njihovom sramot¬ 
nom sudu 3. listopada 1946. god. 
prigodom veličanstvene obrane iz¬ 
javio: »Hrvatski se narod plebisci¬ 
tarno izjasnio za Hrvatsku državu, i 
ja bih bio ništarija kada ne bih osje¬ 
tio bilo hrvatskoga naroda, koji je 
bio rob u bivšoj Jugoslaviji.« 

Te su riječi nama hrvatskim do¬ 
moljubima i rodoljubima ulijevale 
nadu da će i hrvatski narod jednom 
i konačno izvojevati svoja temeljna 
prava na svoju suverenu nezavisnu 
Državu Hrvatsku. Tako je progo¬ 
njeni zagrebački nadbiskup Alojzije 
Stepinac bio i ostao uzorom vjere i 
ljubavi prema Hrvatskoj. I kada je 
umro, kao da nam se rušio svijet. 
Ali bilo je nešto Stepinčevo jače od 


njegove ovozemaljske smrti, što nas 
je nosilo u ljubavi za Krista i Hrvat¬ 
sku. 

Budući da se onaj naraštaj hr¬ 
vatskih sveučilištaraca okupljao u 
brojne ilegalne grupe i skupine di¬ 
ljem Hrvatske, sa svim ostalim do¬ 
moljubima iz svih društvenih sredi¬ 
na, i naša peteročlana skupina, koja 
se nazvala Stepinčevom, odlučila je 
pri Stepinčevu pokopu u Zagre¬ 
bačkoj katedrali označiti Stepinče¬ 
vu ljubav za hrvatski narod i njego¬ 
va prava. 

Bilo je dosta tmurno zimsko 
doba. Oblaci nad Zagrebom, kojim 
su često odjekivala tužna zvona sa 
Zagrebačke katedrale i ostalih crka¬ 
va. To sve kao da nam je razaralo 
srce od tuge i boli za hrvatskim pri¬ 
masom, mučenikom i svecem Aloj¬ 
zijem Stepincem. Istina, bili smo 
tako sretni kada je diktator Tito, 
pod pritiskom međunarodnih me¬ 
dija, u posljednji trenutak ipak do¬ 
pustio da Stepinac bude pokopan u 
svojoj nadbiskupskoj Zagrebačkoj 
katedrali. A već mu je skoro bio is¬ 
kopan i dovršen grob u krašićkoj cr- 


DAROVI ZA POKRIĆE TROŠKOVA U POSTUPKU 
PROGLAŠENJA SVETIM BL. ALOJZ1JA STEP1NCA 


T akon objavljivanja zad¬ 
njeg broja C/lasnika, svoj dar za 
pokriće troškova u postupku za 
proglašenje svetim kard. Alojzi- 
ja Stepinca uručili su ovi darova¬ 
telji: 

Župni ured VINAC/ORA,- 
Mirko EFENDIĆ - Livno,- Zvo¬ 
nimir HORVAT - Daruvar,- SS. 
Benediktinke - Hvar,- Župni 
ured - Karojba,- Franjo kard. 
KVHARIĆ - Zagreb,- Ivan JA- 
NEŠ C/uettenbach (Austrija),- 
N.N.,- Župni ured - LIŽNJAN,- 
Marija TOMIČIĆ, obitelj REIN- 
HOLZ-FLICK - Zagreb,- Hrvat¬ 


ska katolička misija ESSEN (vlč. 
Stjepan Penić),- Branimir KRA- 
NJEC - Qračani,- N.N.,- vlč. 
Mato SAKAČ - Zagreb,- Obi¬ 
telj N.N. - Zagreb,- Marija KR¬ 
ZNAR - Chicago,- Manda Ml- 
KIĆ - Vođinci,- Dr. Duško JELA 
VIĆ - Madrid,- Josip SABOLEK 
- C/nterpullendorf (Austria),- 
Svetinka ANTOLIĆ - Zagreb,- 
Mario HRŠAK,- preč. Matija 
BVRJA - Marija Bistrica,- Ivka 
SRZIĆ - Makarska 
♦ 

Svoj dar za pokriće troškova 
u postupku za proglašenje sve¬ 


tim kardinala Alojzija Stepin¬ 
ca možete poslati preko Zagre¬ 
bačke banke na ime: Postula- 
tura kard. Stepinca 

♦ 

devizni račun: 

012101-01-2421741339 
kunski račun: 

012101-12-2320444313 

♦ 

Zahvaljujemo svim dob¬ 
ročiniteljima i suradnicima, 
čijom molitvom i darom nap¬ 
reduje postupak za proglašenje 
svetim bi. Alojzija Stepinca. 

kvi. A mi smo bili sretni da se nje- 
govi posmrtni ostaci nalaze baš tu, 
u našemu glavnome gradu, u našoj 
prvostolnici, gdje ćemo moći u sva- 
ko doba navraćati k našemu du~ 
hovnom i nacionalnom učitelju. 

Tako smo uoči Stepinčeva po- 
kopa odlučili rasporediti se u kated- 
rali i pri jednoj stanci nakon propo- 
vijedi uzviknuti: »Hvala hrvatskom 
mučeniku kardinalu Stepincu!« 
Znali smo da to nije u skladu s cr- 
kvenim obredima po katoličkim cr- 
kvarna. Ali ovu prigodu nismo htje- 
li propustiti, a da ne bude označena 
bar jednim jedinim uzvikom jedne 
jedine rečenice od par riječi. Imali 
smo pet kuglica smotanih od pet 
papirnatih listića iste veličine. 
Samo na jednoj od njih pisalo je 
»Stepinac«. I onaj tko dobije tu 
kuglicu ispunit će naš dogovor. Pri 
uzimanju kuglica, Stepinčeva je za- 
pala jednoga među nama koji nije 
bio ni prijavljen, jer ga je već Udba 
tražila iz njegova rodnog mjesta 
zbog iskazivanja domoljublja. I kada 
su drugi htjeli od njega uzeti kugli- 
cu, on je nije dao po cijenu novih 
zatvaranja i robijanja. Pa, kako je 
rekao, i po cijenu života. Tako se 
prepustilo njemu da na dan pokopa 
13. veljače 1960. godine u Zagre¬ 
bačkoj katedrali izvrši naš dogovor. 

Cijela grupa bila je raspoređena 
po svim dijelovima katedrale. Bis¬ 
kup Franjo Seper govorio je s glav¬ 
nog oltara. Govor je bio divan i od¬ 
mjeren, baš onakav kakav je odgo¬ 
varao onome vremenu i situaciji u 
kojoj se nalazio hrvatski narod. I 
nakon Seperova govora nastala je 
stanka koju je iskoristio dogovoreni 
student prava. Riječi su bile prodor¬ 
ne, odjeknuvši katedralom. Kao da 
su vjernici bih zatečeni. Nastala je 
stanka, a onda je jedan dio ipak od¬ 
govorio: »Hvala mu!« Bilo je puno 
udbaša kao i novinara po katedrali, 
pa i talijanska televizija. Kardinal 
bečki Konig ležao je ranjen u Va¬ 
raždinskoj bolnici, jer je na njegov 
automobil naletjela cisterna. Ta 
sam je Josip Broz Tito javno stalno 
tvrdio, kako jugoslavensku granicu 


nikada neće prijeći kardinalski šešir, 
kada je Papa nadbiskupa Stepinca 
proglasio kardinalom dok je bio u 
zatočeništvu. A prema običajima, 
na sprovodu svakoga kardinala tre¬ 
ba biti nazočan bar jedan kardinal. 
Za ovu prigodu Papa je bio odredio 
bečkoga kardinala Koniga. Ah eto 
nije mu ni to bilo dopušteno... 

A. Stepinac je naša hrvatska 
zvijezda Danica na Nebu. On je na¬ 
ša vertikala i horizontala. Sretan je 
hrvatski narod kada se u njemu ro¬ 
dio jedan Alojzije Stepinac. On je 
najveći zaštitnik hrvatskoga naroda 
i Hrvatske. Ni tisućljeća neće moći 
izbrisati Alojzija Stepinca u hrvat¬ 
skome narodu, kao ni u Katoličkoj 
crkvi. Ta bih smo svjedoci njegove 
beatifikacije u Mariji Bistrici uz na¬ 
zočnost Svetoga Oca Pape Ivana 
Pavla II., i Predsjednika Republike 
Hrvatske dr. Franje Tuđmana. 

Vidjeh su vjernici milijunskoga 
mnoštva kako je kroz tmurne obla¬ 
ke, sa hrvatskoga neba, zasjalo sun¬ 
ce na sliku tek proglašenog Blaženi- 
ka. Oblaci su se na tmurnome nebu 
razmakli da bi nebo reklo svoje, 
slično kao onda kada je Duh Sveti s 
neba doviknuo: To je moj miljenik! 

Beatifikacijom Alojzija Stepin¬ 
ca odana je čast i počast svima koji 
su padah i umirali za temeljna prava 
hrvatskoga naroda, za svoju suvere¬ 
nu Državu Hrvatsku. Alojzije Stepi- 


nac je najveće ime koje je hrvatski 
narod ikada rodio. Na Alojzija 
Steinca trebah smo čekati punih 
četrnaest stoljeća u našoj i vječnoj 
domovini ovdje na zemlji, ovdje na 
Jadranu, ovdje između rijeka i mora 
Jadranskoga. 

Ah ne zaboravimo se ustrajno 
moliti da naš najveći sin postane i 
svetcem Katoličke crkve. Ta Stepi¬ 
nac bi kao svetac mogao biti naju¬ 
zornijim zaštitnikom svih robijaša, 
svih onih koje se progoni zbog te¬ 
meljnih prava i sloboda naroda i 
pojedinaca. Nakon beatifikacije 
neka slijedi kanonizacija! Zato je 
red da svim svojim mogućnostima, 
molitvom i materijalno, pomažemo 
one koji se zauzimaju za kanonizaci¬ 
ju blaženog Alojzija Stepinca. 

Neka se ne boji za svoju sudbi¬ 
nu onaj narod, koji štuje svoga veli¬ 
koga sina, Alojzija Stepinca! 

Pred njegovu obljetnicu Stepinčeva 
2001.-M. Ć. 

U Zagrebu, 16. siječnja 2001. god. 


U mnoštvu vjernika koji su s Ivanom 
Pavlom IL, na Znjanu, 4. listopada 
1998., dan nakon Stepinčeve 
beatifikacije, slavili početke crkvenog 
života u gradu Splitu, bile su i broj¬ 
ne ss. dominikanke 

BLAŽENI ALOJZIJE STEPINAC-8(2001)2-3 


BL IVAN XXIII 
O BL ALOJZ1JU 
STEP1NCU 

Papa Ivan XXIII. (Angelo Giu- 
seppe Roncalli) i bi Alojzije Stepi- 
nac osobno su se poznavali. Kao 
apostolski delegat u Bugarskoj nad¬ 
biskup Roncalli (budući papa) ne¬ 
koliko je puta prolazio kroz Zagreb. 
Odsjeo bi kod isusovaca u Palmoti- 
ćevoj, a mladi bi ga dr. Alojzije Ste- 
pinac pratio u pohode nadbiskupu 
Baueru u Brezovicu. 

Papa Pio XII. imenovao je nad¬ 
biskupe Roncallija i Stepinca kardi¬ 
nalima u istom konzistoriju, u si¬ 
ječnju 1953. Ni jedan ni drugi nisu 
bili nazočni na konzistoriju: Stepi- 
nac jer nije mogao napustiti domo¬ 
vinu, a Roncalli jer mu je, prema 
drevnoj povlastici, kardinalski biret 
stavio na glavu predsjednik Fran¬ 
cuske republike V. Auriol. 

Obojicu je proglasio blaženima 
Papa Ivan Pavao II: Stepinca na 
Mariji Bistrici 3. listopada 1998., a 
Roncallija (Ivana XXIII.) u Rimu 3. 
rujna jubilarne 2000. godine. 

U siječnju 2001. talijanska ka¬ 
tolička izdavačka kuća »Edizioni 
San Paolo« objavila je knjigu još 
neobjavljenih privatnih bilježaka 
bi. Pape Ivana XXIII. pod naslovom 
»Volja Božja je naš mir«. (»Nostra 
pače e la volonta di Dio«). U ovom 


djelu nalazimo dvije kratke ali zna¬ 
čajne bilješke bi. Ivana XXIII. o bi. 
Alojziju Stepincu: 

10. veljače 1960.: 

»Vijest o smrti kardinala Ste¬ 
pinca ’pontifex et martyr Ecclesiae 
Dei'« (»velikog svećenika i mučeni¬ 
ka Crkve Božje«). 

Dakle, već na sam dan Stepin- 
čeve smrti papa ga naziva »mučeni¬ 
kom Crkve Božje«! 

11. veljače 1960.: 

»Utisci prigodom blažene smrti 
kard. Stepinca, u smislu udivljenja 
prema njemu i izgradnje koju je on 
u životu i u smrti dao čitavoj Crkvi. 
Odredio sam da se za njega pripravi 
lijepa pogrebna svečanost s papin¬ 
skom kapelom u bazilici sv. Petra.« 

Pogrebna svečanost o kojoj go¬ 
vori bi. Ivan XXIII. bila je posve 
neuobičajena, jer Stepinac nije bio 
kurijalni kardinal, niti je umro u 
Rimu, te je to znak njegova osobi¬ 
tog poštovanja prema kardinalu 
Stepincu. Tom zgodom (18. veljače 
1960.) papa je održao pogrebni go¬ 
vor, u čijim su riječima nazočnici 
nazirali navještaj Stepinčeve budu¬ 
će proslave, proglašenja blaženim i 
svetim. 

S. Vitković 


Štovanje Blaženog 
Alojzija Stepinca li 
IMOTSKO) KRAJINI 

Blaženi Alojzije Stepinac nije 
nikada bio u Imotskome i njegovoj 
Krajini. Sastao se s njima 1938. u 
Kninu, prigodom posvete crkve 
Svete Marije, Gospe Velikog Hrvat¬ 
skog Zavjeta, u Biskupiji kod Kni¬ 
na. Mnogi su ga dobro poznavali, 
boraveći na studiju u Zagrebu, i kao 
službenici ili zaposlenici u raznim 
strukama. Posebno se našao velik 
broj Imoćana u Zagrebu za vrijeme 
Drugoga svjetskog rata. Imoćani su 
se isticali kao časnici i vojnici u raz¬ 
nim vojnim postrojbama. Imali su 
prigodu biti nazočni njegovim misa¬ 
ma u Katedrali i slušati propovijedi, 
čije su misli prenosili svojima, kad 
bi navraćali u Imotski i njegova 
sela. Nikakovo čudo. Imoćani su se 
uvijek isticali kao dobri katolici i 
vatreni Hrvati. Bleiburg je desetko- 
vao mnoga sela Imotske krajine, a 
velik broj Imoćana poginuo je u ratu 
po bojišnicama domovine, a prvih 
poratnih godina bačen u brojne 
njezine jamame. 

Da su Imoćani pratili tog hrvat¬ 
skog i crkvenog velikana za vrijeme 
njegova sudskog procesa, zatvora i 
pretrpjelih muka, dokazuje ljubav, 
koju mu danas iskazuju, podižući 
spomenike i sjećanja u crkvama s 
njegovim slikama. 

Prvi je to učinio don Ivan Bilić 
u svojoj župi Aržano. Još za vrijeme 
bivše Jugoslavije podigao je pred 
župskom crkvom njegovu brončanu 
bistu. Slijedili su ga drugi župnici. 
Krasni njegov kip, u naravnoj veli¬ 
čini, od bronce, podigao je pred 
župskom crkvom u Cisti Provo žup¬ 
nik don Bogoslav Bartulović. Vid¬ 
ljiv je svima, koji prolaze glavnom 


Bogoslovi Bogoslovnog sjemeništa 

u Zagrebu predvode svetu uru pre- 
minuća bi. A. Stepinca, u Zagre¬ 
bačkoj katedrali, 10 veljače 2001 . 

STEPINCEVO 2001. 

O svečanostima povodom proslave blag¬ 
dana bi. Alojzija Stepinca već je pisalo u crkve¬ 
nom tisku. Ovdje donosimo izbor onih proslava 
o kojima smo primili izravna izvješća. 



.... U ZADRU 

U utorak 6. veljače započela je u naj¬ 
novijoj zadarskoj župi Blaženoga Alojzija 
Stepinca duhovna priprava za Stepinčevo 
2001. Misno slavlje predvodio je i propo¬ 
vijedao dr. Juraj Batelja, postulator. On je 
navečer održao i posebno predavanje, na 
kojem su zapaženi osobito mladi iz ove 
župe koja postaje Stepinčevo svetište u 
Zadru, te vjernici iz drugih zadarskih župa. 

Na sam dan je svečano misno slavlje 
u poslijepodnevnim satima predvodio i 
propovijedao mons. Juraj Jezerinac, vojni 
ordinarij. Koncelebrirali su brojni zadarski 
svećenici. Značajno je da su u mladoj župi 
brojni vjernici kroz cijeli dan pohađali svo¬ 
ju privremenu crkvu i molili Blaženikov za¬ 
govor. 

_ U VOJNO) KAPELANI)I 
U KARLOVCU 

Vojna kapelanija Prvoga zbornog 
područja OS RH sa sjedištem u Karlovcu, 
koja nosi ime blaženog kardinala Alojzija 
Stepinca, proslavila je u petak 9. veljače 
spomendan svog zaštitnika. Proslava je 
započela prijemom izaslanstva Vojnog or¬ 
dinarijata kod zapovjednika ZP brigadnog 
generala Josipa Stojkovića, a potom sve¬ 
čanim misnim slavljem u Domu oružanih 
snaga u Karlovcu. Misu je predvodio vojni 
ordinarij Juraj Jezerinac zajedno s gene¬ 
ralnim vikarom mons. Joškom Santićem i 
vojnim kapelanom Andrijom Markačem, 
dekanima Karlovačkoga i Mrežničkog de¬ 
kanata Ferdom Vražićem i mons. Matijom 
Jezerincom, svećenicima iz tih dekanata, 
te vojnim kapelanima iz HVU Josipom Be- 
Ijanom i iz Dočasničke škole u Jastrebar- 
skom o. Antom Vukojom. Ističući u pro¬ 
povijedi kako kip bi. Stepinca, koga uda¬ 
raju po glavi i tijelu, a on čvrsto drži križ 
u ruci, koji je izradio hrvatski kipar prof. 
Jozo Kljaković, predstavlja zapravo odraz 
Isusova života u životu kardinala Stepin¬ 
ca, biskup Jezerinac je rekao kako Isuso¬ 
va muka i smrt na križu postaju pouka 
svakome čovjeku, svih vremena, da se 
preko vlastite muke i križa dolazi do pob¬ 
jedonosnih ostvarenja, što nam potvrđuje 


i povijesno is- ■ 
kustvo pojedi- W * 
nih osoba u j ™ 

sudbinskim 
zbivanjima na¬ 
še Crkve i našeg naroda. 

.... LI ŠTIVICI 

U povodu Dana klanjanja svečano 
misno slavlje u župi sv. Marije Magdalene 
u Stivici predvodio je 9. veljače požeški 
biskup Antun Skvorčević, zajedno s deka¬ 
nom Novokapelačkog dekanata i štivi- 
čkim župnikom Ivanom Čočekom, svojim 
tajnikom Ivicom Zuljevićem, kanonikom 
Požeškog kaptola i upraviteljem novoka- 
pelačke župe Nikolom Jušićem, svećenici¬ 
ma Novogradiškoga i Novokapelačkog 
dekanata. 

.... LI FUNTANI 

Ove smo godine blagdan Blaženog 
Alojzija Stepinca proslavili za vrijeme misija 
koje je u Funtani od 4. do I I. veljače vo¬ 
dio o. Zvjezdan Linić, franjevac iz Samobora. 

Svečanost je počela 10. veljače u 19 
sati u prepunoj župnoj crkvi sv. Bernarda, 
a svečanu koncelebriranu sv. misu uz asis¬ 
tenciju domaćeg župnika vlč. Ivana But- 
kovića i vlč. Josipa Kalčića, župnika iz ob¬ 
ližnjeg Sv. Lovreča, predvodio je o. Zvjez¬ 
dan Linić. U predivnoj homiliji koju je 
održao, govorio je o liku Blaženika nagla¬ 
sivši njegovu vjeru, ljubav prema Bogu, 
posebno pobožnost prema BDM te oda¬ 
nost crkvi i vjernost Petrovom nasljedniku 
Sv. Ocu. Naglasio je i njegovu ljubav pre¬ 
ma domovini Hrvatskoj. Naglasio je ono 
što nam danas poručuje blaženi Alojzije 
Stepinac. Nakon svečane svete mise odr¬ 
žana je u sklopu misija procesija sa svije¬ 
ćama ulicama Funtane. 

Valja reći da se ta naša oltarna slika 
Blaženog Alojzija Stepinca na natječaju u 
Zagrebu za najbolju i najljepšu sliku Bla¬ 
ženika u Hrvatskoj našla na drugom mjes¬ 
tu. Natječaj je bio za Mariju Bistricu kad 
je Sv. Otac papa Ivan Pavao II. proglasio 
blaženim kardinala A. Stepinca. 

Tomislav Čoga 


Mnoštvo Božjeg naroda proslavlja svoga 
zaštitnika bi. A. Stepinca, u Funtani, 

1 0. veljače 2001. 



Oltar bi. Alojzija Stepinca u Funtani; 
Blaženikov lik naslikao je V. PAVLINIĆ 


_ U ORAŠJU 

Uz mnogobrojne porušene crkve di¬ 
ljem Vrhbosanske nadbiskupije i provinci¬ 
je Bosne Srebrene, koje se jedva jedvice 
obnavljaju, pojavi se i pokoja nova. Za 
jednu od novih crkava, papa Ivan Pavao II 
je dao i svoj osobni blagoslov. Naime, kad 
je I 3. i 14. travnja 1997. posjetio Bosnu 
i Hercegovinu, blagoslovio je kamene te¬ 
meljce za nove crkve. Među njima se na- 

šao i kamen temeljac za crkvu u Orašju, na kojemu piše: »Na 
slavu Božju, procvat svete rimokatoličke vjere, napredak Hrvat¬ 
skog naroda, potaknuvši sinove i kćeri ovoga naroda i Crkve na 
zdušnu duhovnu i materijalnu obnovu i utvrdivši ih u vjeri, ovaj 
kamen svečano blagoslovi papa Ivan Pavao II. u Sarajevu 13. 
travnja 1997. godine.« 

U kolovozu 1998. uzoriti kardinal Vinko Puljić je blagoslo¬ 
vio gradilište. Tom prigodom je dao i prijedlog, da crkva bude 
posvećena novoproglašenom blaženiku Alojziju Stepincu. Vjerni¬ 
ci su s oduševljenjem prihvatili njegov prijedlog. Već u listopadu 
1998., župnik župe u osnivanju fra Marko Oršolić je zakopao 
kamen temeljac. Lagano, ali sigurno i nenametljivo, građevina je 
iz dana u dan postajala sve vidljivija. I već pokraj 2000. došao je 
i toranj sa svojom završnom kapom i križem. 

Idejno rješenje za crkvu u Orašju je napravio gospodin Juli- 
jan Domanovac iz Našica, a radove ovog prekrasnog crkvenog 
prostora je izvelo privatno građevinsko poduzeće Zidmar. 

U svojoj nadahnutoj propovijedi o svečaru i prilikama koje 
su ga dovele do nekrvnog mučeništva, Kardinal se napose zaus¬ 
tavio na tumačenju savjesti i nesavjesnom ponašanju ljudi naše¬ 
ga vremena, te naglasio: »Ne klonimo duhom, budimo ljudi 
nade. Trebamo znati sačuvati smisao za prave vrijednosti. 
Moćnici u Bosni i Hercegovini žele s nama Hrvatima manipulira¬ 
ti, kao da im smetamo. Izgleda da bi oni to lakše riješili da nas 
nema. I ako progovoriš istinu, neće prvi napasti, naći će oni pro¬ 
danu dušu da ona pljuje po vrijednostima koje treba braniti. U 
ime čovjeka gaze čovjeka, tako ja to definiram. Iz naše vjere i 
naroda nikao je čovjek vjere, svjedok vjere, čovjek čiste savjesti, 
od koga možemo i moramo učiti. Moramo znati dostojanstvo 
sačuvati, ne dati se isprovocirati. 

Tako se na Stepinčevo u Orašju, u tek sagrađenoj i pokrive¬ 
noj crkvi na čast bi. Alojzija, sabralo preko dvije tisuće vjernika, 
a skoro tisuću osoba je stajalo oko ulaza u crkvu, jer nisu mogli 
ući unutra. Pored kardinala u misnom slavlju je sudjelovalo pre¬ 
ko dvadeset svećenika, a bilo je i nekoliko autobusa s hodočasni¬ 
cima iz okolnih župa. Blaženi Alojzije Stepincu, moli za nas! 

.... LI SUBOTICI 

U sklopu tradicionalne devetnice u čast Gospe Lurdske, od 
2. do II. veljače u subotičkoj franjevačkoj crkvi, koju su pred¬ 
vodili o. Bernardin Viszmeg, karmelićanin, i Josip Pekanović, 
župnik, obojica iz Sombora, svečano je 10. veljače proslavljen i 
blagdan bi. Alojzija Stepinca. Na proslavu toga blagdana, svake 
godine okuplja se sve više vjernika, a u misi su sudjelovali gotovo 
svi hrvatski svećenici iz grada, pa i okolice. Prigodnu propovijed 
održao je Josip Pekanović, koji je govoreći o Mariji Majci Crkve 

Župni zbor Sv. Šimuna i Jude Tadeja i »HKUD Prigorec« 
iz Markuševca u Trodnevnici za Stepinčevo 2001. 
u Zagrebačkoj katedrali, 9. veljače 2001. 


istakao kako je blaženi kardinal Stepinac osobito štovao Mariju i 
njoj se utjecao u zaštitu uvijek, a osobito u vrijeme progona. 

.... U KOPRIVNICI 

U povodu spomendana bi. Alojzija Stepinca, u istoimenoj 
novoutemeljenoj župi na Lenišću u Koprivnici priređeni su od 8. 
doli. veljače »Stepinčevi dani«. Na sam spomendan bi. kardi¬ 
nala Stepinca 10. veljače varaždinski biskup Marko Culej bla¬ 
goslovio je temeljni kamen za novu crkvu i pastoralni centar bi. 
Alojzija Stepinca. Nakon toga biskup Culej predvodio je misno 
slavlje u športskoj dvorani Policijske uprave koprivničko-križe- 
vačke, zajedno s 40-ak svećenika iz okolice Koprivnice. Biskup 
Culej je, između ostalog, u propovijedi istaknuo da bi. Stepinac 
nama i danas govori svojim životom o ljubavi prema Bogu i bra¬ 
tu čovjeku, i svojim primjerom nepokolebljive vjere pokazuje 
nama da jedino život utemeljen na Bogu donosi obilat rod. Isto¬ 
ga dana navečer održan je koncert duhovne glazbe »Dua Ani- 
ma« u Društvenom domu Miklinovec, te je tom prigodom pred¬ 
stavljen i novi nosač zvuka tog Dua. 

.... LI SINDELFINGENU 

Za ovogodišnje Stepinčevo hrvatski vjernici HKM Sindelfin- 
gen i okolice pripremali su se od 7. do 9. veljače trodnevnicom. 
Kroz tri večeri voditelj misije fra Marinko Vukman predvodio je 
misna slavlja i u prigodnim propovijedima isticao Stepinca kao 
branitelja ljudskih i naravnih prava, čovjeka duboke vjere i moli- 
telja, te Marijina štićenika. U tijeku trodnevnice moljene su kru¬ 
nice zamir u Domovini te održano klanjanje pred Presvetim na 
temu »Sto kardinal i mučenik Stepinac poručuje hrvatskim obite¬ 
ljima?«. 

Svečano misno slavlje na sam spomendan bi. Alojzija Stepin¬ 
ca 10. veljače predvodio je fra Simun Sito Corić, zajedno s vodi¬ 
teljem misije fra Marinkom i fra Radovanom Corićem u crkvi 
Presvetog Trojstva u Sindelfingenu. 

Pjevanje su predvodili veliki i dječji zbor pod vodstvom s. 
Rozarije Curić i Ivanke Rajić, a u molitvi vjernika molilo se za 
Domovinu, mir i slogu hrvatskog naroda, brojna skršena i upla¬ 
kana srca, darivanje kruha i ljubavi siromašnima. 

.... LI KRAŠIĆU 

U povodu spomendana blaženog Alojzija Stepinca u njego¬ 
voj rodnoj župi Krašiću, misno slavlje u župnoj crkvi predvodio je 
zagrebački pomoćni biskup Vlado Košić u zajedništvu s bisku¬ 
pom Josipom Mrzljakom, krašićkim župnikom Josipom Balo- 
gom, te pedesetak svećenika. 

U svojoj se propovijedi biskup Košić osvrnuo na Stepinčevu 
ljubav prema Riječi Božjoj. Kardinal Alojzije Stepinac bio je neu¬ 
morni propovjednik Riječi Božje. On je upravo uživao u Svetom 
pismu, znao ga napamet i neprestano citirao u svim svojim kako 
propovijedima tako i govorima, i poslije iz zatvora i sužanjstva u 
svojim mnogobrojnim pismima, rekao je mons. Košić. On je pod¬ 
sjetio i na Stepinčevu želju da svaka katolička obitelj ima Bibliju. 
Zato jer je znao da je »Riječ Božja svjetiljka«, jer je osjetio sam 
na svom vlastitom iskustvu kako je Bog čovjeku bliz. I to posebi¬ 
ce u nevolji. 

.... U IVA NOVCU 

U subotu, 10. veljače, varaždinski biskup mons. Marko Ću¬ 
lej prvi put je pohodio župu bi. Alojzija Stepinca u Ivanovcu te 
predvodio večernju svetu misu. Župa u Ivanovcu osnovana je 
1999. godine podjelom velike čakovečke Župe sv. Nikole bisku¬ 
pa na šest manjih, a potkraj ljeta prošle godine za privremenog 
upravitelja Župe imenovan je vlč. Damir Kovačič, upravitelj sus¬ 
jedne župe Pribislavec. U župnoj crkvi sv. Vida u Ivanovcu bis¬ 
kup Culej predvodio je euharistijsko slavlje u zajedništvu s upra¬ 
viteljem župe vlč. Kovačićem te većim brojem svećenika iz međi¬ 
murskih župa, predvođenima trojicom dekana međimurskih 
dekanata. 

Okupljenom mnoštvu vjernika varaždinski biskup kazao je 
kako je povod njegovom prvom posjetu župi Ivanovec proslava 
spomendana blaženog kardinala Alojzija Stepinca, zaštitnika nji¬ 
hove župe, te ih je pozvao da im blaženik - sin hrvatskog naro¬ 
da i svetac naših dana - bude uzor u svim teškoćama i nevolja¬ 
ma te zagovornik kod Boga. 

Ponovivši u propovijedi Isusove riječi iz Evanđelja, kako 
zrno ako umre donosi obilat rod, mons. Culej je istaknuo da je 
kardinala Stepinca, nevino osuđenog na robiju i proglašenog 
zločincem, Bog proslavio i uzvisio, a danas ga hrvatski narod 
slavi i voli kao mučenika i sveca naših dana. 

Stepinac je osjetio što znači slijediti Isusa i biti ponižen te 
tako spoznao tajnu ljubavi, kazao je propovjednik, dodavši da se 
blaženi kardinal otkrio Božjoj ljubavi i grijao se na njezinoj vatri. 
Stepinac je također vratio Isusu ljubav za ljubav i obećao Bogu 
vjernost do smrti, bez obzira na sve. Čak i kada je došlo teško i 
bolno vrijeme za Crkvu, Stepinac je imao hrabrosti reći: »Mi os¬ 
tajemo vjerni Isusu Kristu«. Blaženog kardinala su njegove riječi 
i djela stajale ne samo robije i mučeništva, već i života. Uzdao se 
u Gospodina i ostao uz svoj narod, jer je imao snagu koju mu je 
davao Krist - jedina njegova ljubav, naglasio je biskup Culej. 

.... LI OSIJEKU 

Svečanom večernjom misom u subotu 10. veljače 2001., 
koju je predvodio đakovački i srijemski biskup u miru Ćirl Kos, 
završena je u osječkoj donjogradskoj Župi Preslavnog Imena 
Marijina proslava blagdana blaženog Alojzija Stepinca. Uoči 
blagdana u župi je održana trodnevna duhovna obnova, koju je 
predvodio subotički svećenik Andrija Kopilović. Na Blaženikov 
spomendan, 10. veljače, slavljene su četiri svete mise. Za istu je 
priliku u župnoj dvorani postavljena izložba fotografija, skulptu¬ 
ra i drugih predmeta o životu i radu blaženog Alojzija Stepinca. 
U cjelokupnoj svečanosti, a napose kod svetih misa, sudjelovalo 
je mnogo župljana i vjernika iz cijeloga grada. 

U ovoj je župnoj crkvi prošle godine postavljen novi bronča¬ 
ni kip blaženog Alojzija, djelo akademskog kipara Stjepana Div- 
kovića. Na dan župnog zaštitnika, 12. rujna 2000., kip je, u 
nazočnosti velikog mnoštva vjernika i svećenika, blagoslovio 
kardinal Franjo Kuharić. Tako ova osječka župna crkva, nastoja¬ 
njem župnika mons. Martina Radmana, postaje i »Stepinčevo 
svetište» na području Đakovačke i Srijemske biskupije, u kojem 
se na molitvu skupljaju njegovi štovatelji. 

.... U RIJECI 

U subotu 10. veljače 2001., a uz liturgijski spomen bi. 
Alojzija Stepinca u župi Marije Pomoćnice u Rijeci, priređen je i 
susret ministranata Riječkog dekanata od 5. do 8. razreda. Na 
susretu se okupilo oko 200 ministranata i ministrantica župa 



Glumci bogoslovnog sjemeništa i studenti Teologije u Rijeci iz¬ 
veli su 17. siječnja 2001., pred prepunom dvoranom Teo¬ 
loškog fakulteta u Rijeci, predstavu: »Alojzije Stepinac jučer i 
danas«. Scenarij i tekst napisao je bogoslov Ilija Jakovljević. 


grada Rijeke. Na programu je bio kviz znanja te športska natje¬ 
canja u nogometu i stolnom tenisu. Susret je zaključen u crkvi 
Marije Pomoćnice misnim slavljem, koje je predvodio riječki nad¬ 
biskup dr. Ivan Devčić. 

U propovijedi na temu »Poziv starozavjetnih proroka« nad¬ 
biskup Devčić je govorio i o pozivu kardinala Stepinca, ističući 
kako je on ostao vjeran svome pozivu do kraja života. Na kraju 
misnoga slavlja ministrantima pobjednicima u kvizu znanja i 
sportskim natjecanjima podijeljene su nagrade. 

Vrijedne nagrade u kvizu natjecanja dijelili su nadbiskup 
Devčić, riječki dekan mons. Dinko Popović, te rektor Bogoslov¬ 
nog sjemeništa u Rijeci mr. Ivan Milovčić, dok je športske nagra¬ 
de dijelio vratar Nogometnog kluba »Rijeka« Đoni Ta fra. Kao 
prvu nagradu svim pobjednicima Riječki prvostolni dekanat do¬ 
dijelio je hodočašće u Krašić, zatim u Zagrebačku katedralu na 
grob blaženoga kardinala Alojzija Stepinca te u Nacionalno ma¬ 
rijansko svetište Mariju Bistricu. U ime Riječkog dekanata susret 
je pripremio Odbor u kojem su bili vlč. Ante Zovko, o. Tomislav 
Hrstić, župni vikar Sv. Nikole Tavelića u Rijeci, i vlč. Nikica Jurić, 
župski vikar u župi Sv. Josipa u Rijeci, te Katolički studentski 
zbor »Mi« iz Rijeke. 

... U POŽEGI 

Svečanim misnim slavljem koje je u požeškoj crkvi sv. Lovre 
10. veljače predvodio biskup Antun Skvorčević, proslavljen je 
spomendan bi. Alojzija Stepinca, koji je drugi zaštitnik te crkve i 
Požeške biskupije. U uvodu je biskup Skvorčević napomenuo da 
je vrijeme u kojem slavimo spomen 41. obljetnice Blaženikove 
smrti vrlo osjetljivo za hrvatski narod, te dodao da nam u ovome 
trenutku treba Kardinalova razboritost i osjetljivost, te pozvao 
na molitvu za Domovinu. 

U prigodnoj propovijedi biskup Skvorčević je istaknuo da 
nam je najbolji smjer razmišljanja o Stepincu dao Sveti Otac za 
svoga prvog posjeta Hrvatskoj. Kardinal Stepinac pokazao se 
najboljim protagonistom naše povijesti kroz svoju vjernost Isusu 
Kristu, te nam je na taj način dao orijentir za gradnju budućnos¬ 
ti. »Ima jedna povijest koju nazivamo sveta povijest ili povijest 
spasenja, prisutna na ovoj zemlji u mnogim ljudima koji su povje¬ 
rovali Bogu, Isusu Kristu, za njega svjedočili, živjeli i umirali. 
Ona nije odsutna iz našeg naroda, Stepinac je postao određena 
paradigma, kako kaže Sveti Otac, za čitanje te naše povijesti. 
Mi u ovoj našoj Hrvatskoj zemlji ne živimo od onoga što nam 

neke određene politike donose, ne živimo od toga što će neki su¬ 
dovi dosuditi, nego od onih ljudi koju su po svojim srcima i sav¬ 
jestima blizu Bogu i žive vjernost Bogu do kraja«, poručio je po¬ 
žeški biskup. Naša 14-stoljetna hrvatska povijest puna je takvih 
ljudi koje nazivamo svecima, i zbog toga nam je Sveti Otac poru¬ 
čio: otkrivajte i poštujte takve ljude, divite se takvim ljudima. 
Ovaj nam hrvatski trenutak nameće pitanje, gdje se to gradi i 
tko to izgrađuje našu sadašnjost i budućnost, koja je to politika, 
zapitao je biskup Skvorčević te nastavio: »Ona visoka politika 
koja svaki dan pripovijeda i o kojoj se propovijeda, ili je to politi¬ 
ka savjesti i srca s Bogom, kroz koju osjećamo onu otajstvenu di¬ 
menziju našeg postojanja.« »Mi znademo da je Stepinac u ono 
vrijeme bio osuđen od sasvim određenog suda koji ga je smatrao 
krivim, jer se nije htio prikloniti nijednoj ideologiji, nijednom poli¬ 
tičkom sustavu, nego je bio za čovjeka po Božjim načelima. U 
ovome trenutku smo svjedoci nekih suđenja za koja bismo voljeli 
da su jasna suđenja. Trebamo se zauzimati da jedino pravna dr¬ 
žava osigurava dostojanstvo svakom građaninu i čovjeku. Sve 
ono što je zlo učinjeno i nepošteno učinjeno treba na svoj način 
sankcionirati. Međutim, poznato nam je iz Stepinčeve povijesti 
da su brojni sudovi znali sudovati zbog nekih interesa i ciljeva 
koji nisu bili oslobađajući. Nije to bilo suđenje u službi istine koja 
oslobađa, nego je to bila istina koja porobljava. Kada bismo u 
ovome našem trenutku bili sigurni da svi sudovi koji pokušavaju 
nešto reći o onome što se dogodilo u našoj Domovini u nedavnoj 
prošlosti, posebice u ratu, uistinu ne žele služiti nečemu i neko- 
me, nego samo istini, onda bismo mogli mirne duše reći: valja da 
ti sudovi progovore svoju riječ. 

.... U VANCOUVERU 

Za vrijeme pastoralnog pohoda Kanadi i SAD-u zagrebački 
nadbiskup Josip Bozanić pohodio je vjerničku zajednicu u Van- 
couveru. Središnje slavlje i povod Nadbiskupova pohoda Kanadi 
bila je proslava blagdana bi. Alojzija Stepinca. U nedjelju I 8. ve¬ 
ljače uz nadbiskupa Bozanića u misnom slavlju sudjelovali su i 
mjesni nadbiskup Adam Exner, fra Bone Prcela, uspješni voditelj 
tamošnje hrvatske katoličke župe, zatim fra Miro Ančić i dr. Jo¬ 
sip Simunović, nadbiskupov tajnik. 

Hrvatska katolička župa Prečistog Srca Marijina u Vancou- 
veru djeluje od 1961. godine, a sama crkva dovršena je 1968. 
godine, te u župi djeluju hrvatski franjevci Franjevačke provincije 
Presvetog Otkupitelja. U tome kanadskom gradu živi oko 
12.000 Hrvata. 

U Vancouveru djeluje Hrvatski pastoralni centar »Kardinal 
Stepinac«. Uz prostorije za kulturno-umjetničke priredbe u cen¬ 
tru su i športska igrališta, tako da vjernici nakon euharistijskog 
slavlja i pobožnosti imaju mogućnost za razonodu i odmor. 

.... U ESSENU 

Blagdan bi. Alojzija Stepinca proslavljen je u Essenu i u okol¬ 
nim gradovima. Misnik i propovjednik došao je iz domovine u 
osobi dr. J. Batelje, promicatelja postupka za proglašenje svetim 
bi. A. Stepinca. 

Pater Bernard Rubinić, franjevac trećoredac, okupio je 16. 
veljače svoju vjerničku zajednicu u crkvi Hrvatske katoličke misi¬ 
je (HKM) u Miilheimu, a u nju je uključena i vjernička zajednica u 
Oberhausenu. Bilo je to prvo okupljanje tamošnjih vjernika u do¬ 
dijeljenoj im samostalnoj crkvi sv. Alberta Velikog. Predvođeni 
sviranjem Josipa Vukadina, pastoralnog djelatnika u HKM, svi su 
nazočni oduševljeno sudjelovali u misnom slavlju. 


IV 


Dana I 7. veljače okupilo se više hrvatskih vjernika u kapeli 
Majke Božje u sjedištu HKM u Essenu. Misnom slavlju i nagovo¬ 
ru prethodile su pobožnosti čč. ss. Služavki Malog Isusa koje dje¬ 
luju u Misiji, Biskupiji, te domu umirovljenika »Albert Schmidt«. 

Vlč. Stjepan Penić, svećenik Zagrebačke nadbiskupije, oku¬ 
pio je svoju vjerničku zajednicu HKM u Essenu, u nedjelju I 8. 
veljače u župnoj crkvi sv. Tome. Uz brojne ministrante, mladež i 
veliki broj hrvatskih vjernika, na euharistijsko slavlje došli su i 
vjernici Nijemci, štovatelji bi. Alojzija. Liturgijsko je pjevanje ani¬ 
mirao dobro uvježban mješoviti zbor essenske HKM pod ravna- 
njem s. Fanite Jukić i potporu s. Alis Lovrić. 

Istog dana poslije podne, Stepinčevo 2001. proslavljeno je 
u HKM Duisburg. Župnik p. Stjepan Mikulan, franjevac trećore¬ 
dac, okupio je svoje vjernike u crkvi sv. Josipa na Dellplatzu. 
Dojmljivo je bilo promatrati mlade hrvatske vjernike rođene u 
Njemčkoj kako s ponosom, u hrvatskim narodnim nošnjama, 
sudjeluju u euharistijskom slavlju. Prostranom crkvom odjekiva¬ 
la je hrvatska liturgijska pjesma dobro uvježbanog zbora, a na¬ 
kon slavlja nastavljeno je druženje u župnoj dvorani. Značajno 
je da su svećenici uzajamnom duhovnom pomoći i nazočnošću 
uzveličali slavlja u susjednoj misiji. Taj znak jedinstva i suradnje, 
za koji se neumorno zalagao bi. Alojzije, razveselio je i vjerničko 
mnoštvo svake pojedine misije. 

.U BLAGAJU - BUNI 

U Župi Blagaj, utemeljenoj 1891., proslavljeno je 10. ve¬ 
ljače Stepinčevo 2001. podizanjem pastoralnog središta s naj¬ 
nužnijim prostorijama i privremenom kapelicom, a sve pod 
zaštitom bi. Alojzija Stepinca. Obrede u suslavlju s 35 svećeni¬ 
ka i stotinjak vjernika predvodio je mons. Ratko Perić, biskup 
mostarsko-duvanjski. Središte je utemeljeno u Buni, jer se vjer¬ 
nici ne mogu vratiti u Blagaj, gdje zbog nedavnog rata nije os¬ 
tala nijedna katolička kuća. 

U nadahnutoj propovijedi mons. Perić je istaknuo kako je 
Isus svojim učenicima ostavio tri velika obećanja: da će se kupa¬ 
ti u nevoljama do grla, da će s pomoću Duha Svetoga biti neus¬ 
trašivi kao lavovi, i da će unatoč svim patnjama i progonima biti 
u srcu i savjesti radosni. Sva je tri »blaženstva« doživio blaženi 
Stepinac: i kroz ratne i poratne nevolje, i s hrabrošću na »preža- 
losnome procesu«, gdje se branio čistom savješću i sa stalnom 
radošću suživljavajući se s patnjom Isusovom. 


S kardinalom Nguyeom van Thuanom koncelebrialo je gotovo stotinjak 
svećenika, te nadbiskupi i biskupi (s lijeva na desno): predsjednik Pa¬ 
pinske crkvene akademije nadbiskup Justo Garda, tajnik Kongregacije 
za kler nadbiskup Csaba Terniac, tajnik Kongregacije za proglašenje sve¬ 
taca nadbiskup Eduard Nowak, ravnatelj Apostolske pokoričarne nad¬ 
biskup Luigi De Magistris te zadarski nadbiskup Ivan Prenda, banjalučki 
biskup Franjo Komarica i kotorski biskup Ilija Janjić. 

cestom Hercegovina-Imotski-Split- 
Zagreb. U Runovićima je 30. listo¬ 
pada 1999. blagoslovio veliki bron¬ 
čani Blaženikov kip splitski nadbis¬ 
kup dr. Marin Barišić. U lijepoj imot¬ 
skoj crkvi sv. Frane na jednom pro¬ 
zoru vitraj je s likom Blaženikovim. 
U Zmijavcima je prošle godine fra 
Vinko Prlić u svojoj župskoj crkvi 
Svih Svetih na vitraju postavio Bla¬ 
ženikov lik. U župi Vinjani, u zaseo- 
ku Kutleše i Misiri, na samoj granici 
s Hercegovinom, 19. veljače ove 
godine mještani su podigli kapelicu 
u čast Blaženog Stepinca. Sa svih 
strana sakupilo se preko tisuću vjer¬ 
nika na velikoj svečanosti. Slavlje 
je predvodio poznati misionar^ do¬ 
morodac fra Silvestar Aračić. Žup¬ 
nici se natječu u pobožnosti prema 
našem Blaženiku, moleći s narodom 
za našu domovinu Hrvatsku. 

Fra Vjeko Vrčić 

Blaženi Aloiziie 
Stepinac na posveti 

BAZILIKE 

Gospe Velikog 
Hrvatskog Zavieta 
1938 . li Biskupu i kod 
Knina 

18. rujna 1938. ispunila se dav¬ 
na želja mnogih Hrvata, da se u Bis¬ 
kupiji kod Knina, kod ostataka sta¬ 
rohrvatske crkve Svete Marije i kod 
grobova hrvatskih kraljeva, biskupa 
i velikaša podigne crkva. Tog dana 
sakupilo se na tom historijskom hr¬ 
vatskom mjestu, na kojem su stolo¬ 
vali kninski biskupi, mnoštvo Hrva¬ 
ta sa svih strana naše domovine. Za 
crkvu je učinio nacrt, i mnogo pri¬ 
donio gradnji, glasoviti naš kipar 
Ivan Meštrović. Poznata je njegova 
Majka Božja Kraljica Hrvata iskle- 


Bogoslovi (»Oktet«) animirali su 
liturgijsko pjevanje u misnom slavlju 
druge večeri Trodnevnice za 
Stepinčevo, 8. veljače 2001 . 


sana od kamena. Brigu o gradnji cr¬ 
kve i o proslavi vodili su franjevci 
samostana sv. Ante u Kninu. 

U kronici samostana zapisano 
je 17. rujna: »Za sutrašnju svečanost 
u Biskupiji, došao je danas poslije¬ 
podne šibenski biskup (župa Knin 
pripada njegovoj biskupiji) dr. Jero- 
Hm Mileta. Dočekan je svečano na 
Željezničkom kolodvoru. Biskup dr. 
Mileta držao je devetnicu a ostali su 
gosti pristizali. Najprije su došli zag¬ 
rebački nadbiskup dr. Alojzije Ste¬ 
pinac i hvarski biskup Mihovil Pu- 
šić. Svečano su dočekani. Kasnije je 
stigao banjolučki biskup fra Jozo 
Garić. 18. rujna, rano ujutro, zapo¬ 
čele su svečanosti u Biskupiji. U 
7.30 sati započeo je posvetu crkve 
domaći biskup dr. Mileta. Obred je 
trajao četiri sata. U isto vrijeme bis¬ 
kup Garić blagoslovio je zvono. U 
11 sati započeo je biskup Pušić sta¬ 
roslavensku misu na zidinama stare 
bazilike u nazočnosti nadbiskupa 
Stepinca, biskupa Milete i Garića. 
Preko mise propovijedao je isti bis¬ 
kup Pušić. Na svršetku mise rekao 
je krasan govor zagrebački nadbis¬ 
kup dr. Alojzije Stepinac.« 

Govor nadbiskupa Stepinca od¬ 
jeknuo je širom Domovine. Ljetopis 
nabraja važnije crkvene i civilne 
goste. Razumljivo da je bio prisutan 
i kipar Ivan Meštrović. 


Na svečanosti je bio autobus 
Imoćana s Gradskom glazbom. Su¬ 
djelovali su zajedno s drniškom gla¬ 
zbom. Imoćani su dogovorili susret 
s nadbiskupom Stepincem. Sviraju¬ 
ći hrvatske koračnice ulicama Kni¬ 
na, došli su na željeznički kolodvor. 
Prema dogovoru, u vagonu prvog 
razreda, čekao ih je nadbiskup. Taj 
susret Imoćani nisu nikada mogli 
zaboraviti. I danas neki od živućih s 
ponosom pričaju o tome. 

Fra Vjeko Vrčić 

S|EĆAN|A NA 
NADBISKUPA 

Dr. Aloiziia 
Kardinala Stepinca 

Na odluku da objavim moja sje¬ 
ćanja na našega blaženika i mučeni¬ 
ka nagnalo me je to, što smo mi, 
vjernici župe Sv. Simuna i Jude Ta- 
deja iz Markuševca u utorak 8. ve¬ 
ljače 2000. godine u svojim živopis¬ 
nim narodnim nošnjama sudjelova¬ 
li u Katedrali na večernjem misnom 
slavlju u drugi dan Trodnevnice za 
Stepinčevo 2000., uz sudjelovanje 
mješovitoga zbora HKUD »Prigorec« 
pod vodstvom maestra Marijana 
Makara (koji zbor u ovakvim prigo¬ 
dama nastupa kao Crkveni zbor). 

Neposredni poticaj da iznesem 
moja sjećanja na pok. Kardinala 

bila je blizina njegova groba s od¬ 
rom, na kojem su reljefno prikazane 
scene iz njegova života, i ujedno že¬ 
lja da mu se time zahvalim na usli¬ 
šanim molbama za zagovor, koje 
sam mu upućivao u dvojbenim tre¬ 
nutcima i životnim nedaćama. 

Moja sjećanja na pok. Blaženi- 
ka sežu u daleku prošlost, kada sam 
u prosincu 1937. godine kao učenik 
2. razreda Pučke škole u Markušev- 
cu, u predivnom prigorskom mjestu 
smještenom na južnim obroncima 
Medvednice, udaljenu deset kilo¬ 
metara od Jelačićevoga trga kao 
središnje točke Grada Zagreba 
(Markuševac tada još nije bio u sas¬ 
tavu grada Zagreba) - od moje uči¬ 
teljice gospođe Nade Petraš čuo da 
je umro tadašnji nadbiskup dr. An¬ 


tun Bauer i da će ga naslijediti dr. 
Alojzije Stepinac. 

Do tada je za mene naša župa 
predstavljala cijelu Crkvu, jer dru¬ 
go nisam znao. 

Vijest da je umro nadbiskup i da 
će ga naslijediti drugi, potakla me 
na razmišljanje, i sama od sebe pos¬ 
tavljala su mi se pitanja: tko je Nad¬ 
biskup, gdje se nalazi, što radi, kako 
izgleda, itd.? Stoga sam se pobliže 
raspitao kod mojega oca. Sve je to 
za mene bilo tajanstveno, što je više 
pobuđivalo znatiželju. 

Od oca sam sazao da se nadbis¬ 
kup nalazi u središtu Grada Zagre¬ 
ba, na Kaptolu, da se brine o Crkvi, 
o svećenicima koji mu moraju biti 
poslušni, da se brine o Nadbiskupiji, 
da se crkva gdje on stoluje zove 


MOLITVA U ČAST BLAŽENOG ALOJZIJA STEPINCA 
BISKUPA I MUČENIKA 

Gospodine, Bože naš. 

Ti si blaženom Alojziju Stepincu dao milost 
čvrsto vjerovati u Isusa Krista 
i spremnost trpjeti za njega sve do mučeničke smrti 

Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služiti Crkvi kako joj je on služio 
sve do darivanja vlastitog života za nju. 

Njegova živa vjera u Isusa Krista i postojana ljubav prema Crkvi 
neka nas učvrste u borbama života na putu vječnoga spasenja. 

/Po njegovom zagovoru udijeli mi milost... / 

Po Kristu Gospodinu našemu. Amen. 

Oče naš. Zdravo Marijo, Sveta Marijo, Slava Ocu... 

Vjernici koji na zagovor blaženog Alojzija budu uslišani, zado¬ 
biju tjelesno ili duhovno ozdravljenje ili koju osobitu milost, neka 
opis uslišanja i kompletnu liječničku dokumentaciju dostave na ad¬ 
resu: 

Dr. Juraj Batelja, postulator 
Voćarska 106, pp. 110; 10001 ZAQREB 
Svaki dopis na Fostulaturu blaženog Alojzija Stepinca, ko¬ 
jim se priopćuje primljeno uslišanje ili uspomena, neka bude 
potpisan te obilježen nadnevkom i mjestom pisanja. Anonim¬ 
na pisma se ne arhiviraju. Vjernici koji žele ostati anonimni, 
neka to napomenu u dopisu. 

Stolna crkva ili Katedrala, da na 
Duhove dijeli djeci sakrament Sv. 
Potvrde i uglavnom da ima puno 
važnoga i odgovornoga posla. 

Nakon toga stalno sam razmi¬ 
šljao i s nestrpljenjem očekivao dan 
kada ću uživo moći vidjeti novoga 
Nadbiskupa. Na taj događaj morao 
sam čekati do Duhovskoga poned¬ 
jeljka 13. svibnja 1940. godine, 
kada sam išao na Sv. Potvrdu, koji 
čin sam tada zvao, a još i danas ga 
zovemo, »Firma«. Idući od Jelačiće¬ 
voga trga Bakačevom ulicom prema 
Katedrali, najprije su me se snažno 
dojmili visoki tornjevi Katedrale, 
koji su sezali »do neba«. Zatim me 
se jako dojmila unutrašnjost Kated¬ 
rale, koja je sva u sjaju izgledala 
tako velika, da sam se u mnoštvu 
osjećao sitan poput mrava. Kada se 
Nadbiskup za vrijeme dijeljenja Sv. 
Potvrde približavao k meni, srce mi 
je od uzbuđenja silno počelo kucati, 
te nisam ni primijetio, kada sam i 
kako primio Sv. Potvrdu. Od uzbu¬ 
đenja mi se zamaglilo pred očima, 
te nisam mogao pronaći kumove i 
roditelje koji su stajali iza mene. 

Drugi put sam Nadbiskupa Ste¬ 
pinca imao prilike vidjeti na Du¬ 
hovski ponedjeljak 14. lipnja 1943. 
godine, kada je došao u našu župu 
podijeliti Sv. Potvrdu. Bio je kišovit 
i pomalo tmuran dan. Nadbiskup je 
s pratnjom u procesiji uz zvonjavu 
sva tri zvona kročio od župnoga 
dvora prema Crkvi, optimistički 
raspoložen, sa smiješkom na licu, 
dijeleći blagoslov znakom Svetoga 
križa lijevo i desno, gdje su u špaliru 
stajali vjernici. Mi djeca naguravali 
smo se naprijed da ga što bolje vidi¬ 
mo. Ja sam podrobno pratio sve što 
se zbivalo, sve dok se Nadbiskup 
nakon Svete mise i podjele sakra¬ 
menta Sv. Potvrde nije vratio u 
župni dvor. Bilo je divno. Narod ga 
je dočekao i pratio s pljeskom, poz¬ 
dravljajući svaku njegovu gestu. 
Bili smo ponosni što nam je došao 
Nadbiskup. 

Taj događaj svima nam je ostao 
u dragom i nezaboravnom sjećanju. 

Još i danas, kada god idem istim pu¬ 
tem kojim je tada išao nadbiskup 
Stepinac u ulaznoj procesiji, vidim 
pred sobom njegov lik kao da je živ i 
kao da se to sada ponovno događa. 

Kao 15-godišnjak pamtim kada 
je 1945. godine za Crkvu i hrvatski 
narod nastupilo krvavo zločinačko 
razdoblje nošeno ideološkom mr¬ 
žnjom boljševizma koja je bila pot¬ 
pomognuta žudnjom za osvetom od 
strane velikosrpskog hegemonizma, 
koji je pod plaštem komunizma i 
»bratstva i jedinstva« nastojao zat¬ 
rijeti sve što se odnosi na Hrvatsku i 
Katoličku crkvu. Sve to mi tada 
nije bilo jasno, ali sam u duši osje¬ 
ćao velike nepravde koje su se po¬ 
čele nanositi Crkvi i hrvatskom na¬ 
rodu. 

Zbog tih nepravdi duhovni pas¬ 
tiri na čelu s nadbiskupom Stepin- 


IZ KNJIGE DOJMOVA 

Najdražem hrvatskom blaženiku 
kardinalu Stepincu izručujemo sve 
nas, naše obitelji, našu župu i sve¬ 
ćenike! Neka nas on trajno zago¬ 
vara pred prijestoljem Svevišnje¬ 
ga! — 3. 03. 2001Vjeroučeni- 
ci iz župe sv. Mihovila — Gračani 


cem u mjesecu rujnu 1945. godine 
objavili su »Pastirsko pismo«, u ko¬ 
jemu je na prvo mjesto stavljeno pi¬ 
tanje ubojstva i nasilja nad svećeni¬ 
cima. 

Nakon toga počeo je otvoreni 
progon. Crkva i nadbiskup Stepi¬ 
nac izvrgavani su ruglu u on¬ 
dašnjem tisku, posebno u »Kerem- 
puhu«, koji je donio neukusne kari¬ 
kature na račun Nadbiskupa. Sve 
sam to promatrao sa zebnjom u 
srcu, i onako mlad i neiskusan često 
sam se pitao je li je moguće da bi 
Crkva i njezini visoki dostojanstve¬ 
nici bili zločinci i narodni neprijate¬ 
lji, kako su ih prikazivali. 


Učenice gimnazije ss. Milosrdnica 

iz Zagreba sudjeluju u liturgijskoj 
pjesmi druge večeri Trodnevnice za 
Stepinčevo, 8. veljače 2001 . 


Zatim je došla 1946. godina, 
kada sam već kao gimnazijalac 
17-godišnjak (tada su mladići pri¬ 
tisnuti svakojakim nedaćama prije 
sazrijevali nego danas) postao is¬ 
kusniji i više toga razumio. Te godi¬ 
ne je u mjesecu rujnu došlo do 
montiranoga komunističkoga pro¬ 
cesa nadbiskupu Stepincu, nakon 
čega je, što narod kaže, na pravdi 
Boga ni kriv ni dužan osuđen na 16 
godina robije. To me se strašno doj¬ 
milo, te sam sa strepnjom gledao u 
budućnost. 

Kasnije, u veljači 1980. godine, 
slučajno sam u bolnici susreo jed¬ 
noga čovjeka u poodmaklim godi¬ 
nama, po prezimenu Loborec, koji 
je po vlastitom priznanju kao sitni 
špijun služio svim režimima od Aus- 
tro-ugarske do komunističke Jugos¬ 
lavije, ne znajući što sam i tko sam, 
koji se hvalio kako je sudjelovao na 
suđenju nadbiskupu Stepincu kao 
bukač i mahao s crvenom zastavi¬ 
com u masi komunističkih najam¬ 
nika koji su u sudnici glumili publi¬ 
ku, a bili su plaćeni za to, da na mig 
javnoga tužitelja Jakova Blaževića 


galame, mašu zastavicama i na ra¬ 
čun Nadbiskupa upućuju unaprijed 
pripremljene pogrde, glumeći »na¬ 
rod« koji traži smrtnu kaznu za Ste- 
pinca, a sve se to prenosilo preko 
radija i preko tiska obmanjivalo do¬ 
maću i svjetsku javnost kako se ov¬ 
dje sudi »zločincu u ime naroda«. 

Poslije, posebice od 1976. godi¬ 
ne, kada smo proslavili 900-tu ob¬ 
ljetnicu opstanka naše župe, posje¬ 
ćivali su nas mnogi crkveni visoko- 
dostojanstvenici, i svi ti posjeti bili 
su veličanstveni i rado ih se spomi¬ 
njemo, ali nikako nam ne može iz- 
blijedjeti iz pamćenja slika našega 
blaženika i mučenika kardinala dra 
Alojzija Stepinca, koji je hrabro i 
neustrašivo izdržao sve kušnje i pat¬ 
nje kojima je bio izvrgnut od 1945. 
godine sve do kraja života, ostajući 
vjeran Svetoj Stolici i hrvatskome 
narodu, postavši nam svima uzor 
kako treba živjeti svoju vjeru i biti 
čovjek, ne popustiti pred kušnjama, 
jer popustiti znači počiniti izdajstvo. 

Naizgled se čini da danas nije 
suvremena vjera koja traži žrtve. 
Međutim, nije tako. Vjera i danas 
traži junake koji su, ljudskim očima 
gledajući, spremni sve izgubiti, a ne 
kukavice, pohlepne samo za materi¬ 
jalnim dobrima. Nadajmo se da će 
takvih uvijek biti kada ih zatreba. 

Zagreb, 19. ožujka 2000. godine 
Rudolf Vincek 

Zašto ime Aloiziia? 

Zovem se sestra Marija Alojzija Ramljak. Rođena 
sam 1980. godine u Mostaru. Krštena sam u rodnoj 
župi Polog, u crkvi Male Gospe. Na krštenju sam dobila 
ime Marijana. Sestra sam novakinja u družbi sestara 
Milosrdnica svetoga Vinka Paulskog. 

Običaj je da se pri ulasku u neku redovničku zajed- 
niču, kao znak započinjanja jednog novog, drugačijeg 
života, promijeni ime. Promijeniti krsno ime u novo, 
redovničko, budi osjećaj predanja milosti Božjoj, koji se 
izlijeva na poseban način u dušu po zagovoru novog ne¬ 
beskog zaštitnika čije se ime nosi. Ja sam za svog zaštit¬ 
nika izabrala blaženog Alojzija Stepinca. 

Utjecati se u zagovor nekog sveca poseban je čin 
milosti. Još više, utjecati se jednom od sinova ispaćene i 
drage nam domovine Hrvatske neizrecivi je dar ljubavi 
Božje. Vjerujemo da nam time Gospodin želi iskazati 
posebnu milost i ojačati nas da ne klonemo nakon 
muka, patnji i boli koje je pretrpio hrvatski narod tije¬ 
kom ovih proteklih trinaest stoljeća. Posebno treba 
naglasiti razdoblje koje počinje godinom 1945., jer je u 
tom mračnom razdoblju sveto živio i umro naš blaženik 
kardinal Alojzije Stepinac. 

Poput hrabrog kormilara lađe - Crkve - on se izdiže 
kao svijetli vitez povijesti Katoličke crkve u Hrvata. 
Kardinal Alojzije Stepinac suočio se s patnjom hrvat¬ 
skog naroda i osobnim trpljenjem koje je okrunio mu¬ 
čeničkom smrću. Kristove riječi bile su mu snaga i poti¬ 
caj da strpljivo podnosi boli, trpljenja i bezbrojna poni- 
žavanja. Sjetim se često one rečenice koju je izrekao u 
svom znamenitom govoru pred komunističkim sudom 
u Zagrebu, kroz koju otkrivam njegovu čvrstu vjeru i 
potpuno predanje u milost Svemogućega: 

»Ja sam za svoje uvjerenje spreman podnijeti ne 
samo ismijavanje, prezir i poniženje, nego - jer mi je 
savjest čista - pripravan sam svaki čas i umrijeti.« 

Kako su to snažne riječi! Njima je izrazio čvrstu vje¬ 
ru u Božju pravednost, koja se nije dala saviti pod vlast 
komunizma. On je ustrajao u svom uvjerenju pod cije¬ 
nu vlastitoga života, braneći dostojanstvo Katoličke cr¬ 
kve, nedjeljive od Rima. 

Čitajući životopise blaženog Kardinala i slušajući 
svjedočanstva ljudi, u meni se rodila želja da ga uzmem 
za zaštitnika te da me svojim zagovorom potakne da se 
na radikalan način predam Bogu i Njegovu vodstvu. 
Još kao kandidatkinja, pri ulasku u samostan, počela 
sam se utjecati zagovoru kardinala Stepinca. Njegovo 
štovanje u meni je poticala pokojna sestra Krispina 
Đipalo. Njezino živo svjedočenje o kardinalu Alojziju 
Stepincu te mnoge milosti koje je dobila njegovim za¬ 
govorom potakle su me da još više razmišljam o Kardi¬ 
nalovim vrlinama i svetom životu. Primjeri koje mi je 
navodila bili su tako uvjerljivi, da su me potakli da svoj 
tada tek započeti posvećeni život stavim pod zaštitu 


blaženog kardinala Stepinca. To sam konačno mogla i 
učiniti na Blagovijest, 25. ožujka 2000. godine, ulas¬ 
kom u novicijat i promjenom imena. 

U ovim danima redovničke formacije, mog novici¬ 
jata, koji su za mene odlučujući, želim otvoriti i vjerom 
ojačati svoje srce, kako bih, kad dođu teški trenutci, 
mogla pronaći sjaj spasonosnog svjetla Božjeg poziva, 
koji je pod zaštitom blaženog Alojzija Stepinca. Prom¬ 
jenom krsnog imena u redovničko Alojzija želim se 
zahvaliti blaženom Alojziju Stepincu za sve milosti koje 
sam dobila po njegovom zagovoru. Neka ono bude po¬ 
ticaj mnogima da se utječu Kardinalu u svim životnim 
potrebama i da njegov život prepoznaju kao svijetli 
primjer nasljedovanja Krista na križnom putu, od Kal¬ 
varije do uskrsnuća. Neka nas uvijek vode riječi koje su 
vodile kardinala Stepinca: »In Te, Domine, speravi - U 
tebe se, Gospodine, uzdam«. 

s. M. Alojzija Ramljak 


Poštovani! 

Želim svjedočiti o milosti koju sam dobila na zagovor 
blaženog Alojzija Stepinca. 

Ovo o čemu ću pisati, Vama se može učiniti nevažnim, ali 
za mene, male sitne stvari učine čovjeka sretnim ili žalosnim. 

Naime, 3. 10. 1998. išla sam s mnoštvom u Mariju Bis¬ 
tricu na svečanost proglašenja blaženim Alojzija Stepinca, a 
moram priznati i da sam imala prošnji za blaž. Alojzija. Te 
godine, dvoje moje djece, koja su inače studenti, nisu ni jed¬ 
no dobili smještaj u studentskom domu (živimo u unut¬ 
rašnjosti, a nismo ni osobitog imovinskog stanja), i molila 
sam blaženog Alojzija da nam da snage i pomogne da se 
nađe izlaz i rješenje. 

Po dolasku kući, neplanirano i iznenada, naišli su ljudi 
koje godinama nismo viđali, koji su nam pomogli, i već 10. 
listopada moja su djeca (oboje) bila smještena u student¬ 
skom domu. 

Isto se, s istim ljudima, dogodilo i sljedeće 1999. god. 
Duboko i iskreno vjerujem, da su se, ti inače dragi i pobožni 
ljudi koji su nam pomogli, našli u tom trenutku po zagovoru 
i milosti koju je blaženi Alojzije izmolio za moju djecu od 
Svevišnjega. 

Želim svjedočiti i još jednu »sitnicu«. Kad sam kretala 
na put imala sam i svojih zdravstvenih tegoba. Jedna od tih 
»tegobica« razriješila se na samom povratku kući. Još jedna 
»sitnica«, i sam put, koji je bio dosta naporan, izdržala sam 
bez problema, premda sam inače nježnijeg zdravlja. 

Vjerujte, dugo sam se dvoumila napisati ovo ili ne, na 
drugima će biti da donose sud o ovome, no meni je ovog tre¬ 
nutka lakše, jer osjećam da sam ovom »sitnicom« barem 
malo zahvalila na milosti blaženom Alojziju Stepincu. 

Svakodnevno se preporučam blaženom Alojziju Stepin- 
cu, moleći za svoju djecu i za našu hrvatsku mladež. 

Nadam se i molim da naš blaženi Alojzije Stepinac bude 
što prije proglašen svecem.. 

Zdravka Soldo, Qradac (Pleternica), 2. 02. 2001. 

Znanstveni skup 
o Hrvatskom 

KATOLIČKOM POKRETU 

( 1900 - 1941 ) 

Od 29. do 31. ožujka 2001. odr¬ 
žan je u dvorani »Vijenac« Nadbis¬ 
kupskog bogoslovnog sjemeništa u 
Zagrebu znanstveni skup o Hrvat¬ 
skom katoličkom pokretu (1900— 

1941). 

Organizatori skupa bili su Ko¬ 
misija HBK za laike, Hrvatski insti¬ 
tut za povijest u Zagrebu i Institut 
za crkvenu povijest Katoličkoga bo¬ 
goslovnog fakulteta u Zagrebu. 

Crkveni i svjetovni stručnjaci 
pokušali su osvijetliti početak rada i 
nasilni, u komunističkoj diktaturi 
ugušen, za Katoličku crkvu i hrvat¬ 
ski narod djelotvorni apostolat lai¬ 
ka. 

U brojnim predavanjima i pri¬ 
općenjima govorilo se o bi. Alojziju 
Stepincu, koji je kao zagrebački 
nadbiskup koadjutor i rezidencijal- 
ni nadbiskup pokušavao i najvećim 
dijelom uspio objediniti i usmjeriti 


Skupina vjeroučenika iz crkve sv 
Vinka u Zagrebu moli krunicu na 
Blaženikovu grobu, 1 0. veljače 
2001 . 


katoličke organizacije u djelovanju 
Katoličke akcije. 

Dr. J. Batelja, postulator za pro¬ 
glašenje svetim bi. A. Stepinca, od¬ 
ržao je na simpoziju predavanje na 
temu: »Nadbiskup Stepinac i poku¬ 
šaj stvaranja jedinstvenoga katoli¬ 
čkog djelovanja«. Iznoseći poteško¬ 
će i napore Stepinčeva pokušaja i 
uspjeha u rješenju »čvora KA« pre¬ 
dočio je i plodove Blaženikova rada 
u korist dobro organizirane KA u 
rimskome duhu u Zagrebačkoj nad¬ 
biskupiji do 1938., a utemeljeni su 
na izvješću Biskupijske središnjice 
Zagrebačke nadbiskupije za radnu 
godinu 1938. Budući da je Sre¬ 
dišnjica svoj rad započela 3. svibnja 
1935., znakoviti su rezultati njezina 
trogodišnjeg rada, jer su utemeljeni 
i djelovali: 

L Unija duhovnika KA: od 40 

dekanata Zagrebačke nadbiskupije, 
njih 34 je utemeljilo organizaciju u 
koju je bilo uključeno 75% pas¬ 
toralnoga klera. Sastajali su se mje¬ 
sečno ili svaka dva mjeseca, ili naj¬ 
manje četiri puta godišnje. Sjednice 
je pohađao netko od delegata iz sre¬ 
dišnjice. 

IL Intelektualci su bili organi¬ 
zirani u posebne sekcije; laika s 
akademskim titulama, uključenih u 
različita područja društvenog i kul¬ 
turnog života koji su djelovali u KA, 
bilo je oko stotinu. 


IIL Broj udruženja KA: 

1. Udruženje muževa KA: 189 s 
9.599 članova 

2. Udruženje žena KA: 142 s 
9.472 člana 

3. Katolički sveučilištarci učla¬ 
njeni u »Domagoj«: 120 članova 

4- Katolički sveučilištarci »Kri¬ 
žari«: 90 članova 

5. Katoličke sveučilištarke »Kri- 
žarice«: 25 članica 

6. Katoličke sveučilištarke »Do¬ 
magoj«: 45 članica 

7. Mladež seljačke omladine 
(SKOM): 123 s 3.793 člana 

8. Katolička radnička mladež u 
13 okružja: 238 članova 

9. Katolička mladež, srednjo¬ 
školci: 18 s 1.398 članova 

10. Katolička seljačka ženska 
mladež: 120 okružja s 3.897 članova 

11. Ženska katolička radnička 
omladina: 7 okružja s 267 članova 

12. Katoličke učenice KA: 11 
okružja s 706 članova 

13. Navedenim udruženjima 
katoličke mladeži KA treba prido¬ 
dati 348 udruženja »Križara« i »Kri¬ 
žanca« (iz redova seljaka, radnika i 
studenata), s oko 10.000 članova i 
članica. 

14. Udruženja studentica u in¬ 
ternatima: 4 s 200 članica 

15. Organizacije za dječake i 
djevojčice (»Mladi Junaci«): 612 s 
2.772 pridružena člana 

16. »Mladi križari« i »Male kri- 
žarice«: 85 okružja s 3.835 članova i 
članica 

Sve organizacije zajedno doseg¬ 
le su broj od 672 okružja s 32.507 
članova, a udruženja »Križara« broj 
od 433 okružja s oko 14.000 člano¬ 
va. 

Različite su bile djelatnosti za 
duhovnu izobrazbu članova. Želim 
spomenuti samo duhovne vježbe, 
tako drage nadbiskupu Stepincu. 
Samo u tri godine održano je 175 
tečajeva duhovnih vježbi, na koji¬ 
ma je sudjelovalo 21.317 članova i 
članica. Do godine 1944. na takvim 

je duhovnim vježbama sudjelovalo 
28.883 članova i članica KA. 1 

Osim toga, u svim udruženjima 
redovito su se održavali duhovni 
nagovori, a najveći dio članova i 
članica pristupao je mjesečno sve- 
toj pričesti. Osobita pomnja prida¬ 
vala se odgoju i formaciji vodstva 
(tečajevi, škola dopisivanja, škola 
za katolički odgoj). 

Katolički tisak, za koji se toliko 
nadbiskup Stepinac žrtvovao kroz 
apostolat KA, bio je podupiran kroz 
djelovanje pet tiskara, pet kato¬ 
ličkih knjižara, 17 izdavačkih kuća, 


katolički dnevnik, 4 katolička tjed¬ 
nika, 33 časopisa. 

Ovim redovitim strujama u KA 
pridružuju se i pomoćna udruženja 
KA: 

1. 132 Bratovštine kršćanskog 
nauka s oko 20.000 članova 

2. 25 Euharistijskih zajednica s 
oko 2.100 članova 

3. Treći red Sv. Franje: 80 udru¬ 
ženja s oko 4.000 članova 

4. Marijine kongregacije: 72 s 
oko 3.000 članova 


1 Godišnjak Hrvatske Katoličke Akcije - 1938 str. 13-15; PENIĆ J., Zagrebački nadpastir 
kao pastir duša, u: Katolički List, br. 25 (1944), str. 299; usp. BATELJA J., Živjeti iz vjere, 
Zagreb, 1990., str. 133. 

2 Usp. LAzione Cattolica nell'arcidiocesi di Zagreb (Jugoslavia), u: CP, sv. CVI, str. 
2392-2393. 

»Kršćanski preporod našeg naroda 
će sigurno doći« 


ko je već u C/Iasniku 
objavljeno, Postulatura je za ti¬ 
sak pripremila i objavila knjigu: 
Alojzije Stepinac, nadbiskup 
zagrebački. Propovijedi/ govori 
i poruke od 1934. do 1940. 
Knjigu ovih propovijedi preporu- 
čamo svakom čitatelju C/lasnika, 
a čitatelji Qlasnika mogu je na¬ 
ručiti na adresu Postulature. 

Za ovaj broj C/lasnika izabra¬ 
li smo iz knjige Blaženikov Na¬ 
govor delegaciji Katoličke Ak¬ 
cije prigodom čestitanja Nove 
godine, 31. prosinca 1937. 

Ja Vam se, gospodo i braćo, 
zahvaljujem od svega srca na 
dobrim željama. Kažem i vama, 
što sam rekao malo prije svećen¬ 
stvu: ne treba se smutiti po¬ 
teškoćama, koje nam stoje na 
putu. Nijedna dobra stvar ne ide 
bez poteškoća. Sto je stvar bolja, 


to više poteškoća ima na svome 
putu. 

Nažalost, postavljali su se 
klipovi plemenitim nastojanjima 
i ondje gdje nije trebalo. Mi ne¬ 
ćemo nikoga osuđivati, ali sam 
svjestan, da će se ispuniti i ono 
što je sv. Otac rekao za jednu 
zemlju, da će doći čas kad će 
mnoge duše požaliti, što nisu 
prihvatile darove, koje im Crkva 
nosi, i velim: »Mnogi će i kod 
nas požaliti što nisu prigrlili našu 
misao, nego su se dali na to da 
nam stvaraju poteškoće«. 

Mi idemo naprijed s tvrdim 
uvjerenjem, da će jednom doći 
kršćanski preporod našem hr¬ 
vatskom narodu. Možda ćemo 
ga i mi doživjeti, ali, ako ga i ne 
doživimo, on će sigurno doći, jer 
istina konačno mora pobijediti. 

Najljepše Vam se zahvalju¬ 
jem na iskrenim čestitkama, i 

5. Društvo Srca Isusova i apos- 
tolata molitve: 250 s oko 25.000 
članova 

6. Bratovština Gospine kruni¬ 
ce: 90 s oko 24.000 članova 

7. Bratovština Prečistog Srca 
Marijinoga: 9 s oko 4.000 člano- 


Mons. Josip Klarić predvodi euha- 
ristijsko slavlje u Zagrebačkoj katedra¬ 
li, za prispjele hodočasnike u 
10 sati, 10. veljače 2001 . 



S BLAŽI* NIM 
AIOJ/IJLM 


moleći svima našim nastojanji¬ 
ma uspjeh i Božji blagoslov, oso¬ 
bito želim, da svi imamo mnogo 
kršćanske ustrpljivosti. 

l>Mf VfsHK | 


Josip Vraneković Dnevni^ 1952, 


27. V11. 

Mlada Misa vlč. g. Mate Jezerinca 
u G. Prekrižju. O.U.E zabranio Misu 
sub divo 1 i procesiju od kuće mladomis- 
nikove do crkve. Ništa zato! - Silan 
svijet! 

28. V11. 

O. Glavaš D.I. drži ovdje čč. ss. du¬ 
hovne vježbe. 

Dvije gđe iz Zagreba (kod jedne uči 
krojački zanat Dragica Bradica) došle 
na mladu sv. Misu u Prekrižje i na pov¬ 
ratku dođu Preuzvišenomu. Uvodim ih 
u sobu. Sa silnim uzbuđenjem ulaze... 
teku im suze. Na oba koljena padnu, 
sklope ruke i plačući govore: 
»Preuzvišeni, sretne smo... pozdravlja 
vas cijeli Zagreb - Blagoslovite nas!« 

29. VU. 

Šestorica Amerikanaca. Dvije gos¬ 
pođe ih prate kao tumači. Jedan izme¬ 
đu njih je predstavnik jedne protestan¬ 
tske sekte. Ostali su profesori. Jedan sat 
razgovarali. Vođa grupe reče: »Mi pro¬ 
testanti nikoga ne silimo da bude uz 
nas. Mi hoćemo samo to, da ljudi slave 
Boga i Isusa Krista.« - Nato će mu 
Preuzvišeni: »Lijepo je to, ali znajte ka¬ 
tolička Crkva ima u svom kodeksu ka¬ 
non, da se preko volje ne smije nikoga 
primati. Ni kod nas nema sile. Mi pošti- 
vamo svakog čovjeka. Ljubimo svako¬ 
ga, ali ne možemo ljubiti i cijeniti zab¬ 
ludu pojedinog čovjeka.« 

- Na pitanje: »Ima li ovdje slobo¬ 
de?« - odgovara Preuzvišeni: »Ima toli¬ 
ko, da smijemo kao papige ponavljati, 
što komunisti trube.« 

Prisutni priznaju, da su prilike ov¬ 
dje i u Rusiji jednake. Sav američki ka¬ 
pital ne bi bio dosta, da zadovolji ova¬ 
kav politički i gospodarski sistem! 

Fotografiraju Preuzvišenoga, crkvu 
i župni dvor. Zadovoljni su posjetom, a 
Preuzvišeni je zadovoljan rekavši: »Što 
sam mogao nego reći istinu?« /.../ 

31.V11. 

Iz Zorkovca stigao ovamo Ameri¬ 
kanac g. Jurak sa sinom. Preuzvišeni re¬ 
če: »Proglasili me zločincem. Ali na 


Božjem sudu vidjet će se, da imena rat¬ 
nih zločinaca drugačije glase, nego na 
narodnim sudovima.« 

Na rastanku kaže Preuzvišeni gosp. 
Juraku za sina: »Pazite i ostavite sinu za 
baštinu vjeru. Što mu koriste miljuni, 
ako vjeru izgubi! Naprotiv, ako mu 
ništa drugo ne ostavite, nego samo vje¬ 
ru - bit će sretan!« 

O. Glavaš priča, kako je sedam 
mladih isusovaca tražilo, da ih se kroz 
tri mj. namjesti u biskupiji, da katehizi- 
raju. Dr. Hren ih birokratski odbija, jer: 
gdje će stanovati, gdje će se hraniti i si. 
Oni odoše u Đakovo i tu ih mladi bis¬ 
kup najljepše primi i namjesti! 

Dolaze u posjet Preuzvišenomu 
dvije čč. ss. Kćeri Božjeg milosrđa iz 
Šestina. 

Dva američka studenta. Pješke 
došli. Objedovali ovdje. Zanimaju se za 
vjersku slobodu, a onda za slobodu 
uopće. 

3 .V 111 . 

Dr. Zvonimir Marković, prof. iz 
Đakova. Priča: »Pokreće se u inozem¬ 
stvu pitanje ubijenih Hrvata u 1945. 
g.« /.../ 

5. V1U. 

Jučer i danas Preuzvišeni se slabije 
osjeća. Neke komplikacije u želucu /.../. 

6. Vili. 

Vlč. g. Matija Semeliker - župnik u 
Siglessu u Gradišću. Četiri je godine 
bio u Dachau. Posjetio je u Istri prijate¬ 
lja, s kojim je bio u Dachau. U logoru je 
jedan biskup jednog logoraša zaredio za 
svećenika... (...) 

U. Vili. 

Bio sam u Zagrebu. Našao vođu za 
hodočašće u Mariju Bistricu (g. Popo- 
vić). Preuzvišeni poručuje preuzviše- 
nom Salisu, da najenergičnije postupi 
protiv CMD-a. Neka nastupi suspenzi¬ 
jom, kao ono 1919. g.! Zar sada da pok¬ 
leknemo, kad smo toliko toga izdržali! 

»Dijeceza uživa toliki ugled u svije¬ 
tu, zar da sada sramotimo sebe! Bolje je 



BI. Alojzije Stepinac, na izdržavanju 
nepravedne osude, moli Casoslov 
pred župnom kućom u Krašiću 


časno izginuti, nego sramotno ostati! 
Neka nose sve...!« 

12.Vili. 

Hodočašće iz župe krenulo u Mari¬ 
ju Bistricu. Samo nas je 36 išlo pješke 
preko Čučerja. Ostali vlakom. Na pov¬ 
ratku 14. o. mj. Preuzvišeni je propovi¬ 
jedao. Šteta u jednu ruku, da sam mu 
spomenuo prije propovijedi slabo drža¬ 
nje nekih svećenika u Međimurju. Pod 
tim žalosnim dojmom je govorio...! 

15.V111. 

Neobično zanosno je propovijedao 
o Majci Božjoj, uspoređujući je sa Kov¬ 
čegom zavjetnim. 

19. Vili. 

Iz Zagreba pozvao sam vlč. g. 
Kranjčića, 2 da krene (...) 3 u Krašić i 
kaže neke pojedinosti. Važno je, da 
stigne ovamo prije 1. IX. - prije nunci- 
jeva dolaska...! /.../ 

27V1II. 

Vlč. g. M. Repić iz Lepoglave. Uze- 
li mu ključeve od crkve. Uvjeravaju 
narod, da će crkvu pretvoriti u muzej. 

29. VIII. 

»Sto više čitam Cianove dnevnike, 
to više gledam ljudsku mizeriju i nestal- 
nost. Kako li su bijedni mnogi političan 
ri! Njihov moral?! A onda i svršetak! 
Još više vidim, kolika je sreća sav biti u 
službi Crkve - Ona ostaje. Pa kad i ne- 
što pretrpiš, kako je to časno i ugodno!« 

Radio Beograd demantira vijesti, 
da je nadb. Stepinac visoko oporezo- 
van. Na to će Preuzvišeni: »To jest do- 
duše Vaš porez, ali ad idem redit!« 

30. VI11. 

Sprema se proslava otvaranja pop- 
ravljene škole. Crveni šire vijesti, da 
zato sutra neće biti poldanje Sv. Mise. 
Uzalud im! 

Hoće omesti službu Božju, a kad 
tamo ometaju sebi! 

Udba bila kod Kadleca, Ljubetića i 
Đurana, da bi isti pristupili C.M.D-u. 
»Ne!« - rekao im Đuran. »Narod bi s 
pravom po meni tada pljuvao!« 

Majerovića i Grulicha prisilili na 
O.U.P u Jaski, da potpišu, da neće više 
katehizirati. 

31. V1I1. 

Sve učiteljstvo iz kotara u Krašiću 
na otvorenju škole. Neki se kriomice 
preko dana navraćaju u crkvu. - Vjer- 
nika kod poldanje sv. Mise više nego 
obično...! Mene okrivljuju, što nema 
naroda na proslavi, da sam naime naj¬ 
prije oglasio, da ne bude sv. Misa u 10 
1/2, a onda opet iznenada, da bude! To 
ne stoji. Naprotiv, pomaknuo bih bio 
jednu i drugu sv. Misu malo naprijed, 
da su me molili. No kad nisu smatrali 
potrebnim u svojoj bahatosti - neka im 
bude! 

1.1X. 

Čita »Tajne bijele kuće« i »Ciano¬ 
ve dnevnike« - »Smatram, da će to či¬ 
tanje koristiti. Čovjek štošta i nova 
dozna. Čudim se, kako je Duce, n. pr., 
bio silno nestalan! Ciano naprotiv raz¬ 
borit i trijezan političar... Duce je čov¬ 
jek gotovo bez vjere. Napada - ne lije¬ 
po govori o papi! Grozi se! Jadnik! Oti¬ 


šao je, a Papa je ostao! Nikada ne bih 
htio politički voditi narod. Silna odgo¬ 
vornost... Gledam, kako političari sude 
jedni o drugima: izvana lijepo, a u sebi 
obratno! Vidim iz ovoga i to, da mi ne¬ 
mamo pravoga prijatelja, osim gore 
dobri Bog, a na zemlji Sv. Stolica, koli¬ 
ko to može. Čitajući sve to vidim, kako 
moram sve više imati pouzdanja u dra¬ 
goga Boga!« 

»Sve sam više uvjerenja, da [će] i 
Engleskoj radi njenog držanja biti pod¬ 
metnuta mina...! Previše je tu bez- 
boštva i moralne pokvarenosti. Slično 
je i u Americi... Doći će svjetska revo¬ 
lucija, a onda Marijina pobjeda... Vi 
mlađi svećenici ćete mnogo od toga još 
doživjeti. Bojim se samo za naše župe i 
narod, ako mlađi kler mora poći u rat!« 

Sastao sam se s tajnikom nuncija¬ 
ture u Zagrebu. Talijan je. Mladi sveće¬ 
nik. Daje dojam izvrsnog i pobožnog 
svećenika. Spomenuo mi, da je vijest o 
oporezovanju Preuzvišenoga, odnosno 
mojem, bila velika senzacija među dip¬ 
lomatima na Bledu. »Sretni ste - rekao 
mi je - što imate divan uzor uz sebe - i 
za sebe - u osobi Preuzvišenoga!« Mno¬ 
go ga poštuje. 

Saopćim želju Preuzvišenoga g. Sa- 
lisu, da se potpis Majerovića i Grulicha 


Župni stan u Krašiću svjedok je 
brojnih pohoda liječnika, koji su do¬ 
lazili s nakanom da zasužnjenom i 
bolesnom kardinalu Stepincu pokuša¬ 
ju vratiti u Lepoglavskom zatvoru na¬ 
rušeno zdravlje. 


ima poništiti! »Nema za njih obavezne 
snage...!« 

2.IX. 

Dr. Marić doznao od Rittiga, da su 
vrhovi silno uznemireni, što je gotovo 
propala stvar oko CMD. Ljute se na Sa- 
lisovu okružnicu. Ispituju nije li inicija¬ 
tiva za nju došla iz Krašića. Zanimljivo 
je, da akcija oko formiranja Udruženja 
jest bila vođena bez sudjelovanja Ritti¬ 
ga. - Vjerske komisije! 

Mnogim svećenicima saopćeno, da 
će im otpasti porez, pristupe, li 
CMD-u. Ne! Većina se drži! 

8.1 X. 

/.../ Bio sam na Volavju. Preuzviše¬ 
ni žali što je volavsko proštenište opalo. 

»Da je tamo mlađi svećenik, još bi ga 
podigao!« 

\o.\x. 

Izišli na veliku šetnju. Veseli ga, da 
je ljetina dobra i što smo baš ovdje 
pošteđeni od nevremena. 

»Kako lažu ti naši neprijatelji! G. 
1945. rekao sam američkom konzulu, 
koji je češće dolazio k meni, kako je ne- 
kad u Perziji kralj Asver dao svakom 
lašcu usijanom šipkom probušiti jezik. 
Da je kod nas takav zakon, tko bi pn> 
ducirao tolike šipke!. 7 « 

u.ix. 

Sutra je ime Marijino. Posti. - Posti 
uoči svakog Marijinog dana. 

12.IX. 

Gđa Mila Wod dopremila je ovdje 
prekrasno izrađeni kip Pieta za kapelu 
Majke Božje Žalosne i 6 medaljona koji 
prikazuju sedam Žalosti BI. Dj. Marije. 
Pomoću Zvonka Simečki i mene mon¬ 
tirala ga je. Preuzvišeni cijelo vrijeme 
promatra. Radostan je. »Ne idemo na 
objed, neka se samo to svrši.« 

U.IX. (sic!) 

Preuzvišeni Salis hitno se vraća iz 
Selca. 13. i 15.IX. saslušava ga Udba 
radi okružnice o Udruženju! (...) 

14.1X. (sic!) 

Napali me na otvorenom partij¬ 
skom sastanku, što sam iza otvaranja 
škole rekao, da nisam znao za proslavu, 
pa sam u isto vrijeme odredio sv. Misu. 
Ne! Misa je bila kao i redovito svake 
nedjelje. Nitko me nije molio, da Misa 
bude ranije i narod je bio u crkvi, a ne 
na proslavi! 

17-1X. 

Bogoslovi su iznenada pozvani u 
vojsku. Reakcija vlasti - osveta za Or- 
dinarijevu okružnicu. 

19.1X. 

Tuča potukla vinograde u Slaveti- 
ću i Sv. Jani. Krašić je pošteđen. Ljudi 
kažu: »Nadbiskup moli!« 


20.1X. 

Dr. (...) 4 i Dr. (...) 5 izvješćuju kao i 
(...) 6 otprilike (...) 7 : Iza Vaše osude, 
rekli su onima, koji su bili sa mnom su¬ 
đeni: »Sve vas možemo danas pustiti. 
Mi smo svoje postigli!« 

21.IX. 


Preuzvišeni imao sv. Misu na grob¬ 
lju. Danas je začudo lijepi dan. Mnogo 
je svijeta kod sv. Mise. Zaželio je, da 
bude kao godišnje proštenje na nedje¬ 
lju iza 7 žalosti u rujnu sa sv. Misom na 
groblju. »Želim, da se što više u narodu 
proširi štovanje Žalosne Gospe!« 

Bogoslovi najprije dobili pozive. 
Zatim ih opozvali. Onda im opet ih is¬ 
poručili...! »Vlast ne zna, što da poduz¬ 
me! Najvolili bi pritisnuti Crkvu do 
kraja.« Preuzvišeni mnogo moli za je¬ 
dinstvo u kleru i za ustrajnost. »Da 
episkopat složno ustane, to je nepro¬ 
bojna fronta! CMD ne uspijeva. To ih 
grize. Bijesni su. Zato za sada ne rješa¬ 
vaju porezne žalbe!« 

22.1X. 

Salis izgleda popustio vlastima. Ne 
pitam o tom Preuzvišenoga, ali spome¬ 
nem, da novine nekako to najavljuju, 
reče mi samo: »Boli me srce i duša!« 

27.1X. 

Msgr. A. Majić iz Mostara. - Kuha- 
rić - Galić Leo. Ako je, kako neki kažu, 
Salis popustio samo taktički, svećenici 
prigovaraju. Kuharić otvoreno govori 
na koroni 8 u Okiću: »Generali uzmi- 
ču!« 


25.1X. 

Anonimno pismo šalje se svećeni¬ 
cima, u kojem ih se poziva, da stupe u 
Udruženje. »Biskupska konferencija - 
kaže Preuzvišeni - učinit će svoje. No, 
bojim se da će upravo naši u Zagrebu 
popustiti... Svoje sam rekao. Ne uprav¬ 
ljam dijecezom. Habeant šibi!« 

26.1X. 

»Sto više čitam L'Osservatore Ro- 
mano vidim svu bijedu u svijetu. Maso¬ 
ni su u Francuskoj aktivni. Mislio sam, 
da su se povukli, ali eto ih na djelu. Ka¬ 
tolici su otkrili cijeli tok jedne tajne 
sjednice...!« 


Dr. Nežić i Pišonić stigli autom od¬ 
mah po svršetku konferencije. Kratko 
razgovarali. Čini se, da je tok konferen¬ 
cije bio dobar. Časom bili na objedu. 
Nežić najavio dolazak za 2 tjedna. 

Nešto kasnije drugim autom dola¬ 
ze preuzv. gg. Bonefačić, Butorac i Bu- 
katko. Zadržali se relativno dugo - do 
večere! 

27-lX. 

Dr. Čekada je cijeli dan kod nas. 
Govori, kako je odlučno rekao u propo¬ 
vijedi: »Natjerali ste nas do zadnje lini¬ 
je. Poručujemo Vam, da smo svijesni 
toga, da možemo još samo na križ, ali 
popustiti nećemo....... »Riknut će kao 

ljute guje...« nakon konferencije (Če¬ 
kada). 

2. X. 

Poslije konferencije Salis bio pet 
puta po 5 sati na Udbi. Hoće ga utući - 
živčano slomiti, da popusti. Prijete se: 
»Zar ne znate, da ste u komunističkoj 
državi!« 

3. X. 

Ovdje bila Amerikanka (iz Dalma¬ 
cije) iz Los Angelesa gđa Karmelić. »O- 
vo ovako ne može opstati!« - rekla je. 

8.X. 

Zanima ga pisanje »Vjesnika« o 
Biskupskim konferencijama. 

»Izgleda, da ih je istina upekla. Va¬ 
tikan je za sve 'kriv'. Moje je uvjerenje, 
da svećeničkim udruženjem hoće for¬ 
mirati nacionalnu crkvu, kao u Kini... 
Nedavno sam čitao o junačkom jed¬ 
nom kineskom svećeniku, koji neće da 
pristane uz nacionalnu crkvu.« 

8.X. 

»Zanimljivo je, kako j e Roosevelt u 
razgovoru s Edenom spomenuo, kako 
treba odvojiti Hrvate od Srba, kad su 
toliko heterogeni.« Eden se ne slaže s 
tim! »Čini mi se, da će Zapad teško pla¬ 
titi popuštanje crvenima!« 

8-16.X. 

Pariški radio prenosi pisanje »Vjes¬ 
nika« o biskupskim konferencijama i o 
CMD-eu. Sutradan demantira to pisa¬ 
nje, te javlja: »Biskupske konferencije 

nisu bile tajne, nego javne. Biskupi su 
zabranili S.U., 9 jer ga državna vlast ho¬ 
će upotrijebiti protiv Crkve. 

»New York Times« javlja, da režim 
u Jugoslaviji sa CMD-om želi osnovati 
nacionalnu crkvu. 

Kadlec javlja, kako je pariški radio 
zanosno govorio o Preuzvišenom. Prije 
naime 14 dana bio je ovdje jedan fran¬ 
cuski svećenik-parlamentarac i dopis¬ 
nik France Presse (Srbin) i jedan od U. 
za Informacije. Tom prilikom Preuzvi- 
šeni je rekao: »Gospodin Bog nije nika¬ 
da izgubio bitku! Ako je Crkva koji 
puta jače bila pritisnuta, to je kazna 
bila veća.« 

15.X. 

Korona. »Non expedit = Non li- 
cet«, poručuje On svećenicima. 

12-22X52. 

Bio sam u Zagrebu. Dr. (...) 10 kaže, 
da će u Rimu izići »Bijela knjiga«. Pos¬ 
jeduju dokumente, kako je Tito bio u 
vezi i s Hitlerom - Opis Dravograda... 
Partizani u ustaškoj uniformi ubijali i 
pljačkali samo da omraze ljude... 

Dr. Gahs 11 kaže, da je borba protiv 
Crkve ovdje pojačana poslije Edenova 
posjeta. Englezi su nam neprijatelji... 

Bogoslovija lijepo radi: 65 bogoslo¬ 
va je tamo, a 65 u vojsci. Iz vojske se 
vraćaju očeličeni! 



Zagrebačke crkve visoko su opore- 
zovane. Danas sam i ja predao tužbu 
na Upravni sud radi poreza (90.600). 

Vlč. gg. Josip Crnković u Bjelova¬ 
ru, Maček u Davoru i ljubljanski taj¬ 
nik zatvoreni. Svi biskupi - saslušava¬ 
ni. Državno tužioštvo izdalo nalog Or¬ 
dinariju, da ni usmeno, ni pismeno ne 
smije širiti »Non licet«. 

U »Acta O.F.M.« čitali smo slučaj 
biskupa Jarre u Kini. Zatvoren je - 
umro - pravi mučenik. - »Pouka za na¬ 
še CMD-aše. To neka bi pročitali na 
sastanku u Ljubljani... Komu to nije 


Hvala Vam 

ŠTO ČITATE 1 DRUGIMA OMOGUĆLl)ETE PRIMATI GLAS¬ 
NIK »Blaženi Alojzije Stepinac« Ako navrijeme 

PODMIRITE SVO)E OBVEZE PREMA GLASNIKU, ON ĆE 
MOĆI REDOVITO IZLAZITI I BITI V]ESN1K N)EGOVlH 
VRLINA, KO)lMA GA JE BOG PROSLAVIO ZA DOBRO 

svo)E Crkve i hrvatskog naroda. Glasnik može 

SVAKI ČITATEL) 1 SV]EDOK OBOGATITI SVO)lM DOPISOM 
1 USPOMENAMA NA KARDINALA STEP1NCA, ILI FOTOG- 
RAF1JOM IZ N)EGOVA ŽIVOTA. AKO STE BILI DIONIK 
KO)E SVEČANOSTI PRIREĐENE U N)EGOV SPOMEN, IZVI¬ 
JESTITE o tome putem.Glasnika sve prijatelje i 

ŠTOVATELIE KARD. STEPINCA. 


Zbog lažnog i zlonamjernog tuma¬ 
čenja ove slike mnogi su zavedeni 
pomislili da je nadbiskup Stepinac 
pozdravljao ispruženom rukom. 
Fotografije demantiraju lažne ob¬ 
jede, na njima montirane optužbe 
i nepravedne presude. Naime, 
dok Poglavnik i drugi sudionici 
pozdravljaju uzdignute ruke, nad¬ 
biskup Stepinac je svoje ruke pre¬ 
križio ispod prsiju, a papinski izas¬ 
lanik p. Marcone ih drži u redov¬ 
ničkoj odjeći, kako i priliči bene¬ 
diktincima. 


dosta, žalosno je. Kuda to vodi. 7 ... Ja se 
nadam, da nijedan čestiti svećenik ne 
će popustiti. Molim dragoga Boga i Bo¬ 
gorodicu za donum perseverantiae za 
sebe, svećenike i vjernike. In Te, Domi- 
ne, speravi!« 

»Nije li slično i kod nas. Promijeni¬ 
te samo imena i eto Vam slike kako je 
kod nas. Oni hoće preko CMD-a na 
svaki način formirati nacionalnu Cr¬ 
kvu - odcjep od Rima i što smo 
onda.« 13 Nakon ovog teksta ispisanog 
strojem stoji upisano nalivperom: E. to 
preveo iz Acta Fratrum Minorum. 

27X52. 

Danas je primio iz Rima kartu sa 
potpisima svojih kolega. Neobično je 
razdragan kod večere. U duhu je s nji¬ 
ma. Priča mi mnoge pojedinosti, što je 
doživio na studiju u Rimu... 

30.X.52. 

Radio London javlja da je Eden 
tražio potpuno oslobođenje Preuzviše- 
noga - kod Tita. Pariz drugčije: Eden je 
dao Titu do znanja mišljenje engleske 
vlade o vjerskoj toleranciji, a slučaj 
Preuzvišenoga, da je stvar Jugoslavije. 
»To je stvar Gospodina Boga - i kad on 
reče: dosta, neće se pitati ni Tita, ni 
Edena. Bog zna, gdje i oni tada budu. 
Uostalom niti želim, niti molim za oslo¬ 
bođenje. 

Trpjeti i umrijeti za Božju stvar - 
kud ćete više!« 

Veseo je što svijet lijepo dolazi na 
listopadsku pobožnost, osobito djeca. 


■ 

Misijska skupina iz Župe 
sv. Antuna Padovanskoga u 
Zagrebu, u pohodu »Spomen-zbir- 
ci« iz ostavštine bi. A. Stepinca, 
21 . studenoga 2000. 


Neobično raspoložen kod večere. 
Obnavlja uspomene iz Germanikuma. 
Sjeća se dobrog špirituala O. Pfulfa, O. 
rektora, koji mu je dao za uspomenu 
malu sliku Majke Božje, koju on trajno 
drži na stolu pred sobom - Zatim govori 
o studiju, rukometu, izletima, kako je s 
kolegom Wendelom uvodio struju i si... 
Veliko priznanje daje isusovačkom od¬ 
goju - redu. Smisao za red imao je, ko¬ 
liko vidim iz njegovih riječi, i prije, ali 
je stvar dotjerala - zavodska disciplina 
u Germanikumu - autodisciplina - to 
je potpuni čovjek! 

31X52. 

Silno nevrijeme. Kiša. Krupačani 
morali u Krašić kroz Pribić, jer je Kup- 
čina silno narasla. »O da bi sutra na 
Sve Svete i Dušni dan bilo lijepo vrije¬ 
me. No, sutra je subota, Marijin dan, 
mora se barem malo pokazati sunce.« 

l.X1.52. 

I nastalo je lijepo vrijeme... Propo¬ 
vijeda na groblju. 


pisma čitatelja 

Poštovani! 

Sigurna sam da mi je blaženi 
Alojzije uslišao molbu, te mi je di¬ 
jete upisano na fakultet. 

Mislim da je primljen čudom, 
jer je bio ispod »crte« iz nje¬ 
mačkog, a iz lingvistike dvanaesti. 
Žarko sam molila da blaženi A loj¬ 
zije moli majku Nebesku i dragog 
Isusa da omekša srca profesora i 
da ga prime. 

Ako ovo pomaže, 
sretna sam, Anđa Mr. 



Rekao mi je: »Vi ste mladi i doživ¬ 
jet ćete procvat Crkve Božje. Dakako 
ne vanjski sjaj, nego preporod u duša¬ 
ma - Vi ćete sigurno kao manuduktor 
ove naše ministrante voditi k oltaru...« 

Dobio je iz Amerike »Američki ka¬ 
tolički glasnik«, u kojem piše o progo¬ 
nima u Jugoslaviji i o proštenju Presve¬ 
toga Trojstva u Krašiću. 

3X1.52. 

Jučer je imao tri sv. Mise u kapeli 
na groblju. Neumorno ispovijedao je 1. 
i 2. XI. o. g. 

Pohodio Preuzvišenoga general 
reda bolničke braće iz USA. »Mi bolje 
znamo, kako je ovdje, negoli vi« - re¬ 
kao nam je. 

Odgovorio sam zastupniku Care-a 
i predao imena triju čč. sestara, da ih 
uruči Msgr. Concius-u u New Yorku. - 
U zadnje vrijeme ne stižu - paketi - ni 
pošta! 

4X1.52. 

Pohodio Preuzvišenoga - preuzv. J. 
Pavlišić. 

Dr. Nežić interniran u kotar u Pa¬ 
zin. 

5X1.52. /.../ 

Vlč. g. Đuran dobio poziv za sveće¬ 
nički sastanak svećenika jaskanskog i 
karlovačkog kotara, koji će se održati u 


jednom karlovačkom hotelu. Krakar 
obilazi naokolo autom Udbe i agitira. 
Preuzvišeni: »To je izdaja Boga!« 

Radostan je, što je Eisenhovver po¬ 
bijedio na izborima. 

Kako je kongresu partije u Zagrebu 
došlo do onog Đurićevog ispada - 
Preuzvišeni to poprati: »'Ut illos con- 
fundere digneris'« - još ću više moliti!« 

8. X1.52. 

Pišonić u Beogradu. »Bebler sa iz- 
vinjavanjem predaje notu Nunciju... 
Vatikan se ne boji. Istina je na njegovoj 
strani...« 

9. X1.52. 

Partijci na sastanku u Hrženiku 
napali nas prosto govoreći - da su Ste- 
pinac i Vraneković upriličili procesiju 
na groblje 2.XI. u nedjelju, a ne l.XI. 
samo da ometa zbor birača. - Nama to 
ni na kraj pameti. Mi ne trebamo ome¬ 
tati takove stvari. Vjernici znaju, gdje 
im je mjesto. 

»Biskupi ne popuštaju. ’Non licet' 
ostaje na snazi. Vi ste mladi i doživjet 
ćete procvat Božje Crkve. Svršiti će sve 
ovo, makar Stepinac morao i umrijeti.« 

13X1.52. 

U posjetu bili dr. Lach i Pišonić. 
Ništa posebnog? 

15. X1.52. 

Severin Pernek, Josip Đuran. 
Đuran nam priča, kako Udba angažira 
neke ženetine, da mu se nametnu, da 
ga onda mogu objediti pred narodom. 
Slično i za mene rekao je udbaš Drpić 
pred Matom Ćukom kbr 144-, da Vra- 
neković mora imati u mjestu ljubavni- 
cu, jer da on ne može bez nje živjeti. 

16. X1.52. 

Preuvišeni vjenčao nećaka Branka. 
Bio je i na svadbi kod zaručnice France, 
kćeri Petra Stepinac. Kad smo polazili 
tamo, milicija izletila iz menze na uli¬ 
cu- Razbojničkim upravo pogledom 
gledaju za nama. Svatova bilo mnogo - 
i lijepo raspoloženje. Nižu se običajne 
zdravice u slavu Presvetog Trojstva, 
Srca Isusova, Duha Svetoga, Bogorodi¬ 


J Pod vedrim nebom; na otvorenom pro¬ 
storu; izvan crkve. 

" Ime precrtano i nečitljivo. Iz župnikovog 
zapisa od 25. kolovoza riječ je o vlč. 
Kranjčiću. 

3 Ime precrtano i nečitljivo. 

4 Ime precrtano i nečitljivo. 

5 Ime precrtano i nečitljivo. 

6 Ime precrtano i nečitljivo. 

7 Ime precrtano i nečitljivo. 

8 Godišnja svećenička skupština s preda¬ 
vanjima u vidu permanentnog obrazo¬ 
vanja klera i traženja novih načina pas¬ 
toralnoga rada. 

9 Svećeničko udruženje. 

10 Ime precrtano i nečitljivo. 

11 Ime je prekriženo, ali čitljivo. 

12 Gornje su riječi napisane kao uvod u 
ovo, dnevniku priloženo, izvješće: 

Izraz poštovanja i vjernosti katoličkih 
vjernika u Kini prigodom pogreba pre- 
uzv. Cirila Jarre, biskupa. 

Preuzv. Ciril Jarre, biskup, franjevac, 
umro je u komunističkom zatvoru u Kini 
ove godine i onda je policija (komunisti¬ 
čka) predala tijelo da se zakopa. Odmah 
su ga obukli u najbolje biskupsko ruho 
crvene boje, i istoga dana uveče bilo je 
tijelo lijepo ukrašeno, preneseno u kape¬ 
lu misijske bolnice (kojom sada već 
upravljaju komunisti). Odmah su svi u 
gradu saznali za smrt preuzv. nadbiskupa 
i dolazili, da odaju počast njegovom mrt¬ 
vom tijelu. 

Drugi dan, devetog ožujka, u nedjelju 
ujutro odslužili su prvi Requiem u istoj 
kapeli. Vjernici su stizali u tolikom bro¬ 
ju, da se policija čudila. Jedan od tako¬ 
zvane "samostalne Crkve" (to su oni 
jadnici, koji su na pritisak komunističke 


ce, Majke Božje, Lijepe naše, - i onda 
pozdrav Preuzvišenom. Djever Ivan 
Matko lijepo je i zanosno govorio, tako 
da je sav zbor stojeći dugo pljeskao i sa 
»živio« pozdravio Preuzvišenoga. Nje¬ 
gov je odgovor dirnuo sve do srca! 

18. X1.52. 

Posjet vlč. gg.: J. Ormuž, v S. Drak- 
sler, Josip Pinturić, Drago Znidaršić, 
Krešo Ivšić, Matej Duduković. Objed 
kod J. Simečkoga. - Vedro raspolože¬ 
nje, jer smo svi unum corl 

19. X1.52. 

Vlč. g. S. Petrović iz Prekrižja jav¬ 
lja, da se čvrsto drži svećenstvo iz okoli¬ 
ce Varaždina i u Međimurju. Svi osuđu¬ 
ju Jambrošića. 


vlade pristali, da se odcijepe od Rima, a 
onda dakako i od Katoličke Crkve) 
upao je pred policijom i vjernicima u 
gorki plač. 

Kršćani, koji su napunili kapelu i 
susjedni vrt, pjevali su bez prestanka Te 
Deum. Oko podne je policija istjerala 
narod iz kapele i naredila, da se tijelo 
odmah ukopa izvan grada u selu 
Kukiafen, daleko 12 kilometara odanle. 
Pošli su u Kukiafen preko Hungkialou u 
2 sata popodne i stigli u Hunkialou u 5 
sati istoga dana. Tu su vjernici protesti¬ 
rali zbog toga, što se tijelo mora odmah 
ukopati i poslali su deputaciju na polici¬ 
ju. Policija je dozvolila, da se ukop odgo¬ 
di do dana 11. ožujka. Međutim je 
Tung-welung (skinuti generalni vikar, 
koji je prije bio optužio nadbiskupa i 
sada je vođa te nove tobožno samostalne 
crkve) opomenuo policiju, da je crvena 
boja, u koju su obukli nadbiskupa znak, 
da je nadbiskup mučenik. Stoga je 
odmah u noći policija provela istragu o 
toj stvari i naredila da se tijelo odmah 
preveze u Kukiafen i ondje pokopa. 
Tako su tijelo prenijeli u Kukiafen i 
ondje pokopali provizorno uz plač kršća¬ 
na onoga mjesta. 

Dne 10. ožujka ujutro došao je u 5 sati 
nalog, da se tijelo opet iskopa i preveze u 
Hungkialou. I tako su načinili. Izostala 
je svečana Misa. U 10 sati je onaj isti 
Tung-welung (apostata) u prisutnosti 
policije skinuo sa nadbiskupovog tijela 
odijelo crvene boje i htio mu obući 
robijaško odijelo zatvorenih kriminala¬ 
ca. Puk je protestirao i prokleo ga. Nato 
su dozvolili, da se nadbiskupa može obu¬ 
ći u bijelo misno biskupsko odijelo. Iza 
toga je policija naredila, da se tijelo 


20.X1.52. 

»Stupiti u CMD - jest izdaja 
Boga!« 



odmah ukopa. Nato su sa strane vjerni¬ 
ka uslijedili novi protesti i molbe. Policija 
je telefonom pozvala policijsku centralu, 
koja je dozvolila, da se pogreb odgodi do 
drugoga dana o podne. Slijedećeg dana, 
11. ožujka sabrao se silan narod, i iz 
mjesta udaljenih po 20 i 30 milja. U 9 
sati pjevali su Requiem. Pod Misom je 
policija pretražila mrtvo tijelo, ima li na 
njemu rana. Iza Mise dano je odrešenje. 
Zatim su mrtvo tijelo nadbiskupovo 
ponijeli na nosiljci muževi i žene sve do 
Kukiafena, 6 milja daleko. Svi su vjer¬ 
nici pratili mrtvo tijelo i policija nije 
znala što da čini. 

Apsolutno je nemoguće opisati ganuće 
puka i nastojanje, da se domogne relik¬ 
vija časnoga pokojnika, tako da su i 
bradu nadbiskupovu odrezali, koja je 
bila velika i lijepa (u misijama nose bis¬ 
kupi i svećenici brade i brkove). Na dan 
pogreba tijelo je (makar već mrtvo već 
četvrti dan) bilo potpunoma gipko, kao 
da je živo. Ruke su časnoga umrloga 
nadbiskupa blagoslovile (dodirom) na 
stotine krunica i medaljica. Više su po¬ 
ljubaca primile njegove ruke i noge ovog 
posljednjeg jutra negoli u 23 godine 
njegova episkopata. 

Plod smrti: sa žrtvom nadbiskupovom 
izgleda da je umrla i zloglasna "samostal¬ 
na Crkva". 

Bivši njegov vikar i apostata Tung-we- 
lung bio je tako proklet, ismijan i izrugan 
u Hunkialou u prisutnosti komunističke 
policije, osobito od žena, mladića i dje¬ 
vojaka, da se više nije usudio doći u ovo 
mjesto. Nadamo se, da će pokojni nad¬ 
biskup biti budući zaštitnik - mučenik 
Tsinana. 

I ostulatura za proglašenje svetim 
blaženog Alojzija Stepinca je pripremi- 
la za tisak knjigu izvornih dokumenta i 
svjedočanstava o pomoći koju je zagre¬ 
bački nadbiskup, blaženi Alojzije Stepi- 
nac, za vrijeme 2. svjetskog rata, pružio 
ugroženom pučanstvu židovske narod¬ 
nosti i vjeroispovijesti. 

Pripremajući za objavljivanje te 
dokumente, došli smo do zaključka da 
bi svaki pismen, istinoljubiv i pravedan 
čovjek morao uočiti Alojzijevu osjetlji¬ 
vost za bližnjega u bijedi. Svjetski tisak 
nažalost nastavlja, opako i zlonamjer¬ 
no, ignorirajući i zapostavljajući povi¬ 
jesnu istinu i dokumente, ocrnjivati 
Blaženikovu osobu. A upravo nam ga 
dokumenti prikazuju kao neustrašivog 
borca za ljudska prava i slobodu. Svo¬ 
jim poticajima, intervencijama, osob¬ 
nim darovima, putem Caritasa i veliko¬ 
dušnih katoličkih obitelji, samostana i 
župnika, uspio je zaštititi i spasiti na ti¬ 
suće prognanika, izbjeglica i ugroženih 
građana, bez obzira na njihovu vjersku, 
ideološku ili nacionalnu opredijeljeno¬ 
st. Čitatelji i u ovom broju Glasnika 
mogu s radošću i ponosom pročitati ne¬ 
koliko takvih izvješća, koja su i poticaj 
na uvijek aktualno svjedočanstvo kr¬ 
šćanske ljubavi. 

. Fizičke prijetnje nadbiskupu 
Alojziju Stepincu koje su mu 14. ko¬ 
lovoza 1941. uputili nepoznati pot¬ 
pisnici, u rukopisnom izvorniku oz¬ 
načeni kao predstavnici Hrvatske ka¬ 
toličke omladine. 

Izvor: Izvornik pisma prileži u 4. 
svesku dnevnika nadbiskupa Alojzija 
Stepinca, na str. 336. 

»Mi! 

Čitava hrvatska omladina i kato¬ 
lička mladež oštro vas kritikujemo, i 
strahovito optužujemo sa pravednim 
gnjevom, što niste u vašem govoru niti 
jednom riječi spomenuli Poglavnika! 
našeg dragog velikog vođu! 

Mnogo ste izgubili u očima čitave 
omladine, a na mladosti svijet ostaje! - 
Sa svih strana se čuje danas oštar i pra¬ 
vedan gnjev protiv vas, - i zato vas 
upozoravamo, nemojte to olako shvati¬ 
ti! - Moguće je to bio slučaj, ali mi vas 
upozoravamo, sa ovakvim postupkom, 
postoji opravdana i temeljita sumnja, 
da i dalje podržavate veze sa Jugoslave¬ 
nima i Srbima kao njihov stari drug bo¬ 
rac sa Solunskog fronta! !!! Mi mrzimo 




sve, što nam ruši našu dragu Državu, i 
svakoga tko zaštićuje Zidove, kojima je 
jedini cilj i želja da boljševizam zavlada 
svijetom. - 

Hrvatska katolička omladina. - 
14/VIII. 1941.« 

Svjedočanstvo Hinka Manna 
napisano 20. rujna 1945., o pomoći 
koju je nadbiskup Stepinac pružio Zido¬ 
vima. 

Izvor: Arhiv Hrvatske, Zagreb, 
ZKRZ-C/UZ 2235/2-45, kut. 10, str. 
90-93. 

»(...) Sa tim memorandumom u 
džepu, ja sam idući dan u pola 8 ujutro 
našao se sa Hahnom pred Katedralom. 
Bilo je to u nedjelju, dan prije početka 
biskupskih konferenca 1941. Hahn je 
imao preko sebe prebačen kaput da se 
prikrije njegova golotinja, jer je išao 
pred nadbiskupa, tačno onakav, kakav 
je bježao iz Jasenovca. Kako je bilo do¬ 
govoreno, g. Dumić (predsjednik Kari- 
tasa, op. J. B.) čekao je pred ulazom u 
Dvor. Bio je začuđen kad je vidio mene. 
Ja sam mu u brzini ispričao razlog zašto 
sam ja došao i kako su me članovi žid. 
općine ostavili na cjedilu. Dumić zgra¬ 
žajući se ovakvom postupku odveo je 
Hahna i mene u Dvor, dok je Romer 
koji je Hahna odveo čekao u kolima. 

Nadbiskup nas je primio u svojoj 
biblioteci. Osim Dumića, Hahna i 
mene bio je uz Stepinca i njegov tajnik 
te još jedan svećenik, za kojeg sam 
predmnijevao da je papinski legat. Uz¬ 
buđen pričam Nadbiskupu što me je 
dovelo do njega. Molim ga da sasluša 
doživljaje jednog bjegunca iz Jasenov¬ 
ca. U to Hahn zbaci sa sebe kaput i po¬ 
kaže se u onakovom jadnom stanju u 
kakovom je došao iz Jasenovca, te za¬ 
počne opisivati logor u Jasenovcu, nje¬ 
gove mučitelje, njegove žrtve, i pokazu¬ 
je svoje otvorene rane koje su još po¬ 
malo krvarile. 


Ni vrućina nije spriječila brojne pred¬ 
stavnike mladih da u odori otaca do¬ 
čekaju Svetog Oca, na Znjanu 4. 
listopada 1998. 


Promatrao sam lice Nadbiskupovo. 
Ovo je bivalo sve mračnije i mračnije, 
dok mu nisu potekle suze iz očiju. Kada 
je Hahn završio, okrenuo se Nadbiskup 
prema meni i rekao: »Ja sam od Paveli- 
ća već tražio da se dokinu ta zvjerstva 
po logorima, no on me je uvjeravao da 
je to neistinito što se priča o logorima. 
Sada me ali nitko više ne će razuvjeri¬ 
ti.« Zadržali smo se kod Nadbiskupa od 
pola 8 ujutro do 10 prije podne. U dva i 
po sati može se mnogo toga da kaže. 
Prije odlaska uručio sam mu još moju 
pismenu molbu, umolivši ga da i ovo 
pročita. Dok sam ja sa Hahnom otišao, 
Dumić je još ostao kod Nadbiskupa. 
Kasnije mi je rekao da je Nadbiskup 
odmah nakon našeg odlaska sjeo i pro¬ 
čitao moju molbu, te dao nalog da se 
ova odmah prevede na latinski. Ta da 
je umnožena i razdijeljena svim bisku¬ 
pima na konferenciju i isto tako da je s 
popratim pismom otpremljena u Vati¬ 
kan. Hahnu je uspjelo da se potom pre¬ 
baci preko granice. (...) 

Ali prije nego će Kuehnel sa Mille- 
rom doći tamo da joj savjetuje, da sklo¬ 
ni sve što bi bilo od vrijednosti, a napo¬ 
se biblioteku dra. Kastla, i savjetovao 
joj da sve te predmete spremi u sandu¬ 
ke i dade na čuvanje, napomenuvši, da 
je i dr. Sik svoju biblioteku dao onamo 
na čuvanje. Taj stan je stvarno bio 
onda po gđi Bluehvveiss predan Mille- 
ru, a gđa Bluehweiss mi je kasnije pri¬ 
čala kako je Miller došao u njen stan, 
predstavivši se tko je, ali odmah napo¬ 
menuo, da ga se ne treba bojati, jer da 
joj on ne će ništa učiniti.« 

KRONIKA 


Zajednica 

ŠTOVATELJA 

BL. A. Stepinca 

^Sla 3. obljetnicu proglaše¬ 
nja blaženim kardinala Stepinca i 
41. obljetnicu njegove mučeni¬ 
čke smrti utemeljena je Zajedni¬ 
ca štovatelja bi. A. Stepinca. 
Kroz nepuna dva mjeseca, do 
31. ožujka 2001., u nju se učla¬ 
nilo 810 vjernika. Najviše njih 
dolazi iz župe BI. A. Stepinca u 
Koprivnici (110), iz Marije Bis¬ 
trice (53), iz Đurđevca (46), Sv. 
Petra u Zagrebu (40), iz Cvetko- 
vića u župi Jastrebarsko (38), iz 
župe BI. A. Stepinca u Zagrebu 
(30), Kat. Društva »Branimir« u 
Splitu (25), iz župe Ranjenog Isu¬ 
sa u V. Qorici (20) itd. Pojedi¬ 


načno su se prijavili štovatelji iz 
svih župa grada Zagreba, te 15 
župa iz ostalih hrvatskih biskupi¬ 
ja. 

Čitatelji Qlasnika i svaki vje¬ 
rnik može pristupnicu zaiskati na 
adresi Postulature ili zajednički u 
dogovoru sa župnikom. Taj oblik 
pristupanja zajednici ujedno je 
jamstvo da će i župnik s tim što¬ 
vateljima moliti i promicati Bla- 
ženikovo štovanje. 

Svaki štovatelj Blaženog Aloj- 
zija Stepinca uključen u ovu za¬ 
jednicu moli: 

- za čast i proslavu Isusa Kri¬ 
sta i Katoličke crkve 

- za čvrstoću osobne vjere i 
vjernosti Isusu Kristu i Crkvi 

- za svoje osobne nakane i 
potrebe 


- za Domovinu Hrvatsku i 
svakog čovjeka 

- za očitovanje i potvrdu sve¬ 
tosti bi. Alojzija Stepinca u pos¬ 
tupku njegove Kauze za progla¬ 
šenje svetim 

Wz molitvu svaki štovatelj BI. 
Alojzija Stepinca uključen u ovu 
molitvenu Zajednicu svojim ra¬ 
dom nastoji: 

- savjesno obavljati svoje 
svakidašnje obveze 

- svjedočiti kršćanske istine u 
privatnom i javnom životu 

- surađivati s Postulaturom u 
promicanju Blažen ikova glasa 
svetosti i mučeništva 

- sudjelovati svakog 10. u 
mjesecu u slavlju sv. Mise ili 
molitvenom sastanku 

- darom i žrtvom pridonositi 
za uspješan dovršetak postupka 
za proglašenje svetim BI. Alojzi¬ 
ja Stepinca 

- što češće moliti molitvu za 
proglašenje svetim bi. Alojzija 
Stepinca (vidi str. 62.) 


1 rvo okupljanje Zajednice bit će u četvrtak, 21. lipnja 2001., 
na imendan bi. Alojzija. Očekujemo štovatelje iz Zagreba i okol¬ 
nih župa. Na susret su pozvani i svi ostali Blaženikovi štovatelji. 

Susret će se održati u »Svečanoj dvorani« Dječačkog sjeme¬ 
ništa na Salati u Zagrebu. 

Program će započeti u 15 sati s ovim dnevnim redom: 

♦ Dobrodošlica i pozdravne riječi 

♦ Predstavljanje i upoznavanje štovatelja 

♦ Razmatranje o bi. Alojziju Stepincu 

♦ Molitva vjernih - rječju i pjesmom 

♦ Odmor i domjenak 

♦ Izbor suradnika za kontakte s Postulaturom 

♦ Kulturno-umjetnički program na teme iz Blaženikova života 



U 19 sati svečano euharistijsko slavlje u Zagrebačkoj katedrali. 
U drugim mjestima će se molitveni susret s Postulatorom os¬ 
tvariti tijekom jesenskih mjeseci. 


»IN TE, DOMINE, 
SPERAVIL 

Ministranti iz Marije Bistrice na grobu bi. A. Stepinca u Zagrebačkoj ka¬ 
tedrali 1965./ među njima su i trojica budućih svećenika Franjo Behek 
(u 1. redu, 5. slijeva, umro kao župnik u Novigradu na Dobri 1996.)/ 
Josip Cukman (3. red, 2. slijeva/ župnik u Zlataru)/ Ivan Hrastović 
(3 red, 4. slijeva,- župnik u Loboru) 


Hodočašće ministra- 
nata u Zagrebačku 
KATEDRALU - 1965 . G. 

Među mnoštvom ministranata 
iz zagrebačke nadbiskupije hodo- 
častila je i grupa ministranata iz 
župe Marija Bistrica. Prinijeli su i 
prikazane darove: Uskrsnu svijeću, 
simbol Krista svjetlo svijeta, i lici¬ 
tarsko srce, znak župe i svetišta 
Majke B. Bističke. 

Ovi dječaci na priloženoj fotog¬ 
rafiji bili su dobri vjeroučenici, rev¬ 
ni ministranti, a i dalje su u životu 
ostali dobri vjernici. 

Trojica su primila svećenički 
red, revno vrše pastoralnu službu, 
no jedan je među pokojnima. Mi¬ 
nistranti su ures liturgijske službe. 

Lovro Cindori, njihov vjeroučitelj 

Izložba u BLATU 
(Korčula) 

Izložba »Blaženi Alojzije Stepi- 
nac«, sastavljena od predmeta koji¬ 
ma se Blaženik služio za svojega ži¬ 
vota, te dokumenata i fotografija o 
njegovom životu i djelovanju, pri¬ 
ređena je u Blatu na Korčuli od 12. 
do 19. ožujka 2000. Organizator iz¬ 
ložbe u Maloj dvorani Doma kultu¬ 
re bila je Biskupija dubrovačka, 
Župni ured Blato i Poglavarstvo op¬ 
ćine Blato (Odbor za kulturu). Pri¬ 
ređivač je pripremio izvrstan vodič 
izložbe, s brojnim mislima iz propo¬ 
vijedi i pisama bi. Alojzija Stepinca 
te uglednika iz crkvenog i javnog ži¬ 
vota u domovini i u svijetu. Prigod¬ 
ni životopis sastavio je Josip Barišić. 
Autor izložbe bio je dr. Juraj Batelja, 
voditelj postupka za kanonizaciju 
bi. kard. Stepinca. 

Nova crkva u čast bi. A. 
Stepinca 

Brigom mons. Željka Slonjšaka, 
župnika u Kutini, u Kutinskoj Slati¬ 
ni je utemeljena nova župa bi. Aloj¬ 
zija Stepinca, čime su zadovoljeni 
dugogodišnji zahtjevi mještana šest 


pripadajućih sela. Utemeljenjem 
župe pokrenute su i započete aktiv¬ 
nosti na izgradnji župne crkve i žup¬ 
nog dvora, za što je 10. veljače pos¬ 
tavljen i posvećen temeljni kamen. 

U Limi posvećen oltar u 
čast bi. Alojzija Stepinca 

Kardinal Vinko Puljić, vrhbo¬ 
sanski nadbiskup u četvrtak 15. 
ožujka 2001. na Katoličkom sveuči¬ 
lištu Santa Maria u Arequipi primio 
je počasni doktorat, a u nedjelju 11. 
ožujka 2001. posvetio je oltar i žup¬ 
nu crkvu sv. Leopolda Mandića u 
Limi, u kojoj mise slave Hrvati i Pe¬ 
ruanci. U oltar su položene relikvije 
blaženog Alojzija Stepinca. 

Pohvalne kritike Sluzi 
Božjemu Aleksi Benigaru, 
piscu Stepinčeva životopisa 

Na Simpoziju o 100. obljetnici 
osnutka Hrvatske franjevačke pro¬ 
vincije sv. Cirila i Metoda, 9. ožujka 
2001., govorio je i prof. Jure Krišto. 
Zboreći na temu: »Prepoznatljivosti 


društvenog i crkvenog stanja u Hr¬ 
vatskoj u Benigarovoj biografiji o 
kardinalu Stepincu«, iznio je koris¬ 
ne kritike koje bi trebale ukazati na 
popravke u novom izdanju, ali je to 
opravdano time što Aleksa Benigar 
nije bio povjesničar niti je boravio u 
domovini za vrijeme pisanja biogra¬ 
fije o Stepincu, te nije mogao znati 
za sva događanja na ovim prostori¬ 
ma. 

Najavljeno zahvalno 
hodočašće Zagrebačke 
nadbiskupije u Rim 

Na redovitoj sjednici Prezbiter- 
skog vijeća Zagrebačke nadbiskupi¬ 
je, održanoj pod' predsjedanjem 
mons. Josipa Bozanića, nadbiskupa 
zagrebačkoga, u ponedjeljak 12. 
ožujka, pomoćni biskup Josip Mr- 
zljak obavijestio je vijećnike da će 
se od 26. do 30. studenoga održati 
hodočašće Zagrebačke nadbiskupi¬ 
je u Rim, s ciljem iskazati zahvalno¬ 
st papi Ivanu Pavlu II. za proglaše¬ 
nje blaženim kardinala Alojzija Ste¬ 
pinca te u povodu znanstvenog 

skupa koji će se u to vrijeme održati 
u Rimu, a bit će posvećen kardinalu 
Franji Seperu, nekadašnjem zagre- 
bačkom nadbiskupu i pročelniku 
Kongregacije za nauk vjere, o 20. 
obljetnici njegove smrti. 

BLAGOSLOVLJEN 
STEPINČEV KIP U 
BISTRIČKOM KARMELU 

Zagrebački pomoćni biskup Jo- 
sip Mrzljak blagoslovio je u nedjelju 
11. veljače brončani kip bi. Alojzija 
Stepinca u karmelu u Mariji Bistri¬ 
ci, čime je označen završetak rado¬ 
va na tom karmelu. Nakon blagos¬ 
lova biskup Mrzljak predvodio je 
misno slavlje u samostanskoj crkvi. 
Na početku mise sve okupljene je 
pozdravio upravitelj bistričkog sve¬ 
tišta mons. Lovro Cindori. Na kraju 
misnog slavlja okupljenima se obra¬ 
tio prebendar Mijo Gabrić, koji je 
zahvalio izvođačima radova, te bis¬ 
kupski vikar za kontemplativne 
osobe posvećenog života u Zagre¬ 
bačkoj nadbiskupiji, karmelićanski 
provincijal o. Vjenceslav Mihetec. 


Na misnom slavlju pjevanje je 
predvodio zbor Nadbiskupskoga 
dječačkog sjemeništa iz Zagreba uz 
tamburašku pratnju pod ravnanjem 
Josipa Pustičkog. Sjemeništarci su 
došli u Mariju Bistricu u pratnji 
svog rektora dr. Jurja Batelje, koji je 
postulator za proglašenje svetim bi. 
kardinala Stepinca, te prefekta vlč. 
Dominika Vukalovića. 


Mons. Josip Mrzljak, pomoćni bis¬ 
kup zagrebački, otkriva i blagoslivlje 
kip bi. Alojzija Stepinca na ulazu u 
Karmel u Mariji Bistrici, 1 1 . veljače 
2001 . Kip je izradila akad. kiparica 
Marina Stoponja 


Dragi monsinjore! 

(dr. Batelia) 

Potvrđujem primitak Vašega pisma od 12. veljače 
2001. godine. Hvala Vam na pažnji, osobito što ste 
mi poslali četiri primjerka pristupnice u zajednicu 
»BI. Alojzije Stepinac«. 

Pristupnicu sam fotokopirao u 220 primjeraka, 
od kojih sam 160 već poslao na razne adrese. Vrlo se 
dobro sjećam moga prvoga i posljednjega susreta s 
blaženim Alojzijem, Viktorom, Stepincem. To je bilo 
1938. godine u Sloveniji, u župi sv. Križ, nedaleko od 
Jesenica. Tu sam došao kao mladomisnik, sa slugom 
Božjim, mojim magistrom fra Antom Antićem. Imao 
sam tu milost da sam tu tri dana boravio u njegovoj 
blizini. Osobito su na mene ostavili duboki dojam sus¬ 
reti za vrijeme euharistijskog slavlja, kao i nešto ne- 
posredniji susreti za vrijeme zajedničkog blagovanja. 

Ono što me se osobito dojmilo kod bi. Alojzija Ste¬ 
pinca, bila je činjenica duboke i istinske sabranosti 
kod svake Sv. mise. Kako je tih dana bilo tu prisutno 


pisma čitatelja 

više svećenika na odmoru, on nije propuštao nijed¬ 
nu prigodu slavljenja, te je u dubokoj sabranosti 
prisustvovao svakoj Sv. misi. A tog dana su jedan 
za drugim šestorica misnika služila Sv. misu. 

Uz sve navedeno, na mene je uz to ostavio jako 
duboki dojam i čin njegove sinovske zahvale prema 
Bogu poslije svake Sv. mise. 

Ovih mojih nekoliko mladomisničkih zapažanja 
neka i vama budu snaga i poticaj u daljnjem radu 
oko postupka za proglašenje svetim, našega blago¬ 
pokojnoga kardinala, mučenika, bi. Alojzija Stepin¬ 
ca. 

Svako dobro i uspjeh u radu, uz srdačan poz - 
drav želi vam fra Kruno Vukušić. 

Fra Kruno Vukušić 
Imotski, 
11. ožujka 2001. 

bog zanimanja čitatelja 
za hrvatsku »Crnu knjigu«, koja 
je pod naslovom »Crna knjiga o 
grozovitostima komunističke vla¬ 
davine u Hrvatskoj« zapisana u 
proljeće 1946., a Postulatura za 
proglašenje svetim blaženog 
Alojzija Stepinca ju je po prvi 
put objavila u studenome 1999., 
donosimo u ovom broju (glasni¬ 
ka uvodne misli u to osebujno 
svjedočanstvo o prilikama koje 
su nastale dolaskom komunis¬ 
tičke vlasti. 

UVOD 

Ako će u demokratskim drža¬ 
vama ikada zavladati komunizam, 
kako danas vlada u Jugoslaviji, one 
će tek tada znati što je komunizam. 
Jer samo onaj može znati, što je ko¬ 
munizam, tko ga je doživio. 

Cak ni oni, koji su ga doživjeli, 
ne mogu nam potpuno reći, što je 
komunizam. Stotine tisuće Hrvata, 
što ih je komunizam dosad potama- 
nio, da ustanu iz zemlje - jer su im 
grobovi nepoznati - i da im se vrati 
dar govora i predsmrtne memorije, 
pa da se krenu u demokratske drža¬ 
ve i sve kažu što su doživjeli, tek 
onda bi one znale što je komuni¬ 
zam. 

U svojoj propagandi imaju ko¬ 
munisti najveću prodornu snagu 
obmanjivanja svijeta. Koji hoće da 
upoznaju komunizam po njegovoj 
štampi, mogu to samo na taj način, 
da sve ono, što se u toj štampi tvrdi, 
smatraju u stvarnosti suprotnim. 
Ako se svjetska štampa ikada služila 
sredstvom laži , sistematskog zavara¬ 
vanja , onda je neslućeni vrhunac 
postigla u komunističkoj štampi. Ut¬ 
jecaju te štampe - i drugih propa¬ 
gandističkih sredstava - na široke 
slojeve nekritične mase, ima se ug¬ 


CVNA KNJIGA | 



lavnom pripisati fatalno nepozna¬ 
vanje komunizma. Uzmimo jedan 
primjer: 

S protestnog mitinga u Beogra¬ 
du apeliraju kulturni radnici na ci¬ 
jeli svijet, neka se digne protiv tero¬ 
ra i prolijevanja krvi u zoni »A« Ju¬ 
li jske Krajine. Tamo se »val 
najcrnijeg terora srušio na slobodo¬ 
ljubivi narod«; tamo su Hrvati »u 
borbi protiv fašizma prolili more 
krvi, da dokažu, da imaju pravo na 
život i kao ljudi i kao narod«; tamo 
treba prestati s mučenjem naroda 
teroriziranjem... da narod može iz¬ 
raziti svoju volju, koja predstavlja 
isti ideal slobode, za koji je ginuo 
četiri godine.« - Tko to čita, a ne 
zna, kakovo je stanje u Hrvatskoj, 
tko ne zna, da niti nacmija boja nije 
kadra prikazati val komunističkog te¬ 
rora u Hrvatskoj , taj bi mogao biti 
sklon u beskrajnoj naivnosti i pov¬ 
jerovati, da izvan zone »A« Hrvati 
najsretnije uživaju sva prava i kao 
ljudi i kao narod. Mogao bi vjerova¬ 
ti da u Hrvatskoj vlada visoka kul¬ 
turna i moralna svijest protiv muče¬ 
nja. Mogao bi s udivljenjem vjero¬ 
vati, da je taj narod u najvećoj 
slobodi na izborima izrazio svoju 
volju za onaj ideal, za koji se borio 
četiri godine. Mogao bi vjerovati, 
da čitav narod jednodušno stoji iza 
državne vlasti i odobrava komunis¬ 
tički sistem, pa kad bi se još različiti 


BI. A. Stepinac prigodom blagos¬ 
lova Češkog doma u Daruvaru 4. 
lipnja 1939 iza Nadbiskupa vlč. 
Ivan Prahir, desno od Nadbiskupa vlč. 
Mijo Ettinger, župnik u Daruvaru, is¬ 
pred Nadbiskupa vlč. gg. Dragutin 
Nežić i Filip Homolka,- posve lijevo 
vlč. dr. Josip Salač, a u desnom u^lu 
vlč. g. Vladimir Dumbović,- foto: Ži¬ 
vota,- arhiv: Zvonko Horvat u Daruvaru 


inozemni »eksperti« došli ovamo 
prošetati ulicama i vidjeli manifes¬ 
tacije, kad bi se dali voditi po nekim 
priredbama, svijet bi od njih doz¬ 
nao, kako u Jugoslaviji vlada elan, 
progres, svestrani preporod. 

Namjesto riječi neka govore 
facta. To će biti ovdje naša zadaća. 

Najprije i općenito ovo: Neka 
se u Jugoslaviji provedu izbori , i to pod 
internacionalnom kontrolom od počet¬ 
ka do kraja. Pa ako će sadašnji sistem i 
režim imati više od deset posto (ima 
već krajeva, gdje nemaju nikoga 
osim rijetkih pojedinaca), neka 
onda hrvatski narod zauvijek ostane 
rob. To će biti najsigurnije faktično 
mjerilo za prosuđivanje sadašnje 
stvarnosti. Onda će tek narod moći 
slobodno izjaviti svoju volju. 

Nadalje, prije nego uđemo u 
samu stvar, korisno je i nužno kon¬ 
statirati, da u Jugoslaviji, prema tome 
i u Hrvatskoj, komunistička partija 
imade apsolutno svu vlast u rukama. 

U šumama, među partizanima, 
u borbi protiv okupatora, bilo je po 
tvrđenju samih komunista tek 10% 
komunista. Unatoč tomu su već i 
tamo, stjecajem prilika, komunisti 
imali vodstvo. Pred drugovima ne- 
komunistima, ograđivali su se op¬ 
rezno protiv toga, da misle u budu¬ 
ćoj oslobođenoj Jugoslaviji na pro¬ 
vođenje komunizma. Zato i svi par¬ 
tizani, koji se ne slažu s komuniz¬ 
mom, a tih imade ogromna većina, 
danas kažu, da su ih komunisti preva¬ 
rili i da se nisu borili za komunizam. 

Po priznanju samih komunista, 
od 1,700.000 palih Jugoslavena za 
vrijeme rata i okupacije, oko 60.000 
je bilo partijaca i komsomolaca! 
Dakle, prilično iščezavaju u bilanci 
prinosa žrtava u borbi protiv okupa¬ 
tora i pomoći saveznicima. A treba¬ 
lo bi k tome pridodati, da je i sam 
narod u pozadini, kod kuće, u og¬ 
romnoj većini bio na strani otpora, 
na različite ga načine provodio i po¬ 
magao. Dakle, ni s titula borbe za os¬ 
lobođenje ne može komunizam oprav¬ 
dati svoju diktaturu i monopol na vlast. 

Prijevara se nastavlja kod preu¬ 
zimanja vlasti, kod izbora za konsti- 
tuantu i dalje sve do danas. Cisti, 


mogli bismo reći , trockistički komuni¬ 
zam se kamuflirao »narodnim fronto- 
m«. Ono nešto predstavnika drugih 
stranaka u »narodnom frontu« ne 
znači ništa ni u »narodnom frontu«, ni 
u vladanju, a najmanje u narodu. 

Sad možemo prijeći na stvar. 

»U Jugoslaviji vlada istinska, 
narodna demokracija«, izvikuje 
dnevno vladina štampa, jer druge 
štampe i nema, što je već prvi dokaz 
za »istinsku, narodnu demokraci¬ 
ju«. U Jugoslaviji »narod vrši svu 
vlast, ona se nalazi u rukama naro¬ 
da«... tako tvrdi jedan ministar. 
»Narod slobodno bira svoje pred¬ 
stavnike... Od uprave sela do upra¬ 
ve cijele države, narod sam i jedini 
bira i odlučuje.« »Sasvim je drukči¬ 
je«- tvrdi dalje - »u sjeverno-ame- 
ričkim državama, gdje vlada nep¬ 
ravda s crncima, ili u Indiji, gdje ni 
deset posto ne glasuje, dok u Jugos¬ 
laviji glasuju i djeca i žene i vojska. 
U tome je razlika između 'narodne' i 
građanske demokracije.« 

U stvari, razliku bi trebalo kraće 
izreći, samo umetnuti jedno slovo: 
Demo-n-kracija.Tojeu Ju¬ 
goslaviji, i to ćemo bar sasvim su¬ 
marno pokazati. 

Trebalo bi , doista, knjige ispisati, 
da se dobije cjelovit prikaz komunis¬ 
tičke prakse, ili bar primjerena slika 
onih metoda, kojima se služe u zava¬ 
ravanju svijeta. Sjeverno-američke 

Zbor i orkestar novouspostavljene 
župe BI. Alojzija Stepinca u Zagre¬ 
bu (Trnjanska Savica) animirao je li¬ 
turgijsko pjevanje 1 . večeri trodnevni¬ 
ce, 7 . veljače 2001 . 

Premda je župa bez vlastite crkve 
njezini su se vjernici i te večeri uz 
bi. Alojzija u Zagrebačkoj katedrali 
osjećali kao u vlastitom domu. 


države i Indija - prema propagandi 
jugoslavenskog ministra - imaju 
neznatan postotak izbornika u po¬ 
redbi s Jugoslavijom. I to bi već 
imao biti dokaz da je ovdje »narod¬ 
na demokracija«, vlast narodne vo¬ 
lje. A što onda, ako ta volja bude 
falsificirana? Ako veliki postotak 
ide na izbore pod velikim terorom? 
Mi ne znamo, da li u Americi i Indi¬ 
ji idu organi vlasti i čak vojnici uoči i 
na dan izbora od kuće do kuće siliti 
ljude, da idu na izbore, ali znamo, da 
je tako bilo u Jugoslaviji. Znamo, da 
se ovdje službena štampa pred izbore 
prijetila, da će se izdajom države smat¬ 
rati apstinencija. »Taj i taj nije glaso¬ 
vao i time se stavio u neprijateljsku 
frontu« - osvanuo bi sljedećeg jutra 
veliki natpis na kućnom zidu. To 
znači veliki postotak na izborima! 

Riječi, pojmovi, stvarnosti, sve 
falsificirano. Metode mistifikacije su 
nedostižive. 

I nenatkriljive. Glavna je parola 
»narod«, »volja naroda«. »Ona do 
izražaja dolazi već kod seoske upra¬ 
ve«, kaže spomenuti ministar. Mo¬ 
gao je zapravo reći, da to počima 
već kod svake kuće. Kako? Ustano¬ 
va ili kuća »slobodno« bira svojeg 
delegata, ali na taj način, da sindi¬ 
kat ili ulični odbor povjerljivo naz¬ 
nači povjerljivu osobu kao obvezat¬ 
nog kandidata, i članovi ustanove 
ili kuće »jednodušno izraze svoju 
volju«. Svaka kuća ima svojeg dele¬ 
gata za ulični odbor s f unkcijom, da 
nadzire svakog člana kuće što i 
kako on to misli o svojoj državi, i da 
svakog člana kuće pritjerava na 
»dobrovoljne« težačke poslove u 

nedjeljama, i da ubire »dobrovolj- 
ne« prinose za zabave, djecu, stu¬ 
dente, bolesne, za izgradnju sela, 
željzničke pruge itd. 

Cak sudovima prisustvuje »na¬ 
rod«, naime, najmljeni došljaci iz 
šume, koji navaljuju na okrivljeno¬ 
ga. 

Isti »narod« bude dopremljen 
kod provedbe agrarne reforme ili 
oduzimanja zemlje, a domaći seljaci 
mogu protestirati u povjerljivom 
krugu. 

Komesar jedne ustanove bude 
premješten, i svi namještenici 
odahnu od sreće, ali komesaru se ne 
ide, i on od povjerljive osobe zatra¬ 
ži, neka svi namještenici s potpisom 
podnesu molbu ministarstvu, da bi 
dalje ostao na tome mjestu - i svi 
namještenici »dobrovoljno« se oda¬ 
zovu, jer im je povjerljivo priopće¬ 
no, da će komesar ionako ostati, a 
onda teško onome, koji ne potpiše. 

Treba, recimo, proslaviti Prvi 
maj uličnim manifestacijama - i to 
sasvim »dobrovoljno«. Da se ta 
»dobrovoljnost« što uspješnije pos¬ 


tigne, član uličnog odbora ide od 
kuće do kuće, u svakoj veži pritisne 
svako puce električnog zvonca kao 
signal stanarima za polazak na 
»dobrovoljne« manifestacije. Koči- 
jaš podržavljenog imanja nije se 
»dobrovoljno« odazvao, i sutradan 
je bio otpušten (samo jedan prim¬ 
jer). 

U dućan su donesene parole za 
izloge s napomenom: »Stavite brzo 
u izlog, jer za mnom ide kontrola.« 

Drugi primjer: država će izgra¬ 
diti kuće; sav narod će dobrovoljno 
raditi, za to predsjednik uličnog 
kaže na sastanku kućnih delegata: 
»Rad je dakako dobrovoljan, ali tko 
ne dođe, imamo mi za sabotere 
prikladne sankcije'.« 

Radnička klasa »dobrovoljno« 
radi do iznemoglosti, jer se za ko¬ 
lektivnu volju pobrinuo teror neko¬ 
licine. 

»Dobrovoljnost« kod izbora osi¬ 
gurao je dolazak vojske u sela, pa je 
dovoljan bio i jedan terorist. 

Članovi sindikalnih podružnica 
imaju naizmjence dnevno dolaziti u 


centralu zbog evidencije mišljenja. 
Na tjednim sastancima imaju »dob¬ 
rovoljno« slušati političke pouke, 
da se ne bojimo atomske bombe; i o 
tom kako se Amerika miješa u naše 
unutarnje prilike; i da će tek onda 
na svijetu biti dobro kad bude nad 
New Yorkom sovjetska zvijezda; i 
da narod nipošto neće novih izbo¬ 
ra! 

Nije li sve ovo »prava narodna 
volja istinske demokracije«!? Ili zar 
vam to ne izgleda demokratski, kad 
ministar pravosuđa u izbornoj kam¬ 
panji javno kaže: »Neka sebi kopa 
jamu, tko će kuglicu staviti u kutiju 
reakcije.« Ili kad službena osoba po¬ 
ručuje izbornicima, da bi mogli oh¬ 
laditi postelje. Tko je tu onda drža¬ 
va, i tko sačinjava narod? 

Zar onih devedeset posto, i više, 
koji govore: »Šuti, trpi, pamti i če¬ 
kaj«? Oni čekaju ... 

♦ 

»Crnu knjigu o grozovitostima komunis¬ 
tičke vladavine u Hrvatskoj« možete naba¬ 
viti na adresi Postulature. 


Zapisi iz knjige doimova 
»Spomen-zbirke bl. Aloiziia stepinca« 


Un pellegrinaggio in ginoc- 
chia davanti ad un testimone che 
costringe alla conversione, un 
uomo di Dio che da 1 speranza. 
Hvala! (Hodočašće na koljenima 
pred svjedokom koji prisiljava na 
obraćenje, Božjim čovjekom koji 
ulijeva nadu. Hvala!) - 17. prosin¬ 
ca 2000., Gianpaolo Dimattei. 

♦ 

Blaženi Alojzije, sjeti se mene 
kod Gospodina našega Isusa i 
Majke Marije. Izmoli mi duboko 
obraćenje i poniznost, kako bih 
mogao u potpunosti i dosljednosti 
slijediti Krista. Unaprijed Ti zahva¬ 
ljujem, a također i dragom Bogu 


što nam je dao tako velikog zago¬ 
vornika. »Neka je hvaljen i slav¬ 
ljen onaj koji nas je pozvao u 
svoju službu i svoj vinograd.« - 
Zagreb, 13. siječnja 2001., bo¬ 
goslov R enato. 

♦ 

Dragi naš kardinale Stepinac! 
Velika Ti hvala za tvoje neizmjerne 
patnje koje si podnio za Isusa 
Krista i njegovu Crkvu i za tvoj 
narod. Ja Te volim iznad svega i 
štujem Te i preporučam se u Tvoj 
zagovor! Želja mi je velika u Tvom 
duhu slijediti Te. - 15. siječnja 
2001., Tvoja Marija Gregorits iz 
Željezna 


♦ 

Mili naš sveti mučeniče, česti¬ 
tam Vam od sveg srca Vaš 41. ne¬ 
beski rođendan. Preporučamo se i 
nadalje u Vaš sveti zagovor za du¬ 
hovne i tjelesne potrebe naše do¬ 
movine Hrvatske, za sve obitelji i 
pojedince. Hvala za svu ljubav i 
brigu za sve koji Vam se utječe¬ 
mo. - 10. veljače 2001., Zahval¬ 
na Gabrijela i obitelj 
♦ 

Veliki dare hrvatskog naroda, 
moli i štiti nas i danas, molim Te 
za malo zdravlja i moju obitelj a 
osobito mog unuka. - 10 . veljače 
2001., M Han Biondić 

Zbor i tamburaški orkestar Dječačkog sjemeništa 
u Zagrebu, pod vodstvom prof. Josipa Pustičkog, 
animirali su liturgijsko pjevanje na veleslavlju prigodom 
blagoslova Blaženikova kipa u Karmelu u Mariji Bistri¬ 
ci,- u zajednici sa setrama karmelićankama i njihovim 
dobrotvorima slavila se 1 . obljetnica posvete Karme- 
la i Stepinčevo 2001 . 


Veseli i pobožni hodočasnici iz Splita — drugu 
godinu zaredom — na »Stepinčevu« u Zagrebačkoj 
katedrali, 10. veljače 2001 . 




Časopis Blaženi Alojzije Stepinac (Skraćeni ključni naslov: Blaž. 
A lojzije Stepinac ) glasnik je Postulature za proglašenje blaženim 
i svetim kardinala Alojzija Stepinca te časopis svih njegovih što¬ 
vatelja, Kristovih vjernika i ljudi dobre volje. 

Mnoštvo hrvatskih vjernika na proslavi Stepinčeva 2001. u Melbourneu 
Nadbiskup George PELL blagoslivlje bistu bi. Alojzija Stepinca postavljenu pred katedralom 
u Melbourneu, 10. veljače 2001./ bistu je izradio akademski kipar Mladen MIKULIN 








n * 


Slike i misli nekolicine blažen i ka koje su komunisti iz mržnje prema 
katoličkoj vjeri i Crkvi ubili u doba Španjolskoga građanskog rata u 
razdoblju od 1936. do 1939., a Ivan F^vao II. ih je u nedjelju 
T1* ožujka 2001, na Trgu sv, Petra proglasio blaženima. 


»Ako se više ne budemo 
vidjeli na zemlji, doviđenja 
u slavi (u nebu)!« 

P. Joaquin 
de Albocacer 


»Klanjajmo se Isusu u 
Euharistiji kako je to činila 
Marija u Betlehemu.« 


S. Maria Jesus Masia 
Ferragut 


»Opraštam Vam svima; 
vi ne poznajete dobro koje 
mi činite!« 


P. Pedro de Benisa 


»Kćeri moje, ne bojte se, to je 
samo jedan čas, a nebo je 
zauvijek!« 

»Kamo idu moje kćeri idem i ja.« 
»Sav sam svoj život željela nešto 
dati za Isusa Krista, pa zar da se 
sad okrenem nazad?« 

»Ubijte me zbog istog razloga 
zbog čega ste ubili njih: jer su 
kršćanke.« 


S. Maria Teresa 
Ferragut Roig 

— majka dviju ubijenih redovnica 


Fr. Fidel de Puzol 


»Sto postoji boljega od 
mučeništva? Začas ćemo se 
vidjeti u nebu!« 

S. Mi I argoi 
Ortells Gimeno 


»Opraštam Vam jer znam 
da ćete me ubiti.« 


P. German de 
Cartagne 


% 

»Činimo uvijek i u svemu 
volju Božju, poput 
presvete Djevice Marije.« 


»Spreman sam na 
mučeništvo, jer je i Krist za 
sve nas umro.« 


Fr. Enrique de 
Almazora 


